Anna Mahu Raees Solih India ah Vadaigannavanee\nރައީސް ސާލިހު ހުވާ ކުރެއްވުމުގެ ރަސްމިއްޔާތަށް މޯދީ ރާއްޖެ އަށް ކުރެއްވި ދަތުރުފުޅުގެ ތެރެއިން.\n26 ނޮވެންބަރ 2018 1 ކޮމެންޓް\nއަންނަ މަހު ރައީސް ސާލިހު އިންޑިއާ އަށް ވަޑައިގަންނަވަނީ\nއަންނަ މަހު ރައީސް އިބްރާހިމް މުހައްމަދު ސާލިހު އިންޑިއާ އަށް ވަޑައިގެންނެވުމަށް ހަމަޖެހިފައިވާ ކަމަށް، އިންޑިއާގެ ބައެއް ނޫސްތަކުން ބުނެފި އެވެ.\nޓައިމްސް އޮފް އިންޑިއާގައި ބުނެފައިވަނީ، ފޮރިން މިނިސްޓަރު އަބްދުﷲ ޝާހިދު މިހާރު އެ ގައުމަށް ކުރައްވަމުން ގެންދަވާ ދަތުރުގައި އަންނަ މަހު ރައީސް ސާލިހު އިންޑިއާ އަށް ކުރައްވާ ދަތުރުފުޅާ ގުޅޭގޮތުން މަޝްވަރާ ކުރައްވާނެ ކަމަށެވެ. ނަމަވެސް، ރައީސް ސާލިހުގެ އިންޑިއާ ދަތުރާ ގުޅޭ އިތުރު މައުލޫމާތެއް ހާމައެއް ނުކުރެ އެވެ.\nރައީސް ސާލިހު ހުވާ ކުރެއްވި ރަސްމިއްޔާތަށް އިންޑިއާގެ ބޮޑުވަޒީރު ނަރެންދުރަ މޯދީ މާލެ އަށް ވަޑައިގެންނެވި އެވެ. އަދި މަގާމާ ހަވާލުވެވަޑައިގެންނެވުމަށް ފަހު ރައީސް ސާލިހު އެންމެ ފުރަތަމަ ބައްދަލު ކުރެއްވީ ވެސް މޯދީ އާ އެވެ. ރައީސް ސާލިހު އިންޑިއާ އަށް ވަޑައިގެންނެވުމަށް، އެ ބައްދަލުވުމުގައި މޯދީ ދައުވަތު ދެއްވި އެވެ.\nއަންނަ މަހު ރައީސް ސާލިހު އިންޑިއާ އަށް ވަޑައިގެންނެވުމަށް ތައްޔާރުވަމުން އަންނަ ކަމަށް މީޑިއާ ތަކުން ބުނާއިރު، ބެލެވޭގޮތުގައި އެ ދަތުރު ވެގެންދާނީ ރައީސް ސާލިހު ރާއްޖޭން ބޭރަށް ކުރައްވާ އެންމެ ފުރަތަމަ ރަސްމީ ދަތުރުފުޅަށެވެ.\nފޮރިން މިނިސްޓަރު ޝާހިދު އިންޑިއާ އަށް ކުރައްވާ ދަތުރުގައި މިއަދު އެ ގައުމުގެ އިސް ވެރިންނާ ބައްދަލު ކުރައްވާނެ އެވެ. އެގޮތުން އެ ގައުމުގެ ފޮރިން މިނިސްޓަރާ ބައްދަލުކޮށް ދެ ގައުމުގެ ގުޅުންތައް ބަދަހި ކުރުމަށް މަޝްވަރާ ކުރާނެ އެވެ.\nއިންޑިއާގެ މީޑިއާތަކުން ބުނާގޮތުގައި، ޝާހިދުގެ ދަތުރުގައި ދެ ގައުމުން ވިސާ އެއްބަސްވުމެއްގައި ސޮއި ކުރާނެ އެވެ. އަދި އެ އެއްބަސްވުމުގެ ދަށުން ޕްރޮފެޝަލަން މަސައްކަތްތެރިންނަށް ވިސާ ފަސޭހަވެ، އަދި ދެ ގައުމުގައި ދިރިއުޅޭ އާއިލާ މީހުން ކައިރި އަށް ކުރާ ދަތުރުތަކަށް ފަސޭހަ އިން ވިސާ ލިބޭނެ ކަމަށް ބުނެ އެވެ.\nމޮޑީ އިންޑިއާ އިންޑިއާ-ރާއްޖެ ރައީސް ޞާލިޙް\nއެކަނި ވެރިކަމަށް އާދެވޭ ވަރުގެ ބަޔަކު ރާއްޖޭގަ ނެތް.


GMR Dramage Ithuru Episodeh Screenah Annany Baa?\nޖީއެމްއާރު ޑްރާމާގެ އިތުރު އެޕިސޯޑެއް ސްކްރީނަށް އަންނަނީ ބާ؟\n5 މަސް,2ދުވަސް, 22 ގަޑި, 13 މިނެޓް, 16 ސިކުންތު ކުރިން 3690މަރިޔަމް އިސްއާދާ\n2008 ވަނަ އައި އެމްޑީޕީ ވެރިކަމުގައި ފެނިގެން ދިޔައީ އިންވެސްޓުމަންތުތައް ދިނުމުގައި ވަކި ޤައުމެއްގެ ވަކި ބަޔަކަށް އިސްކަން ދެމުން އައި މަންޒަރެވެ. އަދި އޭގެ ސަބަބުން ޤައުމު ބޮޑު އަދަވަޅަކަށް ވެއްޓިގެން ގޮސް ޤައުމުގެ މުޅި އިޤްތިސާދު ހަލާކުވެގެން ދިޔައެވެ. އަނެއްކާވެސް އެފަދަ ކަމެއްގެ ކުލަވަރު ފެންނަން ފަށައިފިއެވެ.\nކުރީގެ ރައީސުލްޖުމްހޫރިއްޔާ މުހައްމަދު ނަޝީދު ރާއްޖޭގެ ވެރިކަން ކުރެއްވި ކުރު މުއްދަތަކީ ދިވެހި ތާރީޚުގައިވެސް މި ޤައުމު އެންމެ ބޮޑަށް ދަރަނިވެރިވެގެން ދިޔަ ދުވަސްވަރެވެ. އިޤްތިޞާދު ދިރާސާ ކުރައްވާ ބޭފުޅުން ވިދާޅުވާ ގޮތުގައި ރާއްޖޭއަށް ދިމާވި ބޮޑު ތަދުގެ ދުވަސްވަރު ނޫނީ ދިވެހި އިޤްތިޞާދު އެންމެ ދަށްވެގެން ދިޔަ ދުވަސްވަރަކަށް އެ ދުވަސްވަރު ވާނެއެވެ.\nއެކަމުގެ ސަބަބުތައް ވެސް ބައިވަރެވެ. އެންމެ ފުރަތަމަ ކަމަކީ ވެރިކަމާއި ޤައުމު ހިންގުމުގެ ތަޖުރިބާ ނެތް މީހަކަށް ޤައުމުގެ ވެރިކަން ހަވާލުކުރުމެވެ. އަދި އިޤްތިޞާދުފުޅާ ކުރުމަށް ކުރަންޖެހޭ އެއްވެސް ކަމެއްގެ ތަޖުރިބާ ނެތް ބަޔަކާ ޤައުމުގެ އިޤްތިޞާދީ ކަންކަން ހަވާލުކުރުން ވެސް މިއީ އޭގެ ތެރޭގައި ހިމެނޭ ކަންކަމެވެ.\nރައީސް ނަޝީދުގެ ދުވަސްވަރު ރާއްޖޭގެ މުހިއްމު ތަންތަނާއި އިޤްތިޞާދާ ގުޅުން ހުރި ބިޔަ ބޮޑެތި މަޝްރޫޢުތައް ވަކި ބަޔަކަށް ނުވަތަ އެމަނިކުފާނާ ގާތް ގުޅުން އޮންނަ ބޭރުގެ ކުންފުނިތަކާ ދިގު މުއްދަތަކަށް ހަވާލުކުރެއްވިއެވެ. އަދި އެއިން ކަމަކުން ދިވެހިންނަށް ވީ ފައިދާ އެއް ނެތްއިރު ބޮޑެތި އަދަދުތަކުން ޤައުމު ދަރަނިވެރިވިއެވެ.\nއޭގެ ތެރެއިން ފާހަގަކުރެވޭ އެންމެ ބޮޑު އެއް ކަމަކީ ރާއްޖޭގެ އިގްތިޞާދީ މައި ތަނބުކަމުގައި ބެލެވޭ ރާއްޖެއަށް ބޭރު ފައިސާ ވަންނަ މައި ދޮރާށި ދިވެހިންގެ ފަޚްރުވެރި އެއާޕޯޓް އިންޑިޔާގެ ޖީއެމްއާރަށް 25 އަހަރަށް ހަވާލުކުރުމެވެ.\nބޭރުގެ ކުންފުންޏަކަށް އައިއެންއައިއޭ ހިންގުމަށް ޙަވާލުކުރުމުން އެއަރޕޯޓަށް އަވަސް ތަރައްޤީއެއް އަންނާނެކަމަށް އޭރު ސަރުކާރުގައި އިސްކޮށް ތިއްބެވި ފަރާތްތަކުން ކެނޑިނޭޅި ބުނުމާއެކު މަޖިލީހުގެ ތެރެއިން މެމްބަރުން އެކަމަށް ދެކޮޅު ހަދަމުން ދަނިކޮށް ޤާނޫނާއި ޚިލާފަށް ގާނޫނުން ބޭރުން އެކަމަށް އެއްބަސްވުމެއް ހަދާ އެއަރޕޯޓް ޙަވާލުކުރުމުގެ ބިންގާ އެޅިގެންދިޔައެވެ.\nނަމަވެސް އެކަމުގެ ސަބަބުން ދަޢުލަތަށް އެކި ގޮތްގޮތުން ލިބެންޖެހޭ ފައިދާގެ ބޮޑު ބައެއް ޖީއެމްއާރު ކުންފުނިން ނެމުގެ ނަތީޖާއެއްގެ ގޮތުން ދިވެހި ދަޢުލަތް ބަނގުރޫޓް ވުމާއި ގާތަށް ދިޔައެވެ. އެހެންކަމުން ކުރީގެ ރައީސް ވަޙީދުގެ ސަރުކާރުން އެ އެއްބަސްވުން ބާޠިލްކުރުމަށް ނިންމިއެވެ.\nއަދި އެ އެއްބަސްވުން ބާޠިލުކުރުމުން އާރބިޓްރޭޝަނުގައި ބަދަލެއްގެ ގޮތުގައި ދިވެހި ސަރުކާރުން އެއް ބިލިއަން ރުފިޔާ ޖީއެމްއާރަށް ދޭން ޖެހި ޤައުމަށް ގިނަ ދަތިތަކާ ކުރިމަތިވިއެވެ. ނަމަވެސް ދިވެހި ރައްޔިތުންނަށް އެކަން އިހުސާސް ވިޔަ ނުދެއްވާ އެކަންކަން ހައްލުކޮށްދެއްވީ ރާއްޖޭގެ ތަރައްޤީގެ ބާނީ އަބްދުﷲ ޔާމީން އަބްދުލްޤައްޔޫމެވެ.\nބުރަ މަސައްކަތްތަކެއް ކޮށްގެން ގާއިމްކޮށްފައިވާ، ކާބަފައިންގެ ތަރިކައެއް ކަމުގައިވާ އެއާޕޯޓް ގާދޫކޮލުން ބޭރަށް ދިޔައިރު އޭރު މުޅި ދައުލަތް އޮތީ އެކަމަށް ނުކުޅެދިފައި ކަމަށާއި، އެއާޕޯޓް ޖީއެމްއާރަށް ދިނުމަކީ އިގްތިސާދީ ކުށެއް ކަމުގައި އޭރު އެމަނިކުފާނު ވިދާޅުވިއެވެ.\nކޮންމެ އަކަސް އަނެއްކާވެސް އެކަހަލަ ކަމެއްގެ ކުލަވަރު ފެންނަން ފަށައިފިއެވެ. ޖީއެމްއާރުގެ ނަން ދިވެހި މުޖުޠަމައުގައި ގުގުމާލައިފިއެވެ. ބޭރުގެ އިންވެސްޓުމަންޓްތަކަށް ދޮރުތައް ހުޅުވާލަމުންދާ ދުވަސްވަރެއްގައި ކުރީގެ ރައީސް މުހައްމަދު ނަޝީދުމިވަނީ ޖީއެމްއާރަކީ ހެޔޮ އަގުގައި އިންވެސްޓް ކުރާ ބައެއްގެ ގޮތުގައި ސިފަކުރައްވަން މަސައްކަތްޕުޅު ކުރައްވާފައެވެ.\nއެގޮތުން އިންޑިއާގެ ތިންކް ޓޭންކްގެ އެނުއަލް ކޮންފަރެންސްގައި ވާހަކަފުޅު ދައްކަވަމުން ނަޝީދު ވިދާޅުވީ ކުރީގެ ރައީސް އަބްދުﷲ ޔާމީންގެ ވެރިކަމުގައި ޗައިނާގެ ސެކަންޑް ހާބާ އިންޖިނިއަރިން ސީސީސީ ކުންފުންޏަށް ބްރިޖް އަޅަން ދިނީ 300 މިލިއަން ޑޮލަރަށް ކަމަށާއި އެހެން ނަމަވެސް އެ ބްރިޖު އަޅައިދޭން އިންޑިއާގެ ޖީއެމްއާރުން ހުށަހެޅީ 77 މިލިއަން ޑޮލަރަކަށް ކަމަށެވެ.\nމިހާ ހިސާބުން ކަމާ ބެހޭ މާހިރުން ވަނީ ސުވާލު އުފައްދަން ފައްޓާފައެވެ. ނަޝީދު ވިދާޅުވާ ބަޔަކަށް ޤައުމުގެ އެއާޕޯޓް ދިނުމުން ވެގެންދިޔަ ގޮތާމެދު ގިނަ ބަޔަކު ވަނީ ސުވާލު ކުރަން ފަށާފައެވެ.\nތަފާސް ހިސާބުތަކުން ދައްކާގޮތުން ޖީއެމްއާރުން އެއާޕޯޓް ހިންގަމުންދިޔައިރު، ރާއްޖޭގެ އެއާޕޯޓް ކުންފުންޏަށް ކޮންސެޝަން ފީގެ ގޮތުގައި، ނުވަތަ ލިބޭ އާމްދަނީގެ ގޮތުގައި، އެންމެ ސޯޅަ މިލިއަން ރުފިޔާ ލިބިފައިވާއިރު މިއީ ވިޔަފާރިކުރާ އާދައިގެ ކުންފުންޏަކަށް ވެސް އަހަރެއްގެ ޓާން އޯވާއަށް ލިބޭނެ މިންވަރުކަމަށް އެ ބޭފުޅުން ވިދާޅުވާން ފަށައިފިއެވެ.\nމި މައްސަލައާއި ގުޅިގެން އިތުރު ބޭފުޅުން ވިދާޅުވަމުން ދަނީ މާލެ އާއި ވިލިމާލެއާއި ގުޅީފަޅު އަދި ތިލަފުށި ގުޅާލުމަށް ސަރުކާރުން އަޅަން ނިންމާފައިވާ ބްރިޖުގެ އަމަލީ މަސައްކަތް އަންނަ އަހަރުގެ ފެބްރުއަރީ މަހު ފެށުމަށް ތައްޔާރު ވަމުންދާ މަސައްކަތް ޖީއެމްއާރުއާ ހަވާލުކޮށްފާނެ ކަމުގެ ސިގްނަލެއް ރައީސް ނަޝީދު ދެއްވަމުންދާ ކަމަށެވެ.\nއެގޮތުން ގައުމެއް ހިންގަން ނޭނގޭ ބަޔަކަށް ވެރިކަން ހަވާލުކުރުމުން އެފަދަ ގޮތެއް ވުން ގާތް ކަމެއްގެ ގޮތުގައި ވަނީ ބެލެވެން ފަށާފައެވެ. އެހެން ކަމުން އިގްތިޞާދީ މާހިރުން ކުރިން ވިދާޅުވެފައި ހިކުމަތްތެރި ބަސްވުޅު ހަނދާނަށް ގެނައުމަކީ މުހިންމު ކަމެކެވެ.\nކޮންމެއަކަށް އިގްތިޞާދީ މާހިރެއް ކަމުގައި ގިނަ ބަޔަކު ގަބޫލް ކުރާ ކުރީގެ ރައީސް އަބްދުﷲ ޔާމީން އެ ވިދާޅުވި ފަދައިން މޮޔައެއްގެ އަތަށް ކަނޑިއެއް ދިނުމުން ކޮންމެފަދަ ކަމެއްވެސް ހިނގުމަކީ އެކަށީގެންވާ ކަމެކެވެ.\nއެއާއެކު އަމިއްލަފުޅަށް އިސްތިއުފާ ދެއްވާފައި ވަޑައިގެންނެވި ކުރީގެ ރައީސް މުހައްމަދު ނަޝީދުގެ ވެރިކަމުގައި ފެނިގެން ދިޔަ ޖީއެމްއާރް ޑްރާމާގެ އިތުރު އެޕިސޯޑުތަކެއް އަލުން ފެނުމަކީ ދުރުގައިވާ ކަމެއް ނޫނެވެ.\nޖީއެމްއާރު ކުރީގެ ރައީސް ނަޝީދު ރައީސްޔާމީން ގުޅީފަޅު ބްރިޖު


Fandiyaarun vaki kurevey gothah hedhi bill majileehun faas koffi | Mihaaru\nސުޕްރީމް ކޯޓާއި ކްރިމިނަލް ކޯޓުގެ ފަނޑިޔާރުންތަކެއް..---ފޮޓޯ: ހުސެއިން ވަހީދު/މިހާރު\n13 މާޗް 2018 - 13:49 33 comments\nއެހެން ދުވަސްތަކާ ޚިލާފަށް މެންދުރު ފަހު، 1:00 ގައި ބޭއްވި ޖަލްސާގައި ފަނޑިޔާރުންގެ ގާނޫނަށް އިސްލާހު ގެނައުމުގެ ބިލް ފާސްކުރީ ވޯޓުގައި ބައިވެރިވެވަޑައިގެންނެވި 38 މެމްބަރުންގެ އިއްތިފާގުންނެވެ. މި ޖަލްސާގައި އިދިކޮޅު އެއްވެސް މެމްބަރަކު ބައިވެރިވެވަޑައިގެންފައެއް ނުވެ އެވެ.\nޕީޕީއެމްގެ ނައިބު ލީޑަރު އަދި ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ ފަނޑިޔާރުންގެ ގާނޫނަށް ހުށަހެޅުއްވި އިސްލާހު ފާސްކުރިއިރު، ބިލު ދިރާސާކުރި މިނިވަން މުއައްސަސާތަކުގެ ކޮމިޓީން އެ ބިލަށް މާ ބޮޑު ބަދަލެއް ނުގެނެ އެވެ. ހަމައެކަނި ކޮމިޓީގައި ބަދަލު ގެނައީ ބިލުގައި ހުރި ބައެއް އިބާރާތްތަކަށެވެ.\nއިދިކޮޅު ފަރާތްތަކުން ބުނާ ގޮތުގައި، ފަނޑިޔާރެއްގެ މައްޗަށް ޖިނާއީ ކުށެއް ސާބިތުވެގެން އެ މައްސަލައެއްގެ އިސްތިއުނާފު މަރުހަލާތައް ނިމޭ ހިސާބުން އޮޓަމެޓިކުން މަގާމުން ވަކިވާ ގޮތަށް އޮތުމަކީ ގާނޫނުއަސާސީއާ ތައާރަޒްވާ ކަމެކެވެ. ގާނޫނުއަސާސީގެ 154 ވަނަ މާއްދާ މިހާރު އޮންނަ ގޮތުން، ފަނޑިޔާރެއްގެ މައްޗަށް ކުށެއް ސާބިތުވިޔަސް އަދި ނުވިޔަސް، ފަނޑިޔާރަކު ވަކިކުރެވޭނީ މަޖިލީހަށެވެ.\nއެކަމަކު ބިލުގައިވާ ގޮތުން ބިލުގައި ބުނާ ހާލަތުގައި ގާނޫނުއަސާސީގެ 154 ވަނަ މާއްދާގައި ބުނާ އިޖްރާއާތުތައް ނުހިނގާނެ އެވެ. އެއީ ކުށެއް ސާބިތުވެގެން ފަނޑިޔާރަކު ވަކިކުރާ ކުރުމަކީ ފަނޑިޔާރެއްގެ މައްޗަށް ސުލޫކީ ނުވަތަ ތައުދީބީ ފިޔަވަޅެއް އެޅުން ކަމަށް ނުވާތީ ކަމަށް ބިލުގައިވެ އެވެ.\nމީގެ އިތުރުން ފަނޑިޔާރެއްގެ މައްޗަށް ކުށުގެ ދައުވާ އުފުލޭ މައްސަލަތަކުގެ އިސްތިއުނާފު މަރުހަލާތައް ވަކި މުއްދަތެއްގެ ތެރޭގައި ނިންމަން ޖެހޭ ގޮތަށް ވެސް ބިލްގައި ބުނެފައިވެ އެވެ. އެގޮތުން ދަށު ކޯޓުން އެ މައްސަލަ ނިންމާތާ 30 ދުވަހުގެ ތެރޭގައި ހައި ކޯޓުން އިސްތިއުފާން ނިންމަން ޖެހެ އެވެ. އަދި ހައި ކޯޓުގެ ހުކުމް ސުޕްރީމް ކޯޓުގައި އިސްތިއުފާންކުރާތާ 30 ދުވަހުގެ ތެރޭގައި އެންމެ މަތީ ކޯޓުން ވެސް މައްސަލަ ނިންމަން ބިލްގައި ލާޒިމްކުރެ އެވެ.\nބިލު ފާސްކުރިއިރު، ޖިނާއީ ތުހުމަތުތަކެއްގައި އުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދު މި ވަގުތު ތިއްބެވީ ހައްޔަރުކޮށްފަ އެވެ. އެހެންވެ، މި އިސްލާހު އެ ގޮތަށް ފާސްކުރުމަށް ފަހު، އެ ބޭފުޅުންގެ މައްޗަށް ޖިނާއީ ދައުވާއެއް ސާބިތުވެ، އިސްތިއުނާފު މަރުހަލާ ނިމިއްޖެ ނަމަ މަޖިލީހުގެ ދައުރެއް ނެތި މަގާމުން ވަކިވާނެ އެވެ.\nއިތުރު ލިޔުންތައް ރައްޔިތުންގެ މަޖިލިސް ފަނޑިޔާރުން ސުޕްރީމް ކޯޓް އިދިކޮޅު ފަރާތްތައް މަޖިލީހުގެ މެމްބަރުން ޖުޑީޝަރީ ޕީޕީއެމް


Bangladesh Ge 1000 Meehun Qaumah Fonuvaalaifi - vNews.mv\nބަންގްލަދޭޝްގެ 1000 މީހުން ގައުމަށް ފޮނުވާލައިފި\nޝިފްޒާ މުޞްޠަފާ 23 May 2020, 22:55\nގަވާއިދާ ޚިލާފަށް ރާއްޖޭގައި އުޅެމުންދާ ބިދޭސީން އަނބުރާ ގައުމަށް ފޮނުވާލުމަށް ސަރުކާރުން ކުރަމުންދާ މަސައްކަތުގެ ދަށުން މިއަދުގެ ނިޔަލަށް، ބަންގްލަދޭޝްއަށް ނިސްބަތްވާ 1000 މީހުން އަނބުރާ ގައުމަށް ފޮނުވާލައިފިއެވެ.\nމިދިޔަ މަހުގެ 21 ވަނަ ދުވަހުން ފެށިގެން ދަނީ މޯލްޑިވިއަންގެ ފްލައިޓްތަކުގައާއި، ރާއްޖެއަށް އަންނަ ބަންގަލަދޭޝްގެ އަސްކަރީ އަދި ގައުމީ އެއަރލައިންގެ މަތިންދާބޯޓުތަކުގައި ބަންގްލަދޭޝް މީހުން އަނބުރާ ގައުމަށް ފޮނުވަމުންނެވެ. އެގޮތުން މިއަދުގެ ނިޔަލަށް 1000 މީހުން ފޮނުވާލެވިފައިވާ ކަމަށް ފޮރިން މިނިސްޓްރީން މައުލޫމާތު ދެއެވެ. އަދި ކުރިއަށް އޮތް ތަނުގައިވެސް މި މަސައްކަތް ކުރިއަށްދާނެ ކަމަށް ފޮރިން މިނިސްޓްރީން ބުނެއެވެ.\nގަވާއިދާ ޚިލާފަށް ރާއްޖޭގައި އުޅެމުންދާ ބިދޭސީން އަނބުރާ ގައުމަށް ފޮނުވާލުމުގެ ކަންތަކުގައި އިކޮނޮމިކް މިނިސްޓަރ ފައްޔާޒް އިސްމާއީލާއި އެ މިނިސްޓްރީގެ މުވައްޒަފުން ކުރައްވާ މަސައްކަތް ފާހަގަކުރައްވައި، މިނިސްޓަރ ޝާހިދު ވަނީ މިއަދު ޝުކުރު އަދާކުރައްވާފައެވެ. އަދި ހަމައެއާއެކު ބަންގްލަދޭޝްގެ ސަރުކާރާއި، ފޮރިން މިނިސްޓްރީން ދެއްވާ އެހީތެރިކަމަށްވެސް އެމަނިކުފާނު ޝުކުރު އަދާކުރެއްވިއެވެ.\nބިދޭސީން ރާއްޖެ މިނިސްޓްރީ އޮފް ފޮރިން އެފެއާޒް


އިލެކްޓްރިކަލް އަދި އިލެކްޓްރޯނިކް އިކުއިޕްމަންޓްސް ސަޕްލައިކޮށްދޭނެ ފަރާތެއް ހޯދަން\n1. މިސަރވިސްގެ ބޭނުމަށް ތިރީގައި މިދަންނަވާ އިލެކްޓްރިކަލް އަދި އިލެކްޓްރޯނިކް އިކިއުޕްމަންޓްސް ސަޕްލައިކޮށްދޭނެ ފަރާތެއް ހޯދަން ބޭނުންވެއްޖެއެވެ. މި މަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަށް ހުޅުވާލަމެވެ.\nNAVIGATION LIGHT 12V (RD,GRN,WHT)\nNAVIGATION LIGHT 12V FILAMENT\nVIPER MOTOR 12V\nSEARCH LIGHT 24V\nSWITCH BOARD ( 6GANG,12GANG )\nCABIN LIGHT 12V,24V\n2. ބީލަންތަކަށް ފައިސާ ބަލައިގަތުން އޮންނާނީ 2015 ޖަނަވަރީ 08 ވަނަ ދުވަހުން ފެށިގެން 2015 ޖަނަވަރީ 14 ވާ ބުދަ ދުވަހުގެ ނިއަލަށް، ބަންދުނޫން ކޮންމެ ދުވަހެެއްގެ ހެނދުނު 10:00 އިން 11:00 އަށް މި ސަރވިސްގެ ފައިނޭންސް ޑިޕާޓްމަންޓް (އިސްކަންދަރު ބިލްޑިންގ، އަމީނީމަގު) ގައެވެ. ބީލަން ފޮތެއްގެ އަގަކީ -/200ރ (ދުއިސައްތަ ރުފިޔާ) އެވެ. ފައިސާ ދެއްކެވުމުން ބީލަންފޮތް، ސޮފްޓް ކޮޕީ ފޯމެޓެއްގައި މިސަރވިސްގެ ޕްރޮކިއުމަންޓް ސެކްޝަނުން ލިބިވަޑައިގަންނަވާނެއެވެ.\n3. މި ޕްރޮޖެކްޓްގެ ޕްރީބިޑް ބައްދަލުވުން އޮންނާނީ 2015 ޖަނަވަރީ 15 ވާ ބުރާސްފަތި ދުވަހުގެ 14:00 ގައި، އިސްކަންދަރު ބިލްޑިންގގައެވެ. މި ޕްރޮޖެކްޓާ ގުޅޭގޮތުން އެއްވެސް ސުވާލެއްވާނަމަ 2015 ޖަނަވަރީ 14 ވާ ބުދަ ދުވަހުގެ 15:30ގެ ކުރިން މިސަރވިސްގެ އީމެއިލް އެޑްރެސް [email protected] އަށް ފޮނުއްވުން އެދެމެވެ. ބީލަން ހުޅުވުން އޮންނާނީ 2015 ޖަނަވަރީ 20 ވާ އަންގާރަ ދުވަހުގެ 14:00 މިސަރވިސްގެ ފައިނޭންސް ޑިޕާޓްމަންޓްގައެވެ. ބީލަންތައް ހުންނަންވާނީ ބަންދުކުރެވިފައިވާ ސިޓީއުރައެއްގައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ޚިދުމަތް ދޭ ފަރާތުގެ ނަން ލިޔެފައި އޮންނަންވާނެއެވެ.\n4. އެޑްވާންސް ޕޭމަންޓްގެގޮތުގައި ކޮންޓްރެކްޓް އަގުގެ % 15 އެޑްވާންސް ޕޭމަންޓް ގެރެންޓީއެއް ހުށަހެޅުމުން ލިބޭނެއެވެ.\n5. ބީލަންފޮތް ބައްލަވައިނުގަންނަވާ ފަރާތްތަކަށާއި، ބީލަންފޮތް ބަލައިގަތުމަށްފަހު ޕްރީބިޑް ބައްދަލުވުމުގައި ބައިވެރިވެވަޑައިނުގަންނަވާ ފަރާތްތަކަށް ބިޑް ހުޅުވުމުގެ ފުރުޞަތު ދެވެންނެތް ވާހަކަ ދަންނަވަމެވެ.\nސުންގަޑި: 14 ޖަނަވަރީ 2015 1100


New Zealand miskyithakah hamalaadhin meehaage moonumathin hinithunvun!\nނިއު ޒީލެންޑް މިސްކިތްތަކަށް ހަމަލާދިން މީހާގެ މޫނުމަތިން ހިނިތުންވުން!\nއެ ހަމަލާ ދިނުމުގެ ކުޑަވަގުތު ކޮޅެއް ކުރިން، ބްރެންޓަން ވަނީ 74 ސޮފްހާގެ "މެނިފެސްޓޯ" އެއް ސޯޝަލް މީޑިއާގައި އާންމުކޮށްފަ އެވެ.-- ފޮޓޯ: އަލް ޖަޒީރާ\nކްރައިސްޓްޗާޗު (މާޗް 16) - ނިއު ޒީލަންޑުގެ ކްރައިސްޓްޗާޗު ގައި ހުންނަ ދެ މިސްކިތަކަށް ހުކުރު ދުވަހު ދިން ހަމަލާއި ގުޅިގެން ހައްޔަރު ކޮށްފައިވާ މީހާ، ހޮނިހިރު ދުވަހު ކޯޓަށް ހާޒިރުކުރި ވަގުތު އޭނާގެ މޫނިމަތިން ފެނުނީ އުފާވެރިކަމާއި ހިތްހަމަޖެހުމެވެ.\nއޮސްޓްރޭލިއާއަށް ނިސްބަތްވާ 28 އަހަރުގެ ބްރެންޓަން ޓަރަންޓް ކްރައިސްޓްޗާޗުގެ ޑިސްޓްރިކްޓް ކޯޓަށް ހާޒިރުކޮށް އޭނާއަށް ވަނީ ގަސްދުގައި މިހަކު މަރާލުމުގެ ދައުވާކޮށްފަ އެވެ. ބިޑިއަޅުވައި، ހުސްފައިގައި، ހުދުކުލައިގެ ޖަލު ހެދުމެއްގައި ހުރި ބްރެންޓަން ކޯޓުގައި އެއްވެސް ވާހަކައެއް ނުދައްކަ އެވެ. ކޯޓުން އޭނާއަށް އައްޔަނު ކޮށްދިން ވަކީލު ވެސް އޭނާގެ ދިފާއުގައި އެއްވެސް ވާހަކަ އެއް ދައްކާފައެއް ނުވެ އެވެ. އަދި ކަފާލާތުގެ ދަށުން މިނިވަންކޮށް ދިނުމަށް ވެސް އެދިފައެއް ނުވެ އެވެ.\nބްރެންޓަން ކޯޓަށް ވަތް ވަގުތު، އޭނާ އެންމެ ބޮޑު ސަމާލުކަމެއް ދިނީ އެތަނުގައި ތިބި ނޫސްވެރިންނަށެވެ. އޭނާގެ ފޮޓޯ ނަގަން ނޫސްވެރިންނަށް ހުއްދަ ދިން ނަމަވެސް، އެ ފޮޓޯތަކުގައި ކާކުކަން ނޭނގޭ ގޮތަށް އޭނާގެ މޫނު ފުސް ކުރުމަށް ފަނޑިޔާރު އެންގި އެވެ. މިނިވަން އިންސާފުވެރި ޝަރީއަތެއް ކަށަވަރުކުރުމުގެ މަގުސަދުގައި އެވެ.\nނިއުޒިލޭންޑް ، 15 ޖެނުއަރީ 2019 -- ކްރައިސްޓްޗާޗަށް ދިން ހަމަލާއަށް ފަހު -- ފޮޓޮ | ބީބީސީ\nއެ ހަމަލާގެ ޝިކާރައަކަށްވި މީހުންގެ ތެރޭގައި، ސައުދީ އަރަބިއްޔާ، ތުރުކީ، ޖޯޑަން، ބަންގްލަދޭޝް، އިންޑޮނީޝިއާ އަދި މެލޭޝިއާއަށް ނިސްބަތްވާ މުސްލިމުން ހިމެނެ އެވެ. އަންހެނުންނާއި ކުޑަކުދިން ވެސްމެ އެވެ.\nދުރާލާއި ރާވައިގެން ހިންގި ޓެރަރިސްޓް ހަމަލާއެއްގެ ގޮތުގައި، ނިއު ޒީލެންޑުގެ ބޮޑުވަޒީރު ޔަސިންޑާ އާޑެން ވަނީ ސިފަކުރައްވައިފަ އެވެ. ހަތިޔާރު ގެންގުޅުމުގެ ލައިސެންސްވެސް އޮންނަ ބްރެންޓަން ވަނީ އެ ހަމަލާދިނުމަށްޓަކައި އޭނާ ގެންގުޅޭ ބަޑި މޮޑިފައިކޮށްފައި ކަމަށް އާޑެން ހާމަކުރެއްވި އެވެ.\n"އަހަރެމެން އެއް ވައުދު މިހާރުވެސް ވާނަން، އާންމުންނަށް ބަޑި ގެންގުޅެވޭ ގާނޫނު ބަދަލުވެގެންދާނެ،" ބޮޑުވަޒީރު ވިދާޅުވި އެވެ.\nމުސްލިމުންނާއި ދެކޮޅު "މެނިފެސްޓޯ"\nއެ ހަމަލާ ދިނުމުގެ ކުޑަވަގުތު ކޮޅެއް ކުރިން، ބްރެންޓަން ވަނީ 74 ސޮފްހާގެ "މެނިފެސްޓޯ" އެއް ސޯޝަލް މީޑިއާގައި އާންމުކޮށްފަ އެވެ. ޔޫރަޕު މީހުންނާއި ދެކޮޅަށް މުސްލިމުން ދީފައިވާ ހަމަލާތަކުގެ ބަދަލު ހިފުމުގެ ނުރައްކާތެރި ރޫހެވެ.\nއަލް ނޫރު މިސްކިތަށް ނަމާދަށް ގޮސްތިބި އެތައް ބަޔަކު މަރާލި މަންޒަރުތައް ބްރެންޓަން ވަނީ ސޯޝަލް މީޑިއާ މެދުވެރިކޮށް ވަގުތުން ސްޓްރީމްކޮށްފައި އެވެ. އެ 17 މިނެއްޓުގެ ތެރޭގައި އޭނާ 41 މީހުން މަރާލި އެވެ. އަންހެނުންނާއި ކުޑަކުދިންނަށް ވެސް ބެލުމެއް ނެތި އެވެ. އޭގެ ކުޑަވަގުތުކޮޅެއް ފަހުން އިތުރު މިސްކިތެއްގައި ދެވަނަ ހަމަލާއެއް ދީ އެތަކެއް ބަޔަކު މަރާލި އެވެ. ނަމަވެސް، އެ ދެ ހަމަލާ ދިނީ ބްރެންޓަންކަމެއް އަދި ސާފުވާގޮތްވަނީ ނުވެފަ އެވެ.\nސުލްހައަށް އަބަދުވެސް ލޯބި ކުރާ ނިއު ޒީލެންޑުގައި މިހާރު އޮތީ ނާމާންކަމާއި ބިރުވެރިކަމެވެ. ހާއްސަކޮށް ހަނގުރާމައާއި ހަމަނުޖެހުން ބޮޑު މުސްލިމު ގައުމުތަކުން ހިޖުރަކުރާ ރެފިއުޖީންނަށް އަބަދުވެސް މަރުހަބާ ކިޔާ ގައުމުގައި، މުސްލިމުން މިސްކިތްތަކަށް ނުދިއުމަށް މިހާރު ވަނީ އަންގައިފަ އެވެ.


MACL muvahzafunnah bonus ge gothugai 7,879 rufiyaa\nއެމްއޭސީއެލް ކޮންމެ މުވައްޒަފަކަށް ބޯނަސްގެ ގޮތުގައި 7،879 ރުފިޔާ\nއެމްއޭސީއެލް އަހަރީ ދުވަހުގެ މުނާސަބަތުގައި ބައެއް މުވައްޒަފުން ކޭކު ފަޅަނީ- ފޮޓޯ: އެމްއޭސީއެލް\nމޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) ގެ ކޮންމެ މުވައްޒަފަކަށް މިދިޔަ އަހަރުގެ އަހަރީ ބޯނަސްގެ ގޮތުގައި 7،879.79 ރުފިޔާ ލިބިއްޖެ އެވެ.\nރާއްޖޭގެ މައި އެއާޕޯޓް ހިންގާ ކުންފުނި، އެމްއޭސީއެލް އިން މުވައްޒަފުންނަށް ފޮނުވާފައިވާ ސާކިއުލާއެއްގައި ބުނީ މިދިޔަ އަހަރުގެ އަހަރީ ބޯނަސް ދިނުމަށް ހަމަޖެހިފައިވަނީ ހުރިހާ މުވައްޒަފުންނަށް ވެސް ހަމަހަމަ އުސޫލެއްގެ ދަށުން ކަމަށެވެ. އެގޮތުން މިދިޔަ އަހަރުގެ ބޯނަސްގެ ގޮތުގައި 7،879.79ރ. ވަނީ ލިބިފަ އެވެ. މި ސާކިއުލާގައިވާ ގޮތުން އީދު ބަންދުގެ ކުރިން ފައިސާ ވަނީ މުވައްޒަފުންނަށް ޖަމާކޮށްދީފަ އެވެ.\nއެ ކުންފުނިން ބުނި ގޮތުގައި މިދިޔަ އަހަރު ވަޒީފާއިން ވަކިވެފައިވާ މުވައްޒަފުންގެ ތެރެއިން ހަ މަސް ދުވަހު ނުވަތަ އެއަށްވުރެ ގިނަ ދުވަހު ވަޒީފާގައި އުޅުނު މުވައްޒަފުންނަށް ބޯނަސް ދީފައިވަނީ ވަޒީފާގައި އުޅުނު ދުވަހަށް ބަލާފަ އެވެ. ނަމަވެސް "ޑިސިޕްލިނަރީ ޕޮލިސީ"ގެ ދަށުން ވަޒީފާއިން ވަކިކޮށްފައިވާ މީހުންނަށް ބޯނަސް ނުލިބޭނެ ކަމަށް އެ ކުންފުނިން ބުނެފައިވެ އެވެ.\nއެމްއޭސީއެލް އިން މި އަހަރު ހަމަހަމަ އުސޫލެއްގެ ދަށުން ބޯނަސް ދީފައިވާއިރު، ފިނޭންސް މިނިސްޓްރީން ދާދި ފަހުން ވަނީ ސަރުކާރުގެ ކުންފުނި ތަކުން ބޯނަސް ދިނުމުގެ އުސޫލެއް އާންމުކޮށްފަ އެވެ. މި އުސޫލުގެ ދަށުން ބޯނަސް ދެވޭނީ ސަރުކާރަށް ޑިވިޑެންޑް ދެއްކުމަށްފަހު އެވެ.\nއެމްއޭސީއެލްއަކީ އެންމެ ގިނަ ދިވެހި މުވައްޒަފުން މަސައްކަތް ކުރާ އެއް ކުންފުންޏެވެ. އަދި ސަރުކާރު ކުންފުނިތަކުގެ ނިސްބަތުން އެންމެ ބޮޑު އާމްދަނީއެއް ލިބޭ އެއް ކުންފުންޏަކީވެސް އެމްއޭސީއެލް އެވެ. އަދި އެ ކުންފުނިން ދަނީ މުވައްޒަފުންނަށް ގިނަ ކަންތައްތަކެއް ކޮށްދެމުންނެވެ.\nއެމްއޭސީއެލްގެ މުވައްޒަފުންނަށް ބަހުގެ ހިދުމަތްދޭނެ ފަރާތެއް ހޯދަނީ


މި ވޭން ތަހައްމަލު ކުރާ ކިތައް ބިދޭސީން އުޅޭނެ ބާ! | Jazeera\tމި ވޭން ތަހައްމަލު ކުރާ ކިތައް ބިދޭސީން އުޅޭނެ ބާ! - Jazeera\nމި ވޭން ތަހައްމަލު ކުރާ ކިތައް ބިދޭސީން އުޅޭނެ ބާ!\nޢަލީ ޔާމީން October 1, 2019 69 views0\nއިއްޔެ މުޅި މީސްމީޑިޔާގައި ވައިރަލްވެފައިވަނީ "ސައްތާރު" ނަމަކަށް ކިޔާ މީހަކު ބިދޭސީއެއްގެ ގަޔަށް ފެންޖަހާ މަންޒަރު ފެންނަ ވީޑިއޯއެކެވެ. ސައްތާރު ބިދޭސީ މީހާ ގަޔަށް ފެންޖަހާފައިވަނީ އޭނާގެ ސައިކަލު މަތީގައި އެ ބިދޭސީ މީހާ ފޫޖައްސާލިކަމަށްޓަކައެވެ. ވީޑިއޯ ރަނގަޅަށް ބަލާލުމުން އެއީ ރާވައިގެން ނަގާފައިވާ ވީޑިއޯއެއްކަން އެނގެވެ. ފަހަރުގައި އެކަން ކުރި މީހާގެ މަޤުސަދަކީ ބިދޭސީންގެ ނިކަމެތިކަން ދައްކާލުން ކަމުގައިވެދާނެއެވެ. ނަމަވެސް ހަޤީޤީ ނިކަމެތިންނަކީ ބިދޭސީންނަށް ހާނިއްކަ ކުރާ ރަހުމުކުޑަ ދިވެހިންތޯ ނުވަތަ ކެތްތެރި ބިދޭސީ މީހާތޯ ބަލާލަން އެބަޖެއެވެ.\nއިމިގްރޭޝަންގެ ތަފާސް ހިސާބުތައް ދައްކާ ގޮތުގައި މަސައްކަތް ކުރުމަށް ރާއްޖެއަށް ދެލައްކައަށް ވުރެ ގިނަ ބިދޭސީން އެތެރެވެފައިވެއެވެ. އަދި އޭގެ ތެރެއިން ބައިލައްކައަށް ވުރެ ގިނަ މީހުންނަކީ ޤަަވައިދާ ހިލާފަށް ރާއްޖޭގައި މަސައްކަތް ކުރަމުން އަންނަ ބިދޭސީންނެވެ. އެފަރާތްތައް ޤަވައިދުގެ ތެރެއަށް ވެއްދުމަށް އަދުގެ ސަރުކާރުން ދަނީ ގިނަ މަސައްކަތް ކުރަމުންނެވެ. އެކަން މި ދެތިން ރޭ މަޖީދީ މަގުގައި ހުންނަ އިކޮނޮމިކް މިނިސްޓްރީގެ ދޮރުން ފެށިގެން ހުޅަނގަށް ދަމާލާފައި އޮންނަ ބިދޭސީންގެ ދިގު ކިއުއިންވެސް ހާމަވެއެވެ.\nގިނަ ދިވެހީން ޤަބޫލު ކުރާ ގޮތުގައި ބިދޭސީންނަކީ އެއްވެސް އާރެއް ނެތް ބައެކެވެ. އެމީހުންނަށް ދޭން ޖެހޭ މުސާރަކޮޅު ދިނުމުން އެ ނިމުނީއެވެ. ނޫނެކެވެ. އެހެންކަމަށްވަންޏާ ތިޔަ ހީކުރެވުނީ ގޯސްކޮށެވެ. އެއީވެސް އަހަރެމެން ފަދަ އިންސާނުންނެވެ. އެއީވެސް ކޮންމެވެސް އާއިލާއަކަށް ނިސްބަތްވާ ދަރިއެކެވެ. އޭނާގެވެސް އުންމީދުތަކެއް ވާނެއެވެ. ލޯބިވާ އާއިލާއާއި، އަނބިދަރީން ތިބި ނަަމަ އެމީހުން ދޫކޮށް ރާއްޖެ އެ އަންނަނީ ހެވިދިލެމުންނެވެ. ޤައިމު އެމީހުން ރާއްޖެއާއި މެދު ކުރާ އުންމީދު ފޮނިވީތާއެވެ! މުސްކުޅިން ބުނާތީ އަޑުއިވެއެވެ. "ދަތުރު ފެންނާނީ ފުރީމައެވެ." ތެދުފުޅެއްމެއެވެ. އެ ބިދޭސީ މީހާއަށް ހަޤީޤީ ދަތުރު އެ ފެންނަނީ، ރާއްޖޭގެ ނަލަނަލަ ހިމުން ދޮންވެލިގަނޑުގައި ފައިތިލަ ބީއްސާލެވުމާއި އެކުގައެވެ. ކުރިމަތީގައި އޮތް ދަންތޫރަ އެފަރާތްތަކަށް ގިނަ ފަހަރު ރޭކާލަނީ ދެތިން މަހު ރާއްޖޭގައި މަސައްކަތް ކޮށްލީމައެވެ. މިއީ އެއްގޮތަކަށްވެސް ބިދޭސީންނާއި މެދު ރަނގަޅަށް ކަންތައް ކުރާ މީހުންނަށް ބުނާ ކުޑައިމީސް ބަހެއް ނޫނެވެ. މިއީ ބިދޭސީން ރާއްޖެ ގެނެސް އެމީހުންނާއި މެދު ތަފާތުކުރުންތައް ގެންގުޅޭ ފަރާތްތަކަށް އަމާޒުކޮށް ދޫކޮށްލާ ދުނި ދަނޑިއެވެ.\nބިދޭސީންނަށް ކުރާ އަނިޔާގެ ވާހަކަ ދައްކާލަމާ ހިނގާށެވެ. ބައެއް ބިދޭސީންނަކީ ހަފްތާގެ އެއްވެސް ދުވަހެއް އަރާމު ކުރުމަށް ނުލިބި "ބޮސް"ގެ އޯޑަރަށް މަސައްކަތް ކުރާ މީހުންނެވެ. ބައެއް މީހުންނަކީ ސައުވީސް ގަޑިއިރު މެދުކެނޑުމެއް ނެތި މަސައްކަތް ކުރާ މީހުންނެވެ. އަނެއްބައި މީހުންނަކީ މަސައްކަތް ކުރުމުން ހަމަ އަގު ވެރިފަރާތުން ނުލިބޭ ބިދޭސީންނެވެ. ނުވަތަ އެންމެ އަސާސީ ބޭނުންތައް ފުއްދާނެ ފަދައެއް ނެތް ބިދޭސީންނެވެ. ބަލިވުމުން އެމީހުންނަށް ބޭސްގުޅައެއް ދިއްކޮށްލާނެ އަތެއް ނެތް ބިދޭސީންވެސް މި ޤައުމުގައި އެބައުޅެއެވެ. ދިރިއުޅެން އެކަށީގެން ނުވާ، ނުތާހިރު ތަންތާނގައި މަޖުބޫރުން އުޅެން ޖެހިފައިވާ އެތައް ބިދޭސީންނެއް މި ދިވެހި ފަސްގަނޑުގައި އެބައުޅެއެވެ. ހައްތަހާވެސް އަނިޔާއެވެ. އެހެން ނޫންތޯއެވެ؟\nޤަބޫލުކުރަން ޖެހޭނެ ހަޤީޤަތަކީ ދިވެހިންނަށް މިއަދު މިހާ އަރާމުގައި މިއުޅެވެނީ ބިދޭސީންގެ ބުރަ މަސައްކަތުން ކަމެވެ. އެހެންކަމުން އެއްވެސް ހާލެއްގައި އެމީހުންނަކީ ދަށު ދަރަޖައިގެ ބައެކޭ ހީކޮށްގެން ނުވާނެއެވެ. ގަމީހުން އަދި ތަންކޮޅެއް ވީދިފައި ހުއްޓަސް، އެއީ އެމީހުންނަށް އަނިޔާކުރަން ޖެހޭ ސަބަބެއް ނޫނެވެ. ވުމާއި އެކު، އެމީހުންނަށް ކުރާ ހާނިއްކަ ހުއްޓާލަން ޖެހެއެވެ. އިއްްޔެ ބިދޭސީއަކަށް ރަހުމުކުޑަ އަމަލެއް ހިންގި ދިވެހި މީހާ އެކުރީ ހާދަލާ ލަދުވެތި ކަމެކެވެ. ހާދަލާ ރަހުމުކުޑަ އަމަލެކެވެ. ބޮޑާކަމާއި ކިބުރުވެރިކަމުން ފުރިގެންވާ އަމަލެކެވެ. އެވޭން ތަހައްމަލު ކުރާ ކިތައް ބިދޭސީން މި ޤައުމުގައި އުޅޭނެ ތޯއެވެ؟ އަދި އެ ފަދަ ބިދޭސީންނަށް ގޮށްމުށުގެ ބާރު ދައްކާ، ތަފާތުކުރުން ގެންގުޅޭ ކިތައް ދިވެހިން އުޅޭނެތޯއެވެ؟\nބިދޭސީނަށް ކުރާ އަނިޔާ


ތޮޅުމަކީ ސަމާސާއެއް ނޫނެވެ. އެއަށްވުރެ ނުރައްކާތެރި ކަމެކެވެ. | މަދުރަސީ | ޢިލްމު\nBack ކަވާސާ ޢިލްމު ޢިލްމުގެ ބައިތައް މަދުރަސީ ތޮޅުމަކީ ސަމާސާއެއް ނޫނެވެ. އެއަށްވުރެ ނުރައްކާތެރި ކަމެކެވެ.\n19 ޖޫން 2007\nރައްކާތެރި މާހައުލެއް ގާއިމުކުރުމަށް ސްކޫލުގެ ފަރާތުން ކުރެވޭނީ ކޮންކަމެއް ހެއްޔެވެ؟\nސްކޫލްގައި ދަރިފުޅާ ތޮޅޭނަމަ، ބެލެނިވެރިޔާއަށް ކުރެވޭނީ ކޮން ކަމެއް؟\nދަރިފުޅަށް ރައްކާތެރިކަމުގެ ފިޔަވަޅުތައް ދަސްކޮށްދިނުން\nތޮޅުމުގެ ޝިކާރަޔަކަށް ވެފައިވާ ކުއްޖާ ކަންތައްކުރާނީ ކިހިނެއް؟\nއެހެން ކުއްޖަކާއި ތޮޅޭތަން ފެނިއްޖެނަމަ ކަންތައް ކުރާނީ ކިހިނެއް؟\nތިޔަ ބެލެނިވެރިޔާގެ ދަރިފުޅަކީ ތޮޅޭކުއްޖެއްކަން އަންގައިދޭ ބައެއް ސިފަތައް\nތިޔަބެލެނިވެރިޔާގެ ދަރިފުޅަކީ ތޮޅޭކުއްޖެއް ނަމަ ހަދާނީ ކިހިނެއް؟\nރާއްޖެގެ ސްކޫލް މަދަރުސާތަކުގައި ''ތޮޅުން'' (ނުވަތަ އިގިރޭސިބަހުން ކިޔާގޮތަށް ނަމަ ބުލީންގ-Bullying ) އެއީ ހިނގާ ކަމެކެވެ. މިކަން ގޮސްފައި އޮތް ހިސާބު ނޫސްތައް ބަލާލުމުން ވަރަށް ރީއްޗަށް އެ އޮތީ ފެންނާށެވެ. ކަމަކީ ކިތަންމެ ސީރިޔަސް މައްސަލައަކަށް ވީނަމަވެސް ރާއްޖޭގައި މި މައްސަލަ މިނެ ވަޒަންކޮށް ހައްލު ހޯދުމަށް ރަސްމީ ސިފައެއްގައި ދިރާސާއެއް ކޮށްފައި އޮތްކަމެއް އަޅުގަނޑަކަށް ނޭނގެއެވެ. ވީމާ، މި މައްސަލައިގެ ޚުޠޫރަތްތެރިކަން ސްކޫލް މަދަރުސާތަކުގައި ކިތަންމެ ބޮޑުވެފައި އޮތްކަމަށް ވިޔަސް، އެންމެ ޢާއްމު ތޮޅުމުގެ ވައްތަރުތަކާއި ޢުމުރުފުރާތައް ފަދަ މަޢުލޫމާތު ކަނޑައަޅައި ދަންނަވާކަށް ނޭގެއެވެ. ނަމަވެސް ސްކޫލްތަކުގައި ހިނގާ ތޮޅުމުގެ ޙާދިސާތަކުގެ ކޮންމެވެސް ވަރެއްގެ ތަފާސްހިސާބެއް އަތުޖެހޭ ހިސާބުގައި، ފުލުސް އޮފީހުގައި އޮންނާނެކަމަށް ބެލެވެއެވެ. ސަބަބަކީ ފަހަކަށް އައިސް ތޮޅުމުގެ ހާދިސާތައް ސީރިޔަސްވެ، ބައެއް ސްކޫލްތަކުގެ ތެރެއަށް ފުލުން ވަންނަން ޖެހޭ ހިސާބަށް ދިއުމެވެ. ސްކޫލްގެ އިދާރާ ފަހަނައަޅައި، ފުލުސްއޮފީހަށް މައްސަލަތައް ހުށަހަޅަން ޖެހުމެވެ.\nމީގެ ދެ އަހަރެއްހާ ދުވަސްކުރިން ދަރުމަވަންތަ ސްކޫލްގެ ދަރިވަރަކު އަމިއްލަޔަށް މަރުވުމާއި ގުޅިގެން ރާއްޖެގެ ސްކޫލްތަކުގައި ހިނގާ ތޮޅުމުގެ ހާދިސާތަކަށް ކޮންމެވެސް ވަރެއްގެ ވަގުތީ ސަމާލުކަމެއް ވަރަށް 'ފެން' ގޮތެއްގައި އައެވެ. މި އިޝާރާތްކުރި ހާދިސާގައި، މަރުވިކުއްޖާގެ ބައްޕަ ބުނިކަމަށް ދުވަހުނޫސް ''ހަވީރު'' ގައި އޮތީ އޭނާގެ ދަރިފުޅަށް ތަކުރާރުކޮށް އެހެންކުދިންގެ ތޮޅުމާއި ކުރިމަތިލާން ޖެހުނު ކަމަށެވެ.\nމި ލިޔުމުގައި ''ތޮޅުން'' މި ބަސް ބޭނުންކޮށްފައި މިވަނީ ވަރަށް ފުޅާ މާނައެއްގައެވެ. އެކަމަކު އެއީ އެހުރިހާ މާނައެއްގައިވެސް ބަލިކަށި ކުއްޖަކަށް އެއަށްވުރެ ގަދަފަދަކުއްޖެއް ނުވަތަ ކުދީންތަކެއްގެ ޢަމަލުތަކުގެ ސަބަބުން ކުރާ ނަފްސާނީ އަދި ޖިސްމާނީ ގެއްލުން ޝާމިލް ވާގޮތަށެވެ. އާދެ، އިގިރޭސިބަހުން ބުލީންގ (Bullying) އޭ މިކިޔާ މާނައިގައެވެ.\nތޮޅުމުގެ ތެރޭގައި ބިރުދެއްކުމާއި މާރާމަރީއާއި މަލާމާތްކުރުމާއި ރުޅިއެރުވުމާއި ވަނަމުން ގޮވުމާއި ތަކެއްޗަށް ގެއްލުން ދިނުމާއި ދަތިކުރުން ހިމެނެއެވެ. މީގެ އިތުރުން ހަގީގަތެއް ނެތް ވާހަކަފެތުރުމާއި އެކަހެރިކުރުމަށް އެހެން ކުދީންނަށް ވާގިދިނުން ހިމެނެއެވެ.\nސްކޫލްތެރޭގައި ހިނގާ މި ދެންނެވި ފަދަ ތޮޅުމުގެ ހާދިސާތަކުގެ ސަބަބުން ފުރާ ޢުމުރު ފުރާގެ ކުދިންނަށް ވަރަށް ގިނަ ތަފާތު މައްސަލަތައް ކުރިމަތިވެއެވެ. މިގޮތުން ގޮތްހުސްވުމާއި ހާސްވެ، ބިރުގަތުމާއި ޖެހިލުންވުންފަދަ މައްސަލަތައް ކުރިމަތިވެއެވެ. ނަތީޖާއެއްގެ ގޮތުން ސްކޫލަށް ދާހިތް ނުވުމާއި ކިޔެވުމަށް ސަމާލުކަން ނުދެވި ކިޔެވުން މަތިން ފޫހިވުން ފަދަ މައްސަލަތައް ކުރިމަތިވެއެވެ.\nތޮޅުން ތަކުރާރުވާނަމަ، މިއަމަލުގެ ޝިކާރައަކަށް ވާ ކުދިން އެކުދިންގެ އަމިއްލަ ނަފުސަށް ކުރާ އިތުބާރާއި އަގު ގެއްލުމުގެ ފުރުސަތު ބޮޑެވެ. އަދި އިޖްތިމާއީ ބައިވެރިވުމާއި ދުރުވެ، އެކަނިވެރިކަން ޚިޔާރު ކުރުމުގެ ފުރުސަތު ބޮޑެވެ. އަދި މިފަދަ ކުދީން ހާސްވުން (ޑިޕްރެޝަން) ގެ ޝިކާރައަކަށް ވުމުގެ ފުރުސަތުވެސް ބޮޑެވެ. އަމިއްލައަށް މަރުވުންވެސް އެކަށީގެންވެއެވެ.\nތަކުރާރުކޮށް ތޮޅުމުގެ ސަބަބުން ދިމާވާ މައްސަލަތައް ވަރަށް ދިގު މުއްދަތަކަށް ދެމިގެން ދިޔުންވެސް އެކަށީގެން ވެއެވެ. ކޮށްފައިވާ ބައެއް ދިރާސާތަކުން ދައްކާގޮތުގައި ސްކޫލް ދައުރުގައި ތޮޅުމުގެ ޝިކާރައަކަށް ވެފައިވާ ކުދިން ސްކޫލް ދައުރު ނިމި އެތައް ދުވަހެއްގެ ފަހުންވެސް އެކަމުގެ އުދަގޫތައް ތަހައްމަލުކުރަމުން ގެން ގޮސްފައިވެއެވެ. ސްކޫލް ދައުރުގައި ކިޔާ ވަނަން ދާއިއިމީވެ، މުޅިއުމުރަށް ހަރުލާގޮތްވެސް ވެއެވެ.\nތޮޅުމުގެ ޢަމަލެއް ހިނގާތަން ފެނުމުން ނުވަތަ އެފަދަ ޢަމަލެއް ހިގާތަނެއްގައި ހުންނަން ޖެހުމުން އެމަންޒަރު ދެކޭކުދިންނަށް ވެސް ނޭދެވޭ އަސަރު ކުރާކަމަށް ބައެއް ދިރާސާތަކުން ސާބިތުވެފައިވެއެވެ. މި ފަދަ ކުދިންނަށް އެކުދިންގެ ރައްޓެހިން ތޮޅޭކުދިންގެ ކިބައިން މިންޖުކޮށް ނުދެވުމުން އެކަމުގެ ކުށް އިޙްސާސް ކުރެވެއެވެ. އަދި އެހީ އަށް އެދި ބޮޑުމީހަކަށް ނޭންގިއްޖެ ނަމަ ތިމާގެ ޟަޢީފުކަމުގެ އިޙްސާސް ކުރެވެއެވެ.\nތޮޅޭ ގިނަކުދިން ޖިސްމާނީ ގޮތުން ވަރުގަދައެވެ. މިފަދަ ކުދިންގެ ނަޒަރުގައި ތަޅާފޮޅުމަކީ އެއީ ހަމަ ވަރަށް އާދައިގެ ކަމެކެވެ. މި ފަދަ ގިނަކުދިންނަކީ ޢާއްމުގޮތެއްގައި ރުންކުރުވާ، އަވަހަށް ރުޅި އިސްވާ، އަދި ކުރިމަތިވާ ހިތްހަމަ ނުޖެހުންތައް ތަހައްމަލުކުރުމުގެ ކުޅަދާނަކަން ކުޑަކުދީންނެވެ.\nތޮޅޭކުދިން އެހެން ކުދިންގެ މައްޗަށް ގަދަވެ، އެކުދިން ބާރުގެ ދަށަށް ގެނައުމުގެ ޝައުގުވަރަށް ބޮޑަށް ހުރެއެއެވެ. އަދި ދިރާސާ ތަކުން ފާހަގަކުރެވިފައިވަނީ ތޮޅޭކުދިން އެހެން ކުދިންނަށްވުރެ، ކިޔެވުމަށް ދަށް ކަމެވެ. މިފަދަ ކުދިން އެހެން ކުދިންނަށް ވުރެ، ސްކޫލްގެ ގަވާއިދު ތަކާއި ޚިލާފު، ކިޔަވާކުދީން ކުރުން އެކަށީގެން ނުވާ ޢަމަލުތައްކުރުމާއި މާބޮޑަށް ދޯޅުކަންވެސް ފާހަގަ ކުރެވިފައިވެއެވެ.\nކުދިންނަށް ދޭންޖެހޭ ޖަޒުބާތީ އަޅާލުމާއި ކުދީން އުޅޭނޫޅޭގޮތް ރަގަޅަށް ނުބެލެހެއްޓޭ ބެލެނިވެރީންގެ ދަރީން ތޮޅޭކުދިންނަށް ވުމުގެ ފުރުސަތު ބޮޑެވެ. ބެލެނިވެރިން ދަރިން ތަރުބިއްޔަތު ކުރުމުގައި ގެންގުޅުއްވާ އުސޫލުތަކަކީވެސް ތޮޅޭކުއްޖަކަށް ވުމާއި ނުވުމަށް ހިއްސާކުރާ ބަހާއެކެވެ. ދަރިން މާބޮޑަށް ދޫކޮށްލުން، ނުވަތަ މާބޮޑަށް ދަރިންނާމެދު ހަރުކަށިވުމަކީވެސް ތޮޅޭކުއްޖަކަށް ވުމަށް މަގުފަހިކުރުވަފާނޭ ކަމެކެވެ.\nތޮޅުމާއި ބެހޭގޮތުން ކޮށްފައިވާ ދިރާސާތަކުން ސާބިތުވަނީ ކުދިންގެ އުޅުން ނުބެލެހެއްޓޭ، ތޮޅުން އެއީ އާދައިގެ މައްސައެއްކަމަށް ކުދިންނާއި ޓީޗަރުން ދެކޭ ސްކޫލްތަކުގައި ތޮޅުން އާއްމުވާ ކަމަށެވެ. ހަމަ މިގޮތަށް ތޮޅުމަކީ ބޮޑެތިވަމުން އަންނަ ދުވަސްވަރުގެ ދިރިއުޅުމުގެ ބައެއްކަމަށް ދެކި، ތޮޅުމާއި ދެކޮޅަށް ގަވާއިދުތައް ތަންފީޒުނުކުރާ ސްކޫލްތަކުގައި ތޮޅުން އާއްމުކަން ވަނީ ސާބިތުވެފައެވެ.\nސްކޫލްތަކުގައި ހިނގާ ތޮޅުމުގެ ޙާދިސާތައް ހުއްޓުވުމަކީ ނުހަނު ބޭނުން ތެރިކަމެކެވެ. ސަބަބަކީ ކަމުގެ ބާވަތުން މިފަދަ ޙާދިސާތައް ހިނގުމަށް ދޫކޮށްލެވޭނަމަ، އެކުރެވެނީ ސްކޫލެއްގެ އަސާސީ މަގުސަދާއި މުޅީން ޚިލާފް، ދިމާ އިދިކޮޅު ކަމަކަށް ވާތީއެވެ. ވީމާ، ސްކޫލްތަކަށް އޮތީ ކޮންމެ ފަދަ ޤުރުބާނީއެއްވެގެން ނަމަވެސް ސްކޫލް ތަކުގައި ހިނގާ ތޮޅުމުގެ ޙާދިސާތައް ނައްތާލައި ސްކޫލް އެއީ ރައްކާތެރި މާހައުލަކަށް ހެދުމެވެ. ބެލެނިވެރިން އިތުބާރުކުރާ މާހައުލަކަށް ހެދުމެވެ.\n1 . ސްކޫލްގެ އިދާރީ މުވައްޒަފުންނާއި ޓީޗަރުން އަދި ސުޕަވައިޒަރުން ދެކެލައްވަން ވާނީ ތޮޅުން އެއީ ސަމާސާއެއްގެ ގޮތުގައެއް ނޫނެވެ. ތޮޅުމުގެ ހާދިސާތައް ތަހުގީގުކުރައްވައި، ފިޔަވަޅު އަޅުއްވައި އެޅުއްވި ފިޔަވަޅު ބެލެނިވެރިންނަށް ހާމަކޮށްދެއްވަން ޖެހޭނެއެވެ. ސުޕަވައިޒަރުން މަދުނަމަ ސުޕަވައިޒަރުން ގިނަކުރައްވަން ޖެހޭނެއެވެ.\n2. ތޮޅުމާއި ދެކޮޅަށް ސްކޫލުން ސިޔާސަތުތައް ކަނޑައަޅައި ދަރިވަރުންނަށާއި ބެލެނިވެރިންނަށް އެ ސިޔާސަތުތައް ވަރަށް ސަރީހަކޮށް އަންގައިދޭން ވާނެއެވެ.\n3. ތޮޅޭކުދިންނާ، ސްކޫލްގެ ޓީޗަރުންނާއި ވެރިން ވާހަކަދައްކަވައި، ނަސޭހަތްދެއްވަންވާނެއެވެ. އަދި އިސްލާހު ނުވެއްޖެނަމަ، އަޅާނެ ފިޔަވަޅުތައް ކުދިންނަށާއި ބެލެނިވެރިންނަށް އަންގަވައިދެއްވަން ވާނެއެވެ. އަދި ފިޔަވަޅުތައް އިސްތިސްނާއެއްނެތި އަޅުއްވަންވާނެއެވެ.\n4. ޓީޗަރުންނާއި ސުޕަވައިޒަރުން ކުދިންގެ އުޅުން ވަރަށް ގާތުން ބައްލަވަން ޖެހޭނެއެވެ. އެހެނީ، ދަރިވަރު ސްކޫލްގެ ދޮރޯށިން އެތެރެއަށް ވަނުމަށް ފަހު، އޭނާ އެހުންނަނީ، ޓީޗަރުންނާއި ސުޕަވައިޒަރުން އަދި ސްކޫލްގެ އިސްވެރިންގެ ބެލުމުގެ ދަށުގައެވެ.\n5. ސްކޫލްގައި ތޮޅުން ހުއްޓުވުމަށް ޚާއްސަ ހަރަކާތެއް ފައްޓަވަންވާނެއެވެ.\nސްކޫލްގައި ދަރިފުޅާ ތޮޅޭނަމަ، ބެލެނިވެރިޔާއަށް ކުރެއްވޭނީ ކޮން ކަމެއް؟\n1. ބައެއްކުދީން އެކުދިންނަށް ސްކޫލްގައި ދިމާވާ ތޮޅުމުގެ ޙާދިސާތައް ބޮޑެތިމީހުންނަށް ކިޔައިދޭން ޖެހިލުންވެއެވެ. އެފަދަ ކުދިން ހީކުރާގޮތުގައި އޭގެ ސަބަބުން މައްސަލަ އިތުރަށް ގޯސްވެދާނެއެވެ. ނަމަވެސް ބެލެނިވެރިޔާއަކީ ކުއްޖާއަށް ދިމާވާ ހުރިހާ މައްސަލައެއްގައި ވާހަކަ ދައްކަންހުރި، ދައްކާވާހަކަ ކަނުލައި އަޑުއަހާނެ މީހެއްކަން ކުދީންނަށް އަންގައިދެއްވުމުން މިފަދަ ޙާދިސާތައް ކިޔައިދިނުމަށް، ޖެހިލުންވުން ކުޑަކުރެވިދާނެއެވެ.\n2 . ދަރިފުޅު، އޭނާއާ ތޮޅޭވާހަކަ ބުނުމުން އެ، ތޮޅެނީ ދަރިފުޅުގެ ސަބަބުން ނޫން ކަމަށާއި އޭނާއާ ތޮޅެން އެއްވެސް ކުއްޖަކަށް ނުޖެހޭނެކަން ބުނެދެއްވާށެވެ. އަދި ތޮޅުން ހުއްޓުވުމަށް އެޅިދާނެ ފިޔަވަޅުތަކާއި މެދު ދަރިފުޅާ މަޝްވަރާކުރައްވާށެވެ.\n3. ތޮޅޭވާހަކަ ބުނެފިނަމަ، އެއީ ސީރިޔަސް ވާހަކައެއް ކަމަށް ބައްލަވާށެވެ. ފަހަރެއްގައި އެ މައްސަލަ ދާދި ފަސޭހައިން ހައްލުކޮށްލެވޭފަދަ މައްސަލައަކަށް ވެސް ވެދާނެއެވެ. ނަމަވެސް ބެލެނިވެރިޔާވަނީ ދަރިފުޅާއެކުގައި ކަން އޭނާއަށް ވިސްނައިދެއްވާށެވެ. އަންހެންކުދީންވެސް ތޮޅޭކުދިންނަށް ވެއެވެ. އަދި އެކުދީން ފިރިހެން ކުދީންނާއި ވެސް ތޮޅެއެވެ. ވީމާ ވަކި ޖިންސަކަށް ވީތީ އަޅުއްވައި ނުލައްވައި ދޫނުކުރައްވާށެވެ.\n4. ކުދީން، ތިޔަބެލެނިވެރިޔާގެ ދަރިފުޅާ ތޮޅޭނަމަ، އެކަން ހުއްޓުވުން އެއީ ސްކޫލްގެވެސް ޒިންމާއެކެވެ. ސްކޫލްތެރޭގައި ތިޔަބެލެނިވެރިޔާގެ ދަރިފުޅާއި ތޮޅޭނަމަ، ނުވަތަ އެކަމަށް ޝައްކުވާނަމަ، އަދި ސްކޫލުން އެފަދަކަމެއް ހިނގާކަމުގެ މަޢުލޫމާތު ލިބިލައްވައިފައި ނުވާނަމަ، ލަސްނުކޮށް ދަރިފުޅުގެ ޓީޗަރުންނަށާއި ސުޕަވައިޒަރުންނަށް ގުޅުއްވާށެވެ. ބައްދަލުކުރައްވާށެވެ.\nމިގޮތަށް ސްކޫލާއި ވާހަކަދައްކަވާއިރު، ތިޔަބެލެނިވެރިޔާގެ ހަޤީޤީ މަޤްޞަދަކީ، ތޮޅުން ހުއްޓުވުމަށް ސްކޫލުގެ އެހީތެރިކަން ހޯއްދެވުންކަން ހަނދާން ބަހައްޓަވާށެވެ. ސްކޫލްތެރޭގައި ނުވަތަ އެހެން ތަނެއްގައި ވިޔަސް ލޯބިވާ ދަރިފުޅަށް ދެރައެއް ލިބޭނަމަ، ވަރަށް ފުން އަސަރެއް ކުރާނެއެވެ. ނަމަވެސް ސްކޫލާއި ވާހަކަދައްކަވާއިރު މި ޖަޒްބާތުތަކުގެ މައްޗަށް ގަދަވެގަންނަވައި ރުޅި އިސްނުކުރައްވައި ހަގީގަތްތައް ހާމަކޮށްދެއްވާށެވެ. އެއިރުން ސްކޫލުގެ އެއްބާރުލުން ހޯއްދެވުމަށް ފަސޭހަވާނެއެވެ. ދަރިފުޅާ ތޮޅޭ ކުދިންނަށް ހަރުކަށި އަދަބު ދިނުމަށް އެދެވުން އެއީ ހަމަ ފިޠުރީ ކަމެކެވެ. ސްކޫލަށް ބާރުއަޅުއްވަންވީ ތޮޅުން މުޅީން ހުއްޓުވޭނޭ ގޮތެއް ހެދުމުގެ މައްޗަށެވެ.\nބެލެނިވެރިޔާ ސްކޫލާ ވާހަކަ ދެއްކެވުމާމެދު ދަރިފުޅު ދެކޮޅު ހަދާފާނެއެވެ. އެއީ އޭގެ ސަބަބުން ތޮޅޭކުދިންގެ އުނދަގޫ ބޮޑުވެދާނެކަމަށް ހީކޮށެވެ. މިފަދަ ހާލަތެއް ދިމާވެއްޖެ ނަމަ ދަރިފުޅަށް ވިސްނައި ދެއްވަންވީ މައްސަލަ ހައްލުވާނީ މައްސަލައިގެ ތެރެއަށް ބޮޑެތިމީހުން ވަދެގެން ކަމެވެ.\n5. ތޮޅޭކުއްޖާ ނުވަތަ ކުދީންނާއި ނުވަތަ އެފަދަ ކުދިންގެ ބެލެނިވެރިޔާއާ ސީދާ ވާހަކަ ނުދައްކަވާށެވެ. ސްކޫލް މެދުވެރިކޮށް އެކަންތައް ކުރައްވާށެވެ.\n6. ސްކޫލަށް ގޮސް ސްކޫލުގެ އިސްވެރިންނާ ބައްދަލުކުރައްވާ މައްސަލަ ހައްލުކުރާނެ ގޮތަކާ މެދު މަޝްވަރާކުރައްވާށެވެ.\n7. ދަރިފުޅާ ތޮޅޭކަމުގެ ޝަކުވާ އޭނާ ތިޔަ ބެލެނިވެރިޔާ ގާތު ކޮށްފިނަމަ އެވާހަކަތައް ލިޔެލައްވާށެވެ. ލިޔުއްވާއިރު، ތޮޅުނީ ކިހިނެއް ކޮންއިރަކު ކޮންތާކު ކޮން ބައެއްތޯވެސް ބައްލަވާށެވެ. ތޮޅުމުގެ ޙާދިސާގެ މައްސަލަ ސްކޫލަށް ހުށަހަޅުއްވާއިރު، މި ދެންނެވި ލިޔުން މުހިންމު ވާނެއެވެ.\n8. ސްކޫލުގައި ދަރިފުޅާ ތޮޅޭނަމަ، ޓީޗަރަށް ނުވަތަ ސުޕަވައިޒަރަށް އަންގަން ހިތްވަރު ދެއްވާށެވެ.\n9. ދަރިފުޅު ދައްކާވާހަކަތައް ކަނުލައި އަޑު އައްސަވާށެވެ. ހަމްދަރުދީއާއި ހިތްހަޖައްސައިދޭގޮތަށް ބެލެނިވެރިޔާގެ ވާހަކަތައް ބަހައްޓަވާށެވެ.\n10. ދަރިފުޅާ ތޮޅެނީ އޭނާގެ ސަބަބުން ކަމުގެ އިޙްސާސްކުރެވޭ ގޮތަށް ބަސްމަގުނުބަހައްޓަވާށެވެ. ދަރިފުޅު ހިތްވަރު ކޮށްފައި އޭނާއާ ދިމާވި ޙާދިސާ ކިޔައިދިނުމުން ދަރިފުޅަށް ފާޑުނުކިޔުއްވާށެވެ.\n11. ސްކޫލްގައި ތޮޅުމާ ކުރިމަތިލާންޖެހޭ ކުދިންނަށް އޮތް ހިމާޔަތަކީ އެކުދިންގެ ގެ ކަން ބެލެނިވެރިޔާ ހަނދާން ބަހައްޓަވާށެވެ. ވީމާ، ދަރިފުޅާ ދިމާވެފައިވާ ބަދުނަސީބު ހާލަތު ދެނެގަނެ، އޭނާއާ އެކުގައި ވާށެވެ. އަދި ފަންނީ މީހެއް (ސައިކޭޓްރިސްޓެއް ނުވަތަ ޑޮކްޓަރެއް) ގެ އެހީއަށް ބޭނުންވާކަމަށް ފެނިލައްވައިފިނަމަ، އެފަދަ ފަރާތެއްގެ އެހީތެރިކަން ހޯއްދަވާށެވެ.\n12. ބެލެނިވެރިޔާއާއި ދަރިފުޅާ ދެމެދު ގާތްގުޅުމެއް ބާއްވަވާށެވެ. ބެލެނިވެރިޔާއާ ވާހަކަ ދެއްކުމަށް ދަރިފުޅަށް ހިތްވަރުދެއްވާށެވެ. އަދި އޭނާއާ އެކު ހޭދަކުރައްވާ ވަގުތު އިތުރުކުރައްވައި ލޯބިވާކަން ދައްކަވާށެވެ.\nދަރިފުޅަށް ރައްކާތެރިކަމުގެ ފިޔަވަޅުތައް ދަސްކޮށްދެއްވުން\n1. ތޮޅިއްޖެނަމަ، ބަދަލުހިފުން އެއީ އަދި މައްސަލައިގެ ހައްލުނޫންކަން ދަރިފުޅަށް ވިސްނައިދެއްވާށެވެ. އަދި މިފަދަ ޢަމަލެއް ސްކޫލްތެރޭގައި ކުރުމަށް ހިތްވަރު ނުދެއްވާށެވެ.\n2. ތޮޅޭނަމަ އެތަނުން ދުރަށް ދިއުމަށާއި ބޮޑުމީހަކަށް އެންގުމަށް ހިތްވަރުދޭށެވެ. ނުރައްކާތެރި ހާލަތްތަކުގައި ރައްކާތެރިކަމާ އެކު ސަލާމަތްވެވިދާނެ ގޮތްތަކާމެދު ދަރިފުޅާ ވާހަކަ ދައްކަވާށެވެ. މިގޮތުން ބޮޑުމީހަކާ އެކު ނުވަތަ ބޮޑުކުއްޖަކާ އެކު އުޅުމަށް ބުނުއްވާށެވެ. އަދި އެހީއަށް އެދި ގުޅާނެ ފޯނުނަންބަރެއް ދަރިފުޅަށް ދެއްވާށެވެ.\n3. ދިމާވި ހާދިސާ ސްކޫލްގެ އިދާރާއަށް އަންގާނޭގޮތް ދަރިފުޅަށް ބުނެދެއްވާށެވެ. މިގޮތުން ސްކޫލްގެ އިދާރާއަށް އަންގާއިރު މިދަންނަވާ މައުލޫމާތު ހިމެނުއްވުމުން ފުރިހަމަވާނެކަމާއި ސްކޫލްގެ އިދާރާއަށް މައްސަލަ ބެލުމަށް ފަސޭހަވާނެކަން ބުނެދެއްވާށެވެ.\nހ. ތޮޅުމުގެ ގޮތުން ކުރީ ކޮންކަމެއްކަން\nށ. އެކަންކުރީ ކޮންބައެއް ނުވަތަ ކާކުކަން\nނ. ތޮޅުން ހުއްޓުވުމަށް ނުވަތަ އެކަމުން ސަލާމަތްވުމަށް ކުރީ ކޮންކަމެއްކަން\nރ. ތޮޅުން ހުއްޓުވުމުގެ ގޮތުން ސްކޫލްގެ އިދާރާގެ ފަރާތުން ބޭނުންވަނީ ކޮންކަމެއްކަން\n4. ތޮޅޭކުދިންގެ ފަރާތުން ސަލާމަތް ވެވިދާނެ ތަފާތު ގޮތްތަކާއި މެދު ދަރިފުޅާއި އެކު ސައްލާކުރައްވާށެވެ.\n1. ދިމާވި ޙާދިސާ ބެލެނިވެރިޔާއަށް ، ޓީޗަރަށް ނުވަތަ ސުޕަވައިޒަރަށް ކިޔައިދޭށެވެ. ވަރަށް ގިނަފަހަރު ތޮޅުމުގެ ޝިކާރަކަށްވާ ފުރާ އުމުރުގެ ކުދިން އެކުދިންނަށް ދިމަވާ ހާދިސާތައް ސިއްރުކުރެއެވެ. ސިއްރުނުކުރާށެވެ. އަދި ލަދުގަނެ ފިޑިނުވާށެވެ.\n2 . ތޮޅޭ ކުއްޖާގެ ނުބައި ޢަމަލުގެ ޒިންމާ އަމިއްލަ ނަފުސުގައި ނާޅުވާށެވެ. ކަލެއަށްވުރެ ގަދަފަދަ ކުއްޖެއް ތޮޅޭނަމަ އެވަގުތު ކުރެވޭނެ މާބޮޑުކަމެއް ނޯވެދާނެއެވެ. އެއީ ފިނޑިވުމެއް ނޫނެވެ. ތޮޅޭ ކުއްޖާއަށް ރައްދު ދިނުމުގެ ބަދަލުގައި ފިނޑިވެ، ދެރަވެފައި ހުރިކަން މޫނުމަތިންނާއި ހަރަކާތުން ތޮޅޭކުއްޖާއަށް ނުދައްކާށެވެ. ދެރަވާކަން އެނގޭނަމަ އިތުރަށް ދެރަކުރުމަށް ތޮޅޭނެއެވެ. އަވަސް ގޮތަކުން ތޮޅޭކުއްޖާގެ ގާތުން ދުރަށް ދެވޭތޯ ބަލާށެވެ.\n3. އުޅޭ އުޅުމުން އަމިއްލަ ނަފުސާމެދު އިތުބާރުކުރާކުއްޖެއްގެ ގޮތް ދައްކާށެވެ. މާ ބޮޑަށް 'ކުޑަވެފައި' ނުހުންނާށެވެ. ވާހަކަ ދައްކާއިރު އަނެއްމީހާގެ މޫނަށް ބަލަހައްޓައިގެން ހުރެ، ކެރިގެން ވާހަކަދައްކާށެވެ.\n4. ސްކޫލު ތެރޭގައި އެހެން ކުދިންނާ ވާހަކަ ދައްކައި ރަހުމަތްތެރިން ގިނަކުރާށެވެ. ރަހުމަތްތެރިންނާ އެކު އުޅުމުން ތޮޅޭކުދިން ކަލެޔާ ކުރިމަތިލުމަށް ޖެހިލުންވާނެއެވެ.\n5. ތަކުރާރުކޮށް ކަލެއާ ތޮޅޭނަމަ، ނަފުސަށްކުރާ އިތުބާރު ގެއްލި، މޮޅިވެރިކަން އިޙްސާސްވާނެއެވެ. މިކަމުން ސަލާމަތްވުމަށް ޝައުގުވެރިވާ މަޖާކަމެއް ކުރާށެވެ. މިގޮތުން ސްކޫލްގައި ބާއްވާ އިތުރު ހަރަކާތްތަކުގައި ބައިވެރިވާށެވެ.\nއެހެން ކުއްޖަކާ ތޮޅޭތަން ފެނިއްޖެނަމަ ކަންތައް ކުރާނީ ކިހިނެއް؟\n1. ތޮޅުމުގައި ބައިވެރި ނުވާށެވެ. ބިރުދެއްކިޔަސް އެކަމުގައި ބައިވެރި ނުވާށެވެ. ބުނާ ބަހުގައި ހިފަހައްޓާށެވެ.\n2. ކަލެއަށް ނުރައްކާނުވާނެ ޙިކްމަތްތެރި ގޮތެއް ވިސްނުމަށް ފަހު ހާދިސާ އަވަހަށް ބޮޑުމީހަކަށް އަންގާށެވެ.\n3. ތޮޅުމުގެ ޝިކާރަޔަކަށްވީ ކުއްޖާއާ ވާހަކަ ދައްކައި ހިތްވަރު ދޭށެވެ. އަދި އެ ޙާދިސާ އޭނާގެ ބެލެނިވެރިޔާއަށާއި ސްކޫލްގެ އިސްފަރާތްތަކަށް އެންގުމަށް ހިތްވަރުދޭށެވެ.\nފުރާއުމުރުގެ ކުއްޖަކު ސްކޫލްގައި ތަކުރާރުކޮށް ތޮޅޭނަމަ، މިދަންނަވާ ސިފަތައް ނުވަތަ ސިފައެއް، ގޭތެރޭގައި އޭނާގެ އުޅުން ހުންނަގޮތުން ފާޅުވާނެއެވެ.\n1. އެހެން މީހުންގެ މައްޗަށް ގަދަފަދަވެ ބާރުހިންގުމުގެ ވަރުގަދަ ޝައުގެއް ހުރުމާއި ގޮތްދޫނުކޮށް 'ބިރު' ދައްކައިގެން ބޭނުންވާކަންތައްތައް ކުރަން އުޅުން.\n2. ކޮއްކޮމެންނަށާއި އޭނާއަށްވުރެ ހަގުކުދިންނަށް ހިތުހުރި ގޮތެއްހަދައި، ބޭނުންވާ ކަންތައްތައް އެކުދިން ލައްވާ ކުރުވުން. އަދި ބާރާއި ނުފޫޒުހުރިކަން ދެއްކުމާއި ބާރުގެ ބޭނުންކޮށްގެން ކުރިކަންތައްތަކުގެ ވާހަކަ ފަޚްވެރިކަމާ އެކު ދެއްކުން.\n3. ރުންކުރުވެ، އަވަހަށް ރުޅިއައުން، ހިތްހަމަ ނުޖެހުން ތަހައްމަލުކުރަން އުދަނގޫވުން.\n4. ކަނޑައަޅާފައި އޮންނަ ގަވާއިދުތަކާއި އުސޫލްތަކަށް ތަބާވުން އެއީ އުދަގޫކަމަކަށްވުން. ބޭނުންވާކަމެއް ލަސްވާނަމަ ކެތްތެރިކަން ކޮޅުންލުން.\n6. ދެކޮޅުހެދުމާއި ރައްދު ދިނުމުގެ ސިފަހުރުން.\n7. އިޖްތިމާޢީގޮތުން ބަލައިނުގަނެވޭފަދަ ސިފަތައް ހުރުމާއި ޖިނާއީކުށްކުރުމުގެ ތެރެއަށް ވަދެ، ވިޔާނުދާކުދިންނާ އެކު އުޅުން.\nދަރިފުޅު އެހެންކުދިންނާ ތޮޅޭކަން އެނގިއްޖެނަމަ، ބެލެނިވެރިޔާއަށް ހައިރާންކަމާއި ދެރަވުމާއި ހާސްކަން އިޙްްސާސްކުރެއްވުން އެއީ ޠަބީޢީކަމެކެވެ. މިހާލަތުގައި މަންފާހުރިގޮތަކީ ތިމާގެ ޖަޒްބާތުތައް ބާރުގެ ދަށަށް ގެންނެސް، މައްސަލައިގެ އެންމެ ފުނަށް ފީނައި ކަމުގެ އަސްލުދެނެގަތުމަށް މަސައްކަތްކުރުމެވެ.\n1. މިގޮތުން ދަރިފުޅާ ވާހަކަދައްކަވައިގެން މައްސަލާގައި އޭނާބުނާ އެއްޗެއްވެސް އޮޅުން ފިލުއްވާށެވެ. ކުދިން އެހެން ކުދިންނާ ތޮޅުމަށް ވަރަށް ގިނަ ސަބަބު މެދުވެރިވެއެވެ. ފަހަރެއްގައި ތިޔަ ބެލެނިވެރިޔާގެ ދަރިފުޅު ތޮޅެނީ އެހެން ކުދީން އޭނާއާ ތޮޅޭތީ ކަމަށްވެސް ވުން އެކަށީގެންވެއެވެ. އެއްކޮށް އުޅޭ ކުދީންގެ މެދުގައި މަގުބޫލު 'ގަދަ' މީހަކަށް ވުމަށް ނުވަތަ ސަމާލުކަން ހޯދުމަށް ވެސް ތޮޅިދާނެއެވެ. ރަހުމަތްތެރިންގެ ބާރުއެޅުމުގެ ސަބަބުން (ޕިއާ ޕްރެޝަރ) ގެ ސަބަބުން ކުރާކަމަކަށްވެސް ވެދާނެއެވެ.\n2. ބެލެނިވެރިޔާ ދަރިފުޅަށް ވިސްނައިދެއްވަންވީ ތޮޅުމަކީ އެއްވެސް ހާލަތެއްގައި ގަބޫލުނުކުރެވޭނެ އަމަލެއްކަމެވެ. އޭނާއާ އެންމެ ފަހަރަކު ނުވަތަ ދެ ފަހަރު މައްސަލައާ މެދު ވާހަކަ ދައްކައިގެން ނުފުދޭނެއެވެ. ފޫހިކަމެއްނެތި ތަކުރާރުކޮށް ނަސޭހަތްދެއްވަމުން ގެންދަވާށެވެ.\n3. ދަރިފުޅު ސްކޫލްގައި ތޮޅޭނަމަ، އޭނާގެ ޓީޗަރުންނާއި، ސުޕަވައިޒަރާ ވާހަކަދައްކަވައި ކަންތައްތައް ހިނގާގޮތުގެ ސާފު ތަސްވީރެއް ފެންނާނޭހެން މައުލޫމާތު އެއްކުރައްވައި އެޅިދާނެ ފިޔަވަޅުތަކާ މެދު މަޝްވަރާކުރައްވާށެވެ.\n4. ދަރިފުޅާއެކު ކުދިންނާ ތޮޅުމުގައި އިތުރުކުދިން ނުވަތަ ކުއްޖެއް ބައިވެރިވާނަމަ، އެކުދިންގެ ނުވަތަ ކުއްޖާގެ ބެލެނިވެރިންނާ ވާހަކަ ދައްކަވާށެވެ. ތިޔަ ބެލެނިވެރިޔާއެކޭ އެއްގޮތަށް އެހެން ބެލެނިވެރިންވެސް ވިޔާނުދާ ޢަމަލު ހުއްޓުވުމަށް ބޭނުންވާނެ ކަމަށް ބައްލަވާށެވެ.


ބީޗް ސްކައުޓް - ވ. ތިނަދޫ / ކައުންސިލް އިދާރާ\nމަޤާމް :ބީޗް ސްކައުޓް - ވ. ތިނަދޫ / ކައުންސިލް އިދާރާ\nވ. ތިނަދޫ / ކައުންސިލް އިދާރާ\nމި މަގާމަށް މީހަކު ހޮވުމަށް ބޭއްވޭ އިންޓަވިއު އާއި ޕްރީ އެސެސްމަންޓް، އޮންނާނީ 22 ޖެނުއަރީ 2020 އާއި 30 ޖެނުއަރީ 2020 އާ ދެމެދު، މިނިސްޓްރީ އޮފް ޓޫރިޒަމް އަދި އއ. ރަސްދޫގައެވެ.


އެވްލީން… 26 | Esfiya - Dhivehi Vaahaka Site\nޒަވީން ކޮޓަރީގެ ދޮރު ލައްޕާލުމަށްފަހު އައިސް ސޯފާގައި އިށީންނަމުން އެވްލީންއަށް ކުޑަ ގޯނާއެއް ކޮށްލިއެވެ. އެވަގުތު އެވްލީންއަށް ބާރަކަށް ހީގަނެވުނުއިރު ހިތުގައި އުފެދިފައިވާ ބިރުވެރި ކަމުގެ ތޫފާން މަތިން އެއްކޮށް ހަނދާން ނެތުނެވެ. ” އައި ނޯ ލީން ބިރުގެންފަ ކަން ތިއިނީ.. ޓްރަސްޓް މީ ލަވް… އޭނައަށް އެއްވެސް ގެއްލުމެއް ނުދެވޭނެ… އަހަރެން މިހުރީއެއްނު… ސޯ ހުރިހާ ބިރެއް މަތިން ހަދާން ނައްތާލާ… އަހަރެން ލީން ޕްރޮޓެކްޓް ކުރާނަން ، އައި ޕްރޮމިސް… އޭނަ މިގެއަށް އެނބުރި އަންނާނީވެސް ކޮންމެވެސް ނުބައި ރޭވުމެއް ނިންމައިގެންކަން ޔަޤީން އެކަމަކު މިފަހަރު އޭނަގެ އެއްވެސް ރޭވުމެއް ކާމިޔާބެއް ނުކުރެވޭނެ… ” ޒަވީންގެ ވާހަކަ ދެއްކުމުގެ ރާގުން އޭނަ ޖުނެއިނާ ދެކެ ނަފްރަތު ކުރާވަރު ހާމަވަމުން ދިޔައެވެ. ” ޒޭވް އަހަރެން ބިރުގަންނަނީ މަންމަ ބޭބީއަށް ކަމެއް ކޮށްފާނެތީ… ޒޭވް ބޭބީއަށް އެއްވެސް ކަމެއް ވެއްޖެނަމަ އަހަރެން މަރުވެދާނެ… ” އެވްލީން ބަނޑުގައި އަތްޖައްސައިލަމުން ރޫރޫއަޅަމުންދިޔަ އަޑަކުން ބުނެލިއެވެ.\nޒަވީންގެ ވާހަކަ ތަކުން މިފަހަރު އެވްލީން ހިތަށް އެއްވެސް ފިނިކަމެއް ލިއްބައި ނުދިނެވެ. އެއަށްވުރެ ބޮޑަށް ޖުނެއިނާ އައުމުން އެހިތުގައި އުފެދިފައިވާ ބިރުވެރިކަން މާ ބާރުދަގަވެފައި އެވްލީން އެބިރުވެރިކަމުގެ ތެރެއަށް މަޑުމަޑުން ގެނބެމުން ދިޔައެވެ. އޭނައަށް އެހާބޮޑު އަނިޔާއެއް ދީފައިވާ މީހަކަށް ދެވަނަ ފަހަރަށް އިތުބާރު ކުރެވޭނީ ކިހިނެއް ހެއްޔެވެ ؟ ދަރިފުޅަށް ކަމެއް ވެދާނެ ކަމުގެ ބިރުން އެވްލީން މުޅިން ހާސްކޮށްލައިފިއެވެ. އޭނަގެ ދެލޯ ދަރިފުޅުގެ މައުސޫމު މޫނު ދެކެން ބޭޤަރާރުވެފައި ވާއިރު އެނިއުމަތުން ޖުނެއިނާ އޭނަ މަހްރޫމް ކޮށްލާނެކަމަށް ސިކުނޑީގެ ކަނަކުން ތަކުރާރުކޮށް އިންޒާރު ދެމުން ދިޔައެވެ.\nއެވްލީންގެ އެމްބާރ ކުލައިގެ ދެލޮލުގައި ހުދު ޖަވާހިރުތަކެއްހެން ވިދަމުންދިޔަ ކަރުނަ ތިކިތަކުން ކޯތާފަތުގައި ރޮނގު ދަމަން ފެށުމާއެކު ޒަވީން އެކަރުނަ ތިކިތައް ފޮހެލަދިނެވެ. ޒަވީން ތަކުރާރުކޮށް ރުއިން ހުއްޓާލުމަށް އެދުމުން އެންމެ ފަހުން އެވްލީން ލޮލަށް ޖަމާވެފައިވާ ކަރުނަތައް ގަދަކަމުން ހިންދައިލަމުން ޒަވީންގެ އުނގުގައި ބޯއަޅާލައިފިއެވެ. ޒަވީން ތެމިފައިވާ އެވްލީންގެ އެސްފިޔަތަކުގައި ތުންފަތް ޖައްސައިލަމުން އޭނަގެ ހަށިގަނޑުގައި ފުރާނަ ހުރިހާ ހިނދަކު ދަރިފުޅު ހުރިހާ ނުރައްކަލަކުން ސަލާމަތް ކޮށްދޭނެކަމަށް ބުންޏެވެ. އެވްލީން ހިތުގައި އުފެދިފައިވާ ބިރުވެރިކަމުގެ ފަރުދާތައް އެއްފަރާތް ކޮށްލަން ޖެހޭނެކަމަށާއި އޭނައަށް ޓަކައި ”ސްޓްރޯންގް” ވުމަށް ޒަވީން ބުނެލީ ލޯބިން ހިތްތައް ބަންޑުން ކޮށްލާނެ ފަދަ ގޮތަކަށެވެ. ފިނޑި ވުމުން އެހެން މީހުންނަށް އެކަމުގެ ނާޖާއިޒް ފައިދާ ނަގަން ފަސޭހަ ވާނެކަމަށް ޒަވީން ބުނުމުން އެވްލީން ހަމައަކަށް އެޅުނެވެ.\nޒަވީން އަތުގެ ފިރުމުންތަކުން އެވްލީންގެ އެސްފިތަކަށް ބަރުވެގެން ގޮސް މަދު ވަގުތު ކޮޅެއްގެ ތެރޭގައި އެވްލީންއަށް ނިދުނެވެ. ޒަވީން އެސްފިޔަ ޖަހާލަންވެސް ނޭގިފައި އިރުކޮޅެއް ވަންދެން މަލުގެ ފިޔަތައްހާ އޮމާން އެވްލީން މޫނަށް ބަލަހައްޓައިގެން އިނެވެ. އެވްލީން އެދިގު އެސްފިޔަތައް މަރާލައިގެން އޮތްއިރު ލޯބިކަމުން ހީވަނީ އެހެންފަދަ ކަމެއް ހެންނެވެ. އެފިޔާތޮށި ކުލައިގެ ތުންފަތުގެ ވިދުން ގަދަކޮށްލާފައި ވާއިރު އެވްލީންއަކީ ރީތި ކަމުގެ ލާމަސީލު ނަމޫނާއެކޭ ބުންޏަސް ދޮގަކަށް ނުވާނެއެވެ.\nޒަވީން ބިއްލޫރި ބުދެއް އުފުއްލާލައިގެން ދާހާ ފަރުވާތެރިކަމާއެކު އެވްލީން އަތްދަނޑިމައްޗަށް ލައިގެން ގޮސް އެނދުމަތީގައި ބޭއްވިއެވެ. ކުއިލްޓުން އެހަށިގަނޑުގެ ބޮޑު ބައެއް ފޮރުވައިލަމުން އެވްލީންގެ މޫނަށް ޒަވީން ބޮސްދިނެވެ. ނިދާފައި އޮތްއިރު އެވްލީން ހާދަ ލޯތްބެވެ. ކިތަންމެ ފަހަރު ބެލިޔަސް ހިތް ނުފުރޭނެކަން ގައިމެވެ.\nޒަވީން އޭސީ ނިއްވާލުމަށްފަހު ކޮޓަރީގެ ހުރިހާ ކުޑަދޮރުތައް ހުޅުވާލިއެވެ. މިއަދަކީ ފަޒާ ނުހަނު ގަދަޔަށް ފިނިކޮށްލާފައި އޮތްދުވަހަކަށް ވުމުން ވައިރޯޅިތައްވެސް އާދަޔާ ހިލާފަށް ބާރެވެ. ޒަވީން ކުޑަދޮރުގައި ދެއަތް ވިއްދާލަމުން ބޭރަށް ނަޒަރު ހިންގާލިއެވެ. ވައިރޯޅިތަކުގެ ސަމާސާއާއެކު ކުޑަކޮށް ދިގުވެފައިވާ އެއިސްތަށިގަނޑު ފަޒާގެ ތެރޭގައި އެގޮތް މިގޮތަށް ވިހުރެމުން ދިޔައެވެ. ގަދަ ފެހިކުލައިގެ ޓީޝާޓަކާއި އަޅި ކުލައިގެ ޖިންސެއްލައިގެން ޒަވީން ހުރިއިރު ހީވަނީ ހޮލީވުޑް ސެލެބްރިޓީއެއް ހެންނެވެ. މޮޑެލް ޕޯސްއަކަށް ކުޑަދޮރުގައި ދެއަތް ވިއްދާލައިގެން ހުރި ހުރިއިރު އެމުއްލަދަނޑި ވަނީ ފުދޭވަރަކަށް ހާމަވެފައެވެ.\nޖުނެއިނާގެ ނުބައި ރޭވުންތަކުން އެވްލީން ސަލާމަތް ކުރަން ޖުނެއިނާގެ ހުރިހާ ހަރާކްތަކަށް ފާރަލުމަށް ޒަވީން ނިންމިއެވެ. އެހާ ނުބައި އަންހެނެކު ކޮންމެފަދަ ކަމެއް ވެސް ކޮށްފާނެކަން ހަނދާނުގައި އަބަދުވެސް ބަހައްޓަން ޖެހޭނެއެވެ. އެހެންނޫންނަމަ ވަރުގަދަ ބޮޑިއެއް ލިބިދާނެއެވެ. އެވްލީން ބަނޑަށް ހަތަރު މަސް ވަންދެން ހޮސްޕިޓަލުން ލީވް ނެގުމަށް ޒަވީން ނިންމިއެވެ. އޭރުން އެވްލީންއާއެކު ގިނަ ވަގުތު ހޭދަ ކުރެވޭނެއެވެ. މިދުވަސްކޮޅު އޭނަގެ ލޯތްބާއި އަޅާލުން އެވްލީންއަށް ބޭނުންވާނެ ވަރު ޒަވީންއަށް އިހްސާސް ކުރެވެއެވެ. އިރުކޮޅެއް ވަންދެން ވިސްނަން ހުރުމަށްފަހު ޒަވީން ހިނގައިގަތީ ކޮޓަރިން ބޭރަށް ނިކުތުމަށެވެ.\nހަވީރު ވާންވާއިރަށް އުޑުގައި ފަތުރާލަމުން ދިޔަ ކަޅު ވިލާތައް ގިނަވާން ފަށައިފިއެވެ. ބަސްބުނާހާ މަދު ވަގުތުކޮޅެއްގެ ތެރޭގައި އުޑުމަތި ކަޅު ވިލާތަކުން ވަށަލިއިރު ދުނިޔެ މައްޗަށް ފެތުރިގެންދިޔައީ ކަނު އަނދިރިކަމެވެ. އިރުގެ ރަން ދޯދިތަކުން ދުނިޔެ މަހްރޫމް ވުމުން ވާނީވެސް އެހެންނޫންހެއްޔެވެ ؟ އެއަނދިރކަމުގެ ތެރޭން ވައިރޯޅިތަކުގެ ނާނާގެ އަޑު ފަޒާގައި ގުގުމާލަނީ ދެޔޯތަކުގެ ބިރުވެރި ހަޅޭކުގެ އަޑުހެންނެވެ. ދޭތެރެއަކުން މުޅި ލަންޑަން ސިޓީ އަލިކޮށްލާފަދަ ބާރުގަދަ ވިދުވަރުތަކުން ފަޒާ ތެރޭގައި ފަތުރާލާ ރޮނގު ތަކުން ހިތްތައް ބިރުންގޮސް ހުއްޓިދާނެހެން ހީވާ ފަހަރުވެސް އާދެއެވެ.\nރިހާނީ ހިމަފޮދު ވާރޭ ތެރޭން ހިނގަމުން ގޮސް ބަގީޗާގައި ބަހައްޓާފައި ހުރި އުނދޯއްޔެއްގައި އިށީންއިރު ވޭރޭ ތިކިތައް އުނދޯލި ހިޔާކުރަން ޖަހާފައިވާ ފުރާޅުމަތީގައި ބޮސްދޭއަޑު ވަނީ ލުއި މިޔުޒިކެއްހެން އެހިސާބުގައި ގުގުމާލާފައެވެ. އެތައްހާސް ފެންތިކިތައް ފުރާޅުގައި ބޮސްދިނުމަށްފަހު ތިރިއަށް ފައިބައިގެންދާ މަންޒަރުން ހިތްތަކަށް ފިނިކަން ގެނެސްދޭނެކަން ޔަޤީނެވެ. އެކިހަކަލަ ދޫނިތައް ވެހެމުންދިޔަ ވާރޭން ސަލާމަތް ވުމަށްޓަކައި އުދުހޭ މަންޒަރު ފެންނަމުން ދިޔައިރު ވާރޭގެ ލުއި މިޔުޒިކީ އަޑާއި އެއްހަމައެއްގައި ދޫނިތަކުގެ ޖާދުވީ އަޑުވެސް ފަޒާތެރެއަށް ފެތުރިފައި ވެއެވެ.\n” ޢީރް އެއްވެސް ޕްލޭނެއް މަސައްކަތެއް ނުކުރޭ… ކުރީ ދުވަހަކު އެވްލީންއަށް އެބޯޝަން ޕިލްސް ދޭން އުޅުމުން ހުރިހާ ކަމެއް ދިޔައީ ގޯސްކޮށް… ކިރިޔާ އެދުވަހު ކިޔާއަށް ބަސްޓް ނުވީ… އެންޑް އައި އީވެން ލޮސްޓް ދަ މެޑިސިންސް…. ” ރިހާނީ އެމޫނަށް ފައިބާފައިވާ ”ސްޕްރިޖް” ކޮޅުތައް އެއްފަރާތް ކޮށްލަމުން ފޯނުން ޢީރާއާއި ވާހަކަ ދެއްކިއެވެ. ރިހާނީގެ އަޑުގައި މޮޅިވެރިކަން އެކުލެވިގެން ވިއެވެ.\n” ރިނީ އައެމް ލޫޒިންގް ހޯޕް… ރިނީގެ އެއްވެސް ޕްލޭނެއް މަސައްކަތެއް ނުކުރޭ… އައެމް ޑައިންގް އިންސައިޑް… އެވްލީންއާއި ޒަވީން އެކުގައި ތިބޭ މަންޒަރު ދެކެން އަހަންނަށް ކެތް ނުކުރެވޭނެ… ” ޢީރާ ވާހަކަ ދައްކަމުން ގޮސް ކުއްލިޔަކަށް ރޮއިގަތެވެ. ” ކާމްޑައުން ޑިއާރ… ތިހާ އަވަހަށް ގިވްއަޕް ކޮށްގެން ކިހިނެއް ޒަވީން ލިބޭނީ ؟ ޢީރް ތިހާ ފިނޑިކަމެއް އަހަރެން ނުދެނެހުރިން… ” ރިހާނީ ހިތްހަމަ ނުޖެހިފައި އިން ރާގެއްގައި ބުންޏެވެ. ” ރިނީ އަހަރެން ހާދަ ގިނަ ދުވަހެއް ވަންދެން ކެތްކޮށްފީމޭ… ރިނީ ދެއްކި ވާހަކަތަކަށް މިހާރު އިތުބާރު ނުކުރެވޭ…. ” ގިސްލެވެން ފެށުމާއެކު ޢީރާއަށް އިތުރަށް ވާހަކަ ނުދެއްކުނެވެ. ” ޢީރް… މިހާރު މޯމްވެސް އެބަހުރި އައިސް… ދެން މާކަ ގިނަ ދުވަހެއް ނުނަގާނެ… ޝީ ކޭން ހެލްޕް އަސް… ” ޢީރާގެ ޖުމްލައިން ރިހާނީ ވަރަކަށް ތަޅުވާލައިފިއެވެ.\nރިހާނީ ޢީރާއަށް ޔަޤީންކަން ދެމުން ބުނީ މީ އެންމެ ފަހު ފަހަރު ކަމަށާއި ޢީރާ ދެން ރޯން ނުޖެހޭނެކަމަށާއި ޒަވީން ޢީރާގެ ބައިވެރިއަކަށް ވަރަށް އަވަހަށް ވާނެ ކަމަށެވެ. ރިހާނީގެ ވާހަކަތަކަށް މިފަހަރުވެސް ޢީރާ އިތުބާރު ކުރިއެވެ. ނަމަވެސް އެކަމުގެ ނަތީޖާ ހިތިވެދާނެ ކަމަށް ޢީރާއަށް ވިސްނާނުލެވުނެވެ. ގަދަ މަޖުބޫރުން ޒަވީން ލިބުނު ކަމުގައި ވިޔަސް ޒަވީންގެ ހިތުން އޭނައަށް ދުވަހަކުވެސް ޖާގައެއް ނުލިބޭނެ ކަމާމެދު ޢީރާއަށް ވިސްނާނުލެވުނެވެ. ޒަވީންގެ ހިތުގައި ދުވަހަކު ފޮހެނުލެވޭނެ ފަދަ އަކުރުތަކުން އެވްލީންގެ ނަން ލިޔެވިފައި ވާއިރު ޢީރާއަށް އެހިތުން ޖާގައެއް ލިބޭނީ ކިހިނެއް ހެއްޔެވެ ؟\nއެވްލީންއާއި ޒަވީން ކޮޓެޖްގެ ފެންޑާގައި ބަހައްޓާފައިވާ ސޯފާއެއްގައި އިށީންދެލައިގެން ތިބިއިރު ކޮފީގެ ލުއި މީރުވަހުން އެތަން ވަނީ ހުވަނދު ލެވިފައެވެ. ޒަވީން ބޮމުންދިޔަ ފޮފީތަށިން އަރަމުން ދިޔަ އާވިތަކުން ކުރަހާލާ ރީތި ޑިޒައިންތަކަށް އެވްލީން ބަލަހައްޓައިގެން އިނެވެ. ކިތަންމެ ވަރަކަށް ކޮފީ ބޯން ބޭނުން ވިޔަސް ޒަވީން އެނުބޯން ބުނެފައިވާތީ އެވްލީންއަށް ޖެހުނީ އޭގެ މީރުވަހުން ހިތްހަމަ ޖައްސާލައިގެން އިންނާށެވެ. ކެފީންގެ ސަބަބުން ދިމާވާ މައްސަލަތައް އޭނައަށް ރަގަޅަށް އެނގެއެވެ. ނަމަވެސް ދެވިހިފާފައި ހުރިއެއްޗެއް ދޫކޮށްލަން އުދަގޫވަނެއޭ ބުނާ ބީދައިން އެވްލީންއަށް ކޮފީއާއި ދުރުވާން އުނދަގޫވިއެވެ.\n” ހާދަ ގުޅޭ ޖޯޑެކޭ… ” ކުއްލިޔަކަށް ޖުނެއިނާގެ އަޑު އިވުމުން އެވްލީންއަށް އަޑުއައި ދިމާއަށް ބަލައިލެވުނެވެ. ޒަވީންވެސް ކޮފީތަށި ސޯފާ ކައިރީގައި ހުރި މޭޒު މަތީގައި ބެހެއްޓުމަށްފަހު ، ބުމަ ގޮށްޖަހާލަމުން ޖުނެއިނާއާއި ދިމާއަށް ބަލާލައިފިއެވެ. ޒަވީންގެ އެނަފްރަތުން ފުރިގެންވާ ބަލައިލުމުން ޖުނެއިނާގެ މެޔަށް ފިނިވާ ގޮތްވިއެވެ. ” ޒަވީން ހާދަ ވަރަކަށް ރުޅި ތިއައީ… އަހަރެން އައީ އަހަރެންގެ ދަރިފުޅާ ބައްދަލު ކޮށްލަން…. ގިވް އަސް ސަމް ޓައިމް… ” ޖުނެއިނާ ގަނޑުފެންކޮޅެއްހާ ފިނިވެފައިވާ ދެއަތް ޖޯޑުކޮށްލިއެވެ. ވާރެއާ ތެމިގެން ކޮޓެޖަށް އަންނަން ޖެހުމުން ޖުނެއިނާ ހުރީ ގަނޑުވާ ހިސާބަށް ގޮސްފައެވެ. ” އެވްލީންއަކީ އަހަރެންގެ އަންހެނުން… އަހަރެން ހުރެގެން ދައްކާ ވާހަކައެއް ދައްކާ… ” ރުންކުރު ރާގަކަށް ބުނެލަމުން ޒަވީން ސޯފާއިން ތެދުވެލިއެވެ. ” ފައިން… ” ޖުނެއިނާ ހިނިތުންވުމަކާއެކު ކައިރީގައި ހުރި އުސް ގޮނޑީގައި އިށީން ވަގުތު ކުޑައެއްގެ އެހީގައި ޒަރާ އައިސް ފެންޑާއާއި އަރާ ހަމަކުރިއެވެ.\nޒަރާ އައުމުން ޒަވީން ގަދަ ކަމުން ހިނިތުންވެލަމުން އެމޫނުމަތީގައިވި ރުޅިވެރިކަން އެއްފަރާތް ކޮށްލިއެވެ. މިމަންޒަރު ފެނުމުން ޖުނެއިނާ ގާތަށްއައީ ނުލަފާ ހިންޏެކެވެ. ޒަވީންގެ ބަލިފަޔަކީ ކޮބައިކަންވެސް އެނގުނީތާއެވެ.\n” މަންމަ ލީންއަށް ދޭން ބޭކްކުރި ކުކީޒްމީ… ” ޒަރާ ގެނައި ތަބަކުގައި ހުރި ކުކީޒްތައް އަތުލަމުން ޖުނެއިނާ އެވްލީންއަށް ދިއްކޮށްލިއެވެ. ޒަވީން ޝައްކުގެ ނަޒަރަކުން ޖުނެއިނާއަށް ބަލައިލަމުން ދެލޯ ހަނިކޮށްލިއެވެ.\n” ވިޗް ފްލޭވާރ އިސް އިޓް ؟ ” ޒަވީން އަހާލައިފިއެވެ.\n” ޕަޕާޔާ… ” ޖުނެއިނާ ޒަވީންގެ ސުވާލަށް ޖަވާބު ދިނެވެ. ” ސޮރީ ޓު ސޭއި… ޝީ އިޒް އެލާޖިކްޓު ޕަޕާޔާސް… ” ޒަވީން ބުނެލިއެވެ. ” ވަޓް ! ” ޖުނެއިނާ ތަބަކަށް ބަލައިލީ ހިތާމަވެރި ނަޒަރަކުންނެވެ.\nޒަވީން ކުރިން އޭނަ ބުނި ޖުމްލަ އަނެއްކާ ތަކުރާރުކޮށްލިއެވެ.\n” ތޭންކް ގޯޑް… ، ލީން ޕަޕާޔާއަށް އެލާރޖިކް ވާކަން ޒޭވް ނުބުނިނަމަ ބޭބީ މިސްކެރިއޭޖް ވުމުގެ ފުރުސަތު ބޮޑުވީސް… ” ޒަރާ ސޯފާގައި އިށީންނަމުން ފިނިވެފައިވާ އެވްލީންގެ އަތުގައި ހިފަހައްޓާލިއެވެ. ޖުނެއިނާ ޒަވީންއާއި ދިމާއަށް ކަޅިއަޅާލަމުން ހިތާހިތުން އެތައް ހާސް އެއްޗެއް ޒަވީންއާއި ދިމާއަށް ކިޔާލިއެވެ. އެވްލީން ފަޅޮލަށް އެލާޖިކް ވާކަން އެނގިހުރެ އޭނަ އެގެނައީވެސް އެވްލީންއަށް ލަނޑެއް ދިނުމަށެވެ. ނަމަވެސް ޒަވީންގެ ސަބަބުން އޭނައަށް އެކަން ހާސިލު ނުކުރެވުނެވެ. ހުރިހާ ކަމެއް މިވީ އޭނަގެ ގަމާރު ކަމުންނެވެ.\nރޭގަނޑުގެ ވަގުތެވެ. ވެހެމުންދިޔަ ވާރެއަށް އެއްވެސް ބަދަލެއް އައިސްފައި ނުވާއިރު ވާރޭގެ ސަބަބުން ފަޒާވަނީ ވަރަކަށް ފިނިކޮށްލާފައެވެ. އެތައްހާސް ފެންތިކިތައް ފުރާޅުގައި ބޮސްދޭއިރު ހީވަނީ ކުޑަ ގާތަކެއް ފުރާރުމައްޗަށް އުކާލާހެންނެވެ. ބާރުގަދަ ވައިރޯޅިތަކާއެކު ގަސްތައް ހީވަނީ މޮޔަވެފައި ވާހެންނެވެ. ވައިރޯޅިތަކަށް ކެތް ނުކުރެވިގެން ބަގީޗާގައި ހެދިފައިވާ ބަލިކަށި ގަސްތައް ވަނީ މުލުން ލުއްސައިގެން ގޮސްފައެވެ. އާފަލު ، އޮރެންޖް ، ޗެރީ އަދި އެވަކާޑޯ ގަސްތަކުގައި އަޅާފައިވާ މޭވާތައް ފެހިކަންގަދަ ކާޕެޓް ގްރާސް މައްޗައް ވެއްޓިފައި ވުމުން މޭވާގެ ދޫލައެއް ބަގީޗާގައި ވަނީ ފަތުރާލާފައެވެ.\nރޭގަނޑުގެ ކެއުން ނިންމާލުމަށްފަހު އަކިޔަސް ކޮޓަރިއާއި ދިމާއަށް ދާން ހިނގައިގަތީ އޮފީހުން އައީއްސުރެ ބޮލުގައި ރިއްސާވަރުން އަރާމު ކޮށްލުމުގެ ބޭނުމުގައެވެ. ބޮލަށް ބައެއްފަރަ ތަދު އަރައިގެންދާއިރު ސިކުނޑި ފަޅައިގެން ހިނގައިދާނެ ހެން ހީވާފަހަރު ވެސް އާދެއެވެ. އަކިޔަސް ގޮސް ކޮޓަރިއަށް ވަނުމާއެކު ޖުނެއިނާ އަތުގެ އިޝާރާތުން އޭނައާއެކު އައުމަށް ރިހާނީ ކައިރީގައި ބުނެލިއެވެ.\nރިހާނީ ޖުނެއިނާގެ ފަހަތުން ގޮސް ނިކުތީ ގޭގެ ޕޯޓިކޯއަށެވެ. އޭރު ޒަރާމެން މަޖާ ވާހަކައެއްގައި ތިއްބެވެ.\n” ރިނީ މި ޑްރަގް ކިޔާއަށް ކޮންމެވެސް ގޮތަކަށް ދީ… ” ޖުނެއިނާ ދެކޮޅަށް ނަޒަރު ހިންގައިލަމުން އޭނަގެ އަތުގައި އޮތް ކުޑަ ދަބަހުން ހުދުކުލައިގެ އެއްޗެއް އަޅާފައި ހުރި ޕެކެޓެއް ނެގިއެވެ. ” މޯމް… އަހަރެން ކިހިނެއް ކިޔާއަށް ތި ދޭނީ… އެންޑް ޑްރަގް އިޒް ނޮޓް ގުޑް… ” ރިހާނީ ފާޅުގައި އަކިޔަސްއަށް އެދޭން ދެކޮޅު ހެދިއެވެ. ” ރިނީ ޓްރައިޓު އަންޑަސްޓޭންޑް… އަކިޔަސްއަށް ރިނީ ވަރިނުކުރެވޭނެ ހަމަ އެކަނި ގޮތަކީ ރިނީ އަކިޔަސްގެ ކުއްޖަކަށް ބަލިވެ އިނުން ، އެންޑް ދިސް ވިލް އޮންލީ ލީޑް ޓު ދެޓް… ” ޖުނެއިނާގެ އަޑުގައި މިފަހަރު ރުޅިވެރިކަމާއި އެއްވަރަށް ހަރުކަށިކަން އެކުލެވިގެން ވިއެވެ. ” އެކަމަކު ކިހިނެއް އަހަރެން ކިޔާއަށް ތިދޭނީ ؟ ” ޖުނެއިނާގެ ޖުމްލައިން ރިހާނީއަށް ވިސްނާލަން މަޖުބޫރު ވިއެވެ.\nމަންމަވެސް އެބުނީ ތެދެކެވެ. އޭނަގެ ބަނޑުން އަކިޔަސްގެ ދަރިއަކު އުފަން ވެއްޖެނަމަ އޭނަ ވަރިކުރަން އަކިޔަސްއަށް ނުކެރޭނެއެވެ.\n” ޖޫސްތަށްޓަކަށް އަޅާފަ ދިނީމަ ކިޔާއަކަށް ނޭގޭނެ… ދިސް އިޒް އަ ސްޓްރޯންގް ޑްރަގް… ޑްރަގް އިންޖެކްޓް ވީމަ ވަގުތުން އޭގެ އަސަރު ފެންނާނެ… ” ޖުނެއިނާ އެޕެކެޓް ރިހާނީއަތަށް ދިއްކޮށްލިއެވެ. ރިހާނީ އެ ޕެކެޓް އަތުލަމުން މިސްރާބު ޖެހީ ބަދިގެއާއި ދިމާއަށެވެ. ރިހާނީ ސިއްރުން ބަދިގެއަށް ވަންނަމުން އޮރެންޖް ޖޫސް ޖަގުން ދިގު ތަށްޓެއް ފުރެންދެން ޖޫސް އަޅާލުމަށްފަހު ކޮޓަރިއަށް ދާން މިސްރާބު ޖެހިއެވެ. އޭރު އޭނަގެ ތުންފަތުގައި ފުޅާ ހިނިތުންވުމެއް ވިއެވެ.\nރިހާނީ ކޮޓަރިއަށް ވަންއިރު އަކިޔަސް އޮތީ ނިއްކުރި މަތީގައި އަތް ބާއްވާލައިގެންނެވެ. ޑްރެސިންގް ޓޭބަލް މަތީގައި ޖޫސް ތަށި ބެހެއްޓުމަށްފަހު ރިހާނީ ހިނގައިގަތީ ފާޚަނާއާއި ދިމާއަށެވެ.\nއިރުކޮޅެއްފަހުން ރިހާނީ ފާޚަނާއިން ނިކުމެގެން އައީ ލޭސް ފޮތީގެ ނައިޓީއެއް ލައިގެންނެވެ. ފައިގެ ފަލަ މަސްގަނޑާ ހަމައަށް އަންނަ އެނައިޓީގެ ދެކޮނޑުވަނީ އައްސާލާފައެވެ. ނައިޓީ ރިހާނީގެ ރީތި ހަށިގަނޑަށް ހިފާފައި ވުމުން އެހަށިގަނޑުގެ ބައްޓަންތައް ވަނީ ހާމަވެފައެވެ. އެބުޅި އިސްތަށިގަނޑު ނިއުޅިފައި ވާއިރު ނަންނުގަތިތަކެއްހެން ފައިބާފައިވާ ސްޕްރިންޖް ކޮޅުތައް އެދޮން ކަނދުރާގައި ހޭކެމުން ދާއިރު ރިހާނީގެ ރީތިކަމަށް އިރު ދިރުމެއް ގެނެސްދެއެވެ.\nރިހާނީ އޭނަގެ މަންމަ ދިން ޕެކެޓް ޖޫސްތަށްޓައް އަޅައިލަމުން ލުއި ފިޔަވަޅުތަކެއްގައި ގޮސް އެނދުކައިރިއަށް ހުއްޓުނެވެ. ” ކިޔާ… ” ރިހާނީ އަކިޔަސްއަށް ގޮވައިލީ ނުހަނު ލޯބިންނެވެ. ރިހާނީގެ އަޑަށް ލޯމަރާލައިގެން އޮތް އަކިޔަސް ދެލޯ ހުޅުވައިލަމުން ރިހާނީއާއި ހަތަރު ކަޅި ހަމަކޮށްލިއެވެ.\nކޮޓަރިއަށް ފެތުރިފައިވާ އިންޑިގޯ ކުލައިގެ ނިދާ ބޮކީގެ އަލި އަކިޔަސްގެ ދެލޮލަށް އެޅިފައިވުމުން ހިތްދަމައިގަން ގޮތެއް ހުއްޓެވެ. ރިހާނީ އެދެލޮލުގެ ތެރެއަށް ގެނބިގެން ދާން ނެގީ މަދު ވަގުތު ކޮޅެކެވެ. އެދަގަތްޕާނުގެ ބާރާރާއި ހިޕްނޮޓައިސް ކުރުމުގެ ބާރު ލިބިފައިވާ ދެލޮލުން ސަލާމަތް ވާނީވެސް ކިހިނެއް ހެއްޔެވެ ؟ އަކިޔަސް ކުޑަކޮށް ތެދުވެލުމުން ރިހާނީ ސިއްސައިގެން ދިޔައެވެ. އެވަގުތު ޖޫސްތަށި އަތުން ދޫވެގެން ނުދިޔައީ ނަސީބަކަށެވެ.\n” އޮރެންޖް ޖޫސް… ” ރިހާނީ ޖޫސްތަށި ދިއްކޮށްލުމުން އަކިޔަސް ޖޫސްތަށީގައި ހިފެހެއްޓިއެވެ. ” ތޭންކްސް… ” އަކިޔަސް އެއްނޭވާއިން ޖޫސްތަށި ހުސްކޮށްލުމާއެކު ހީވީ މުޅިތަން ފުސްވިހެންނެވެ. އަވަސް އަވަހަށް އެސްފިޔަ ތަޅުވާލި ހިނދު ބޮލުގައި އުފެދިފައިވާ ރިހުން އެއްކޮށްހެން ރަގަޅު ވެއްޖެއެވެ. ފުންނޭވާތަކެއް ފަޒާގެ ތެރެއަށް ދޫކޮށްލުމުން އަކިޔަސް ތެދުވާން އުޅުމުން ފައިން ވާގި ދޫވިހެން ހީވިއެވެ. ރިހާނީ ބާރަކަށް އަކިޔަސް ގައިގައި ހިފަހައްޓާލުމުން ދެމީހުން ވެސް އެއްފަހަރާ އެނދަށް ވެއްޓިއްޖެއެވެ. އަކިޔަސްއާ އެނދާ ދެމެދުވެ ފިތިގެން ދިޔަ ވަގުތު ރޭހެއްގައި ދުވާ އަހެއްގެ ހިތުގެ ތެޅުންހާ ރިހާނީގެ ހިތުގެ ތެޅުން ބާރު ވިއެވެ.\nކުއްލިޔަކަށް ހަށިގަނޑަށް އަންނަމުން ދިޔަ ބަދަލު ތަކުގެ ސަބަބުން އަކިޔަސްގެ ހަށިގަނޑުގެ ހުރިހާ ނާރެއް ވާންކޮށްލައި ލޭގެ ހިނގުން އަަވަސް ކޮށްލިއެވެ. ރިހާނީ ތެޅިތެޅި އޮތް ހިތަކާއެކު އަކިޔަސްގެ މޫނަށް ބަލައިލުމުން އެހަށިގަނޑުގެ އެންމެ ހިމަނާރު ތަކާ ހަމައަށް ދުވެލީ ފޮނި ރާޅުބާނީ ތަކެކެވެ. އެދެލޮލުން ރިހާނީއަށް ފެނުނީ މަސްތީ އަސަރުތަކެވެ. އަކިޔަސްގެ ހޫނު ނޭވާތައް ރިހާނީގެ މޫނަށް އެޅެން ފެށުމުން ރިހާނީއަށް ދެލޯ މަރައިލެވުނެވެ. އަކިޔަސް ރިހާނީގެ މަޑުމަޑު ތުންފަތާއި ލޯބިކޮށްލުމުން ރިހާނީއަށް ބައްދާލެވުނީ އަކިޔަސްގެ ބުރަކަށީގައެވެ. އެވެސް ނުހަނު ބާރަށެވެ. މިހާ ދުވަސް ވަންދެން އަކިޔަސް ވަޅުލައިގެން ހުރި ހިއްސުތައް ހޭލައްވާލާފައިވުމުން އޭނައަށް ރިހާނީއާއި ދުރުގައި ހުންނަން ކުޅަދާނަ ނުވިއެވެ. ހީވަނީ އެހުރިހާ ހިއްސުތަކެއްގައި ހުޅު ރޯކޮށްލާފައި ވާހެންނެވެ.\nއަކިޔަސް ގުދުވެލަމުން ރިހާނީ ކަނދުރާގައި ތުންފަތް ޖައްސާލަމުން ނައިޓީގެ ކޮނޑުގައިވާ ފަށަށް ދޫކޮށްލިއެވެ. އަކިޔަސްގެ ފަރާތުން ލިބެމުން ދިޔަ ބީހުން ތަކުން ރިހާނީއަށް އިތުރަށް އަކިޔަސްއާއި ކައިރިވުން ނޫންކަމެއް ނުކުރެވުނެވެ. އަކިޔަސް އޭނަ ލައިގެން ހުރި ޓީޝާޓް ބޭލުމުން ރިހާނީ އެހަށިގަނޑުގައި އަށްޓަމަހެއްހެން ތަތްވެލިއެވެ. ދެހިތުގެ ތެޅުންވެސް ނުހަނު ހަލުވިވެފައި ވުމުން އަވަސް ނޭވާތަކުގެ އަޑުން ކޮޓަރީގެ ހިމޭންކަން ތޮރުފާލަމުން ދިޔައެވެ. އަކިޔަސް އެދެމެދުގައިވާ ބީރައްޓެހިކަމުގެ ފާރުތައް ތަޅާ ފުނޑުފުނޑުކޮށްލަމުން ޖިސްމުގައި ރޯވެފައިވާ ހުޅުގަނޑު ނިއްވަން މަސައްކަތް ކުރިއެވެ. ވެހެމުން ދިޔަ ވާރޭ ވެގެންދިޔައީ ދެޖިސްމުގެ އެދުންތަކުގައި އިތުރަށް ހުޅުރޯކޮށްލި ބައިވެރިއަކަށެވެ.\nއައު ދުވަހަކަށް ވިލާތަކުގެ ތެރޭން އިރުގެ ދޯދިތައް ފަތުރާލުމުން ދޫނިސުފާސޫފީގެގެ އަޑުން ލަންޑަން ސިޓީ ގުގުމާލިއެވެ. ރޭ ވެހުނު ވާރޭގެ ސަަބަބުން ހުރިހާ ތަނެއް ތެއްކޮށްލާފައި ވާއިރު މަގުތަކުގައި ހެދިފައިވާ ގަސްތަކުގެ ގޮފިތައް ވަނީ ބިންދައިގެން ގޮސް މަގަށް އެޅިފައެވެ. މަގުތަކުގައި މަދުންނަމަވެސް ފެންކޯރުތައް ހެދިފައި ވެއެވެ. ރޭގެ ތޫފާނަށްފަހު ވޯޓާރ ކްރިސްޓަލް ގޭގެ ބަގީޗާވަނީ އެއްކޮށްހެން ހަލާކުވެފައެވެ. މާގަސްތައް މުލުން ލިހިފައި ވުމުން އޭގައިވާ މާތައް ވަނީ މިލާ މޯޅިވެފައެވެ. ގަސްތަކުން ފައިބާފައިވާ މޭވާތައް ބޮޑެތި ކްރޭޓްތަކަށް ލުމަށްފަހު ބަގީޗާގައި ހުންނަ ކޯލްޑް ސްޓޯރޭޖަށް ގެންދިއުމުގައި ބަގީޗާ ބަލަހައްޓާ މީހުން އަވަދިނެތި އުޅެއެވެ.\nގަޑި ސޯނާވާ އަޑަށް ކަންނެތް ގޮތަކަށް އަކިޔަސް ލޯހުޅުވައިލުމުން އޭނައަށް ސިހުން ލިބުނެވެ. ރިހާނީ އޭނައާއި ނުހަނު ކައިރީގައި ނިދާފައި އޮތް އިރު ދެހަށިގަނޑު ނިވާކުރަން ބޭނުން ކޮށްފައިވާ ކުއިލްޓް ފިޔަވާ އެއްވެސް ފޭރާމެއް ނުވެއެވެ. އަކިޔަސް ތެދުވާން އުޅުމުން ބޮލަށް އެނބުރުން އަރާގޮތްވިއެވެ. ބޮލުގައި ހިފަހައްޓައިލަމުން އަކިޔަސް އެނދުގެ ހެޑްބޯޑަށް ލެނގިލައިފިއެވެ. ރޭ ހިނގި ހާދިސާ ލޯކުރިމަތިން ސިފަވާން ފެށުމާއެކު އަކިޔަސްއަށް ދެދަތްޕިލަ ޖައްސާ ބާރުކޮށްލެވުނެވެ. އޭނަގެ ކެތްތެރިކަން އެހާ އަވަހަށް ކޯޅުން ލައިގެން ދިއުމުން އަކިޔަސް އައީ އަމަށަކު ރުޅިއެއް ނޫނެވެ. އޭނަ މިހާ ދުވަސް ވަންދެން އެހުރިހާ ހިއްސުތަކެއް ނެތްއެއްޗެއް ކަމުގައި ހަދާލައިގެން ހުއްޓާ މިވީ ކިހިނެއް ހެއްޔެވެ ؟ މިކަމުގެ ނަތީޖާ ނިކުންނާނެ ގޮތެއް ވެސް އެނގެނީކީ ނޫނެވެ. ކުރާނެ ކަމެއް ނެތެވެ. އެ ގޯސް ހެދިއްޖެއެވެ.\nރޭ ރިހާނީ އޭނައަށް ދިން ޖޫސްތަށި މަތިން ހަނދާން ވުމާއެކު އަކިޔަސް ބާރުގަދަ އެތިފަހަރެއް އެނދަށް ވީއްލައިލަމުން މާބްލްސް މަތީގައި ހުރި ހެދުންތައް ނަގައިގެން ލާން ފެއްޓިއެވެ. އަކިޔަސް ޓީޝާޓް ބޮލުން ވައްޓާލަމުން ރުޅިވެރި ނަޒަރަކުން ރިހާނީއާއި ދިމާއަށް ބަލާލައިފިއެވެ. އޭރު ރިހާނީ ދެލޯ ބޮޑުކޮށްލައިގެން އޮތް އިރު ނޭވާލާން ވެސް އޭނަ ހަނދާނެއް ނެތެވެ.\n” އަ..އަކިޔަސް.. ” އަޅައިގަންނަމުން ރިހާނީ އަކިޔަސްއަށް ގޮވާލިއެވެ. ރިހާނީގެ އަޑު އަކިޔަސް ކަންފަތުގައި ގުގުމާލީ ހޮނު ގުގުރިއެއް ހެންނެވެ. ” ޑޯންޓް ކޯލްމީ ! ކޯޗެއް އަހަންނަށް ރޭ ދިން ޖޫސްތަށްޓަށް އެޅީ ؟ ” އަކިޔަސް ބާރަކަށް ހިނގާލާފައި އައިސް ރިހާނީ ކޮނޑުގައި ހިފަހައްޓައިލަމުން މަޑު ބާލީސްތަކުގެ ތެރެއަށް ގަންބާލިއެވެ. ” ކިޔާ ޔޫ އާރ ހާރޓިންގް މީ… އަހަރެން ކިޔާއަށް ދިން ޖޫސްތަށްޓަށް އެއްވެސް އެއްޗެއް ނާޅަން… ” ރިހާނީ ރޮވިފައިވާ އަޑަކުން ބުންޏެވެ. ” ދޮގު… ” އަކިޔަސް ދެލޯ ހަނިކޮށްލަމުން ދެދަތްޕިލަ ޖައްސާ ކުރިއަށް ވުރެ ބާރު ކޮށްލިއެވެ. ” އަކިޔަސް އަހަރެން ދޮގެއް ނަހަދަން… ޔޫ އާރ ނައު ޓްރައިން ޓު ސޭއި އޯލް ދެޓް ވޯޒް އަ މިސްޓޭކް ؟ ” ރިހާނީ ގިސްލަމުން ގޮސް އަޑު ކުރެހުނެވެ. ” އާނ… އޯލް ދެޓް ވޯޒް އަ މިސްޓޭކް… އަހަރެން އެއްގޮތަކަށް ވެސް ކުރަން ބޭނުންވި ކަމެއް ނޫން އެއީ… ” އަކިޔަސް ބާރުބާރަށް ހިނގާލާފައި ގޮސް ފާޚަނައަށް ވަނެވެ.\nރިހާނީ ލޮލުން ފޭދިފައިވާ ކަރުނަ ތިކިތައް ފޮހެލަމުން ހިނިތުންވެލިއެވެ. އެތުންފަތުގައި ފަތަހައިގެ ހިނިތުންވުމެއް ވީއިރު ފަސޭހަ ކަމާއެކު ހުރިހާ ކަމެއް ނިންމާލެވުމުން އެހިތަށް ވަނީ ފިނިކަން ގެނެސްދީފައެވެ. ފިހިފައިވާ ތަނެއްގައި ގަނޑުފެން އަޅާލަ ދިނުމުން ކުރެވޭނެފަދަ އިހްސާސްތަކެއް ރިހާނީއަށް ކުރެވުނެވެ. އެތައް ދުވަހެއް ވަންދެން އަކިޔަސްގެ ލޯތްބަށް ފެންބޮވައިގަނެފައި ވަނިކޮށް އަކިޔަސްގެ ފިރުމުންތަކާއި ރޭ އަކިޔަސް އޭނައަށް ދިން ނިމުމެއް ނުވާ ލޯބިން އެކަރު ހިއްކުން ވަނީ ފިލުވާލަ ދީފައެވެ. އަކިޔަސް ކިތަންމެ ވަރަކަށް އެކަންމަތިން ހަނދާން ނައްތާލަން އުޅުނަސް އެއީ ވާނެ ކަމެއް ނޫނެވެ. ކިތަންމެ ހިތިވިޔަސް އަކިޔަސް ޖެހޭނީ އެއީ ހަޤީޤަތްކަން ޤަބޫލުކުރާށެވެ.\nއެވްލީން ހެނދުނު ބަގީޗާ ތެރޭގައި ހިނގާލަން ނިކުތް އިރު ޖެހެމުން ދިޔަ ފިނި ވައިރޯޅިތަކުން އެ ހަށިގަނޑުގައި ވަނީ މަޑު ތުރުތުރު ލުމެއް އުފައްދާލަފަ އެވެ. އިރުގެ ދޯދިތައް ފަތުރާލާފައި ވީނަމަވެސް ފަޒާ އޮތީ ފިނިކޮށެވެ. އޮކްޓޯބާރ މަހުގެ ފަހުކޮޅަށް ވުމުން ހަރީފު މޫސުމުގެ ދަޅަތައް ވަނީ ފެންނަން ފަށާފައެވެ. ވޯލްނަޓް ، ޝުގާރ މޭޕްލް ، ރެޑް އޯކް ، ވައިޓް ބާޗް ގަސްތަކުގައިވާ ފެހި ކަންގަދަ ފަތްތަކުގެ ކުލަ ބަދަލުވާން ފަށާފައި ވާއިރު ، ލުއި ވައިރޯޅިތަކާއެކު ބަލިކަށިވެފައިވާ ފަތްތައް ކާރޕެޓް ގްރާސް މަތީގައި ބޮސްދޭއިރު ހީވަނީ ފަތްތަކުގެ ދޫލައެއް ފަތުރާލާހެންނެވެ. ރަތް އަދި ރީނދޫ ކުލައިގެ ފަތްތަކުގެ ސައިލު މަތިން އެވްލީން ހިނގަމުން ދިޔައިރު މުރަނަ އަޑަކުން ފަޒާގެ ހިމޭންކަން އިރުއިރުކޮޅާ ނަގާލައެވެ. ކޮންމެ ތަނަކަށް ނަޒަރު ހިންގާލިކަމުގައި ވީނަމަވެސް ބަހާރު މޫސުމުގެ ކުލަ ފަނޑުވެގެންދާ މަންޒަރު ފެނިގެން ދާނެއެވެ.\nހުދުކުލައިގެ އަތްދިގު ޓީޝާޓަކާއި ސްކައި ބްލޫ ކުލައިގެ ސްކިނީ ޖިންސެއް ލައިގެން ހުރިއިރު އެވްލީންގެ ރީތި ހަށިގަނޑަށް ޓީޝާޓާއި ޖިންސް ވަނީ ހިފާފައެވެ. ޓީޝާޓް މަތިން ޖެކެޓެއްވެސް ލައިގެން ހުރިއިރު އެދިގު އިސްތަށިގަނޑު ވަނީ ވޫލް ހެޓް ކޮޅަކުން ފޮރުވާލާފައެވެ. ފިނި ބޮޑު ވުމުގެ ސަބަބުން އެވްލީންގެ ދޮން މޫނަށް ރަތް ކުލަ އަރާފައި ވުމުން ވަކިން ރީތިކަމަށް ދައްކައެވެ. ގަނޑުފެންކޮޅެއްހާ ފިނިވެފައިވާ ދެއަތްތިލަ ޖެކެޓްގެ ޖީބަށް ކޮށްޕައިލަމުން އެވްލީން ގޮސް ހުއްޓުނީ މާގަސްތައް ކައިރިއަށެވެ. މާގަސްތަކުގައި ފޮޅިފައިވާ ކުލަ ކުލައިގެ މާތައް ވަށާ މާބުރާއި ކޮކާތައް އުދުހޭ މަންޒަރު ކިތަންމެހާ ވެސް ފުރިހަމައެވެ. އެވްލީން ލައިލަކް މާތަކާއި ކުޅެލުމާއެކު މާތަކުން ފޮނިބޮމުން ދިޔަ އެތައް ސަތޭކަ ކޮކާތައް އެއްފަހަރާ އުދުހިގައެވެ. ހައިރާންކަމާއެކު އެވްލީން އެ ޤުދުރަތީ ރީތި މަންޒަރަށް ބަލަހައްޓައިގެން ހުރިއިރު އެތުންފަތުގައި ރީތި ހިނިތުންވުމެއް ކުޅެލަމުން ދިޔައެވެ.\nފޯނުން ލަވައެއް އަޑުއަހަމުން އަކިޔަސް ބެކްޔާރޑަށް ނިކުތް އިރު އެމޫނުމަތިން ރުޅީގެ އެއްވެސް އަސަރެއް ފެންނަން ނެތެވެ. އިންސާނަކަށް ވުމުން އެހިއްސުތަކަކީ ނެތް އެއްޗެއް ކަމުގައި ހަދާލައިގެން ނުތިބެވޭނެކަން އަކިޔަސް އަށް ވިސްނުނީ ކަން ނޭގެއެވެ. ނަމަވެސް އެހިތުގައި ފުދޭވަރަކަށް ޝައްކު އުފެދިފައި ވެއެވެ. ރިހާނީ އޭނައަށް ދިން ޖޫސްތަށްޓާއި އެހުރިހާ ކަމަކާ ގުޅުމެއް ވާކަން ތަކުރާރުކޮށް އޭނަގެ ހިތް ބުނަމުން ދިޔައެވެ. އަކިޔަސް ހެޑްސެޓް އަޅައިގެން ހުރިއިރު އިވެމުންދިޔަ އިނގިރޭސި ލަވައިގެ އަޑު އެކަންފަތުގައި ވަނީ ގުގުމާލާފައެވެ. ކަޅު ކުލައިގެ ހޫޑީއަކާއި ޖިންސް ފޮތީގެ ސޯޓެއް ލައިގެން ހުރިއިރު އެބައިމަތި ފުޅާ ހަށިގަނޑަށް ހޫޑީ އޮތީ ހިފާފައެވެ. އަކިޔަސް ސޯޓްގެ ޖީބަށް އަތްކޮށްޕާލައިގެން މޮޑެލް ސްޓައިލަށް ހިނގާލާފައި ދިޔައިރު އަވިއައިނަކުން އެއަޅިކުލައިގެ ދެލޯވަނީ ފޮރުވާލާފައެވެ.\nއެވްލީން ލައިލަކް މާތަކެއް ބިނދެލުމަށްފަހު މިސްރާބު ޖެހީ ކޮޓެޖާއި ދިމާއަށެވެ. ކުރިއަށް ދެތިން ފިޔަވަޅު އެޅުނުތަނާހެން އެވްލީން ސިއްސައިގެން ދިޔައީ އޭނައާއި ނުހަނު ކައިރީގައި ހުއްޓިލައިގެން ހުރި އަކިޔަސް ފެނުމުންނެވެ. ބިރުން ގޮސް އެވްލީންއަށް ދެތިން ފިޔަވަޅު ފަހަތަށް އަޅާލެވުނު އިރު ހިތުގެ ތެޅުންވަނީ އަތައް ގުނައަކަށް އަވަސް ވެފައެވެ. ކައިރީގައި ހުރި ވައިޓް ބާޗް ގަހުގައި އަޅައިގެންފައި އެވްލީން އަރިއަޅާލި ހިނދު ހަޅޭއްލަވައި ގަނެވުނީ ކަރުފަޅައިގެން ދާހާ ބާރަށެވެ. އެއަޑަށް ގަސްތަކުގައި މަޑު ކޮށްލައިގެން ތިބި ދޫނިތައް ވެސް އުދުހިގަތެވެ. އަކިޔަސް އެބާރުގަދަ ދެއަތުން އެވްލީންގެ މެދުހަށީގައި ހިފަހައްޓައިލުމުން އިހްތިޔާރަކާއި ނުލައި އެވްލީންއަށް އަކިޔަސް ލައިގެން ހުރި ހޫޑީ އަތަށް ބޮނޑިކޮށްލެވުނެވެ.\nއަވަސް ނޭވާތަކެއް ބޭރުކޮށްލުމަށްފަހު އެވްލީން އަކިޔަސްއާ ދުރަށް ޖެހިލަމުން މޫނަށް ރުޅިވެރިކަން ގެންނަން މަސައްކަތް ކުރިއެވެ. އަކިޔަސް ފެނުމުން އެހިތުގައި އުފެދޭ ބިރުވެރިކަން ނެތިކޮށްލެވޭނެ ހަމަ އެކަނި ގޮތަކީ އެއީ އެވެ. ޒަވީން ބުނެފައިވާ ފަދައިން ފިނޑި ވުމުން މީހުންނަށް އެކަމުގެ ނާޖާއިޒް ފައިދާ ނަގަން ފަސޭހަވާނެއެވެ. އެކަހަލަ ފުރުސަތެއް އަކިޔަސްއަށް ދޭން އޭނަ ބޭނުމެއް ނުވެއެވެ. އަކިޔަސް އޭނައަށް ޖިސްމާނީ އަނިޔާތައް ދެނީ އޭނަގެ ފިނޑި ކަމުންކަން މިހާރު އޭނައަށް ޤަބޫލު ކުރެވިއްޖެއެވެ.\nއަވަސް އަވަހަށް އެވްލީން އެތަނުން ދާން ހިނގައިގަތުމާއެކު އަކިޔަސް ގޮވާލައިފިއެވެ. އެފިރިހެން ވަންތަ އަޑު ކަންފަތުގައި ގުގުމާލުމުން އެވްލީން ހުއްޓުން އެރިއެވެ. ޒަވީންގެ އަޑާއި އަކިޔަސްގެ އަޑާއި ހާދަ ވައްތަރެވެ. ތަފާތެއް ނެތޭ ބުންޏަސް ދޮގަކަށް ނުވާނެއެވެ. އެވްލީންއަށް ހަރަކާތެއް ގެންނަން އެނގުނީ އަކިޔަސް އައިސް ކުރިމައްޗަށް ހުއްޓުނު ފަހުންނެވެ.\n” ލެޓް މީ ގޯ .. ” އެވްލީން ކުރިއަށް ދާން އުޅުމުން އަކިޔަސް ކުރި ބެއްދިއެވެ. ” ނީޑް ޓޫ ޓެލް ޔޫ ސަމްތިންގް… ” އަކިޔަސް އޭނަ އަޅައިގެން ހުރި އަވިއައިނު ނަގައި އެވްލީންއާއި ހަތަރު ކަޅި ހަމަކޮށްލިއެވެ. މިއަދު ލިބަފައި މިއޮތް ރަނުގެ ފުރުސަތު ގެއްލުވާލަން އަކިޔަސް ބޭނުމެއް ނޫނެވެ. ރިހާނީ އެވްލީންގެ ދަރިފުޅު އެބޯޓް ކުރަން އުޅޭއިރު އެވްލީންއަށް ރިހާނީގެ ނުބައި ރޭވުންތައް އެގެން ޖެހޭނެއެވެ. އެހެންނޫންނަމަ މައުސޫމް ފުރާނައެއް މިދުނިޔެ ދޫކޮށް ހިނގައިދާނެއެވެ.\nއަކިޔަސްއަށް ރިހާނީގެ ހޭންޑްބޭގް ތެރެއިން އެބޯޝަން ޕިލްސް ކާޑު ފެނުނު ފަހުން ރިހާނީ އޭނަގެ މަޤްސަދު ހާސިލު ނުވަނީސް ދޫކޮށް ނުލާނެކަން ވަނީ ކަށަވަރު ވެފައެވެ. ” އަކިޔަސް އާރ ޔޫ ޑެފް ؟ ކިތައް ފަހަރު ބުނާނީ އަހަރެން ބޭނުމެއް ނޫނޭ އަކިޔަސްއާ ވާހަކަ ދައްކާކަށް…. ” އެވްލީން ހިތުގައި މީގެ އިރުކޮޅެއް ކުރިން އުފެދުނު ބިރުވެރިކަން ވަންތަނެއް ވެސް ނޭގެއެވެ. އެވްލީންގެ ޖުމްލަ އަޑު އިވުމާއެކު އަކިޔަސް ބުމަ ގޮށްޖަހާލައިފިއެވެ. އެވްލީންގެ ދަރިފުޅަށް ނުރައްކަލެއް ވާކަން ވިސްނައިދޭން އުޅުމުން އެވްލީން އަޑުއަހާކަށް ބޭނުމެއް ނުވިއެވެ.\nރުޅި އައިސް ރަތްވެފައި ހުރި އަކިޔަސް އެވްލީން އަތުގައި ހިފާ ލުއްކިއެއް ޖެހިއެވެ. ” ދޫކުރޭ… ” ނިކަން އުނދަގުލާއެކު އެވްލީން ޖުމްލަ ފުރިހަމަކުރިއެވެ. ” ކީޕް ކުއައިޓް އެންޑް ލިސިން ޓު މީ… ” އަކިޔަސް އެވްލީން އަތަށް ބާރު ކޮށްލުމުން އެވްލީން ލޮލަށް ކަރުނަ ޖަމާވިއެވެ. ނަމަވެސް އޭނަ އެކަރުނަ ތިކިތައް ހިންދަން އޭނަ މަސައްކަތް ކުރިއެވެ. ” ލީވްމީ… ! ޔޫ ޑޯންޓް ހޭވް އެނީ ރައިޓް ޓު ޓަޗްމީ ލައިކް ދެޓް… އަކިޔަސްގެ ސަބަބުން އަހަރެން ބޭނުމެއް ނޫން ޒޭވްއާ އަހަންނާ ދެމެދު މައްސަލަ ޖެހޭކަށް…… ” އެވްލީން އަކިޔަސް އަތު ތެރޭން އޭނަގެ އަތް މިނިވަން ކުރަން މަސައްކަތް ކުރިއެވެ. މިފަދަ މަންޒަރެއް ޒަވީންއަށް ފެނިއްޖެނަމަ ވާނެ ގޮތެއް އެނގެނީކީ ނޫނެވެ. ” ފައިން… އެކަމަކު އަހަރެން ބުނަން އައި އެއްޗެއް ބުނެފަ ނޫނީ އެވްލީންއަށް މިތަނަކުން ނުދެވޭނެ… ” ކުއްލިޔަކަށް އެވްލީން އަތުން ދޫކޮށްލަމުން އަކިޔަސް ސޯޓުގެ ޖީބަށް އަތް ކޮށްޕާލިއެވެ. އެވްލީން ފޫހި ގޮތަކަށް އަކިޔަސްއާއި ދިމާއަށް ބަލައިލުމުން މެޔަށް ފިނިވާ ގޮތްވިއެވެ. އެދެލޮލުގައިވި ހަރުކަށިކަމެއްގެ ސަބަބުން އެވްލީންގެ ދުލުގައި ތަޅު ލެވުނު ކަހަލައެވެ. ދެން އިތުރަށް އެންމެ ލަފްޒެއް ބޭރު ކުރާނެހާ ހިތްވަރެއް އެވްލީންއަށް ނުލިބުނެވެ.\n” ޔޯރ ޗައިލްޑް އިޒް އިން ޑޭންޖާރ… ” އަކިޔަސް ބުނެލިއެވެ. ” ވަޓް ! ” އެވްލީންއަށް އިރުކޮޅެއް ވަންދެން ހުއްޓުން އަރާފައި ހުރެވުނެވެ. އަކިޔަސް ބުނި ކޮންމެ ލަފްޒަކުން އެހަށިގަނޑުގެ ހުރިހާ ނާރުތައް ފަޅިފަޅިވެ ސިކުނޑި އެތިކޮޅުތައް ބުރުވާލައިފިއެވެ. ކަންފަތް ތެރޭގައި އެއަޑު ގުގުމާލާފައި ވަނީ ހޮނު ގުގުރިއެއްގެ އަޑު ހެންނެވެ. އަކިޔަސް ކުރިން އޭނަ ބުނި ޖުމްލަ ތަކުރާރުކޮށްލަމުން ރިހާނީގެ ހަރަކާތްތަކަށް ފަރުވާތެރިވެ ހުރުމަށް ބުނެލިއެވެ. އެވްލީންއާ މެދު ހަމްދަރުދީ ވެވުނުކަމުގައި ވިޔަސް އެވްލީން ލޮލުން ފައިބަމުން ދިޔަ ކަރުނަ ތިކިތަކުން އެހަރު ހިތް ލަންބާ ނުލެވުނެވެ. އެވްލީން އޭނައަށް ދިން ކެހި މަތިން ހަނދާން ނައްތާލެވޭނި ކިހިނެއް ހެއްޔެވެ ؟ މާޒީގެ ދުވަސްތައް މަތިން ހަނދާން ވުމާއެކު އަކިޔަސް ވައިރޯޅިއެއްހާ ބާރު މިނުގައި އެތަނުން ދާން ހިނގައިގަތެވެ. އެވްލީން އެހާލަށް ދޫކޮށްލުމަށްފަހު އަކިޔަސް ދިޔައިރު ފަސްއެނބުރި ބަލައިވެސް ނުލިއެވެ.\nމަންޒަރު ފުސްވެ ލޮލަށް ޖަމާވެފައިވާ ކަރުނަތިކިތައް އޭގޭ މަގާމް ދޫކޮށް ފައިބައި ގަތުމުން އެވްލީންއަށް ބަނޑުގައި އަތް ޖައްސާލެވުނެވެ. ފައިން ވާގި ދޫވާހެން އިހްސާސް ކުރެވުމާއެކު އެވްލީން ކައިރީގައި ހުރި ބެންޗްގައި އިށީންދެލިއެވެ. ބެންޗް ކައިރީގައި އޮރެންޖް އަދި ނޫކުލައިގެ ޓިއުލިޕް މާތައް ފޮޅިފައި ވުމުން ހީވަނީ ރީތި ތަސްވީރެއް ހެންނެވެ. ޓުއިލިޕް މަލުގެ ފިޔަތަކުގައި ހަރުލާފައިވާ ޝަބްނަމް ތިކިތަކުން އެމަންޒަރު އިތުރަށް ފުރިހަމަކޮށްދެއެވެ. މިފަހަރު ހިނިތުންވެލައިގެން ތިބި މާތަކަށް އެވްލީން ހެއްވާލަން ނުކެޅެދުންތެރިވިއެވެ.. މާބޮޑު ބިރުވެރިކަމެއް ލިބުމުން މީހާގެ މިޒާޖަށް ބޮޑެތި ބަދަލު ތަކެއް އަންނަ ފަދައިން އެވްލީންގެ މިޒާޖު އެއްކޮށް ގޯސްވެ ޖަޒުބާތީ ވެއްޖެއެވެ. ދަރިފުޅާ މެދު އަބަދު ހާސްވަފެއި ހުންނަ އެވްލީންގެ ހިތަށް އަކިޔަސް ބުނި ޖުމްލަތައް ހެރިފައިވަނީ ވިހަ ތީރުތަކެއް ހެންނެވެ. އެވިހަ މަޑުމަޑުން ހަށިގަނޑުގެ ހުރިހާ ހިސާބަކަށް ވަނީ ފާއްދާލާފައެވެ. ބާރު ބާރަށް ތެޅެމުން ދިޔަ އެވްލީން ހިތުގެ އަޑު ފަޒާ ތެރޭގައި މަޑުމަޑުން ނަމަވެސް ގުގުމާލަ އެވެ.\nއެވްލީން ކޮޓަރިއަށް ވަންއިރު ޒަވީން ލެޕްޓޮޕް ހުޅުވާލައިގެން ސޯފާގައި އިށީންދެލައިގެން އިނެވެ. ޒަވީން ފެނުމާއެކު އެވްލީން ކަރުނަތައް ފޮހެލަމުން ގަދަކަމުން ހިނިތުންވެލިއެވެ. އެވްލީން ކިތަންމެ ވަރަކަށް ކަރުނަތައް ސިއްރުކުރަން ބޭނުން ވިޔަސް އެކަރުނަތައް ޒަވީންއަށް ސިއްރު ނުކުރެވުނެވެ. ދުޅަވެފައިވާ އެވްލީންގެ ދެލޮލަށް ޒަވީން ބަލައިލުމުން އޭނައަށް ހުރިހާ ކަމެއް ސާފު ވެއްޖެއެވެ. ” ބޭބް ކިހިނެއް ވީތަ ؟ ހާދަ ވަރަކަށް ރޮއިފަ ތިހުރީ… ޑޯންޓް ހައިޑް އެނީތިންގް ފްރޮމް މީ… ” ޒަވީން ލެޕްޓޮޕް ނިއްވާލަމުން އެވްލީން މޫނުގައި ހިފަހައްޓާލިއެވެ. އެހިސާބުން އެވްލީން މަތަކޮށްލައިގެން ހުރި ކަރުނަތައް ފައިބައިގަތެވެ. ” ލީން… ކޮންމެވެސް ކަމެއް ވެއްޖެ… ބުނެބަލަ… ޔޫ އާރ ކިލިންގް މީ ފޮރްމް އިންސައިޑް… ” ކަންބޮޑުގައިވާ ރާގެއްގައި ޒަވީން ބުނެލަމުން އެވްލީން ޒަވީންގެ ޓީޝާޓްގައި މޫނު ފޮރުވާލިއެވެ. އެވްލީން ލޮލުން ފައިބަމުން ދިޔަ ކަރުނަތަކުން ޓީޝާޓް ތެމެން ފެށުމާއެކު ޒަވީން ކުރިއަށް ވުރެ ކަންބޮޑު ވެއްޖެއެވެ.\n” ބޭބް… ތިގޮތަށް ރޮއިގެން އެއްވެސް ކަމަކާ ފޭސް ނުކުރެވޭނެ … ތަނަކަށް ތަދުވަނީތަ ؟ ” އެވްލީންގެ ފަރާތުން ޖަވާބެއް ނުލިބުމުން ޒަވީން އެވްލީންއާއި ހަތަރުކަޅި ހަމަ ކުރިއެވެ. ” ޔެސް… ބަނޑަށް ތަދުވަނީ… ” އެވްލީން ކަރުނައިގެ ތެރޭން ހިނިތުންވެލަމުން ދޮގެއް ހަދާލައިފިއެވެ. އޭނަގެ ކޮއްކޮ އެހާ ނުބައި ރޭވުމެއް ރާވާފައިވާކަން ޒަވީން ކައިރީގައި ބުނާނީ ކޮން ދުލަކުން ހެއްޔެވެ ؟\n” އެއީ އެހާވަރުގެ ކަމެއް ނޫނޭ މައި ސްވީޓް ގާރލް… އަދި ދުވަސް ވާވަރަކަށް ގިނަ ޕެއިން ސަފާރ ކުރަން ޖެހޭނެ… ” އެވްލީންގެ ޓީޝާޓް ކުޑަކޮށް ހިއްލައިލަމުން ޒަވީން އެއޮމާން ބަނޑުގައި ބޮސްދިނެވެ. އެވްލީން ޒަވީންގެ އިސްތަށިގަނޑުގެ ތެރެއަށް އަތް މަހާލި ވަގުތު އެލޮލުން ވެއްޓުނު ކަރުނަ ތިއްކެއް އެ ބޯ އިސްތަށިގަނޑުގެ ތެރެއަށް ގެނބިގެން ދިޔައެވެ. ޒަވީން ދެތިން ފަހަރު ބަނޑަށް ބޮސްދިނުމާއެކު އެވްލީންއަށް ބާރަކަށް ހީގަނެވުނެވެ.\n” ޒޭވް ސްޓޮޕް އިޓް… ” އެވްލީން ހިނިގަނޑު މަތަކުރަކުން ބުނެލިއެވެ. ޒަވީން ތެދުވެލަމުން އެވްލީން ގެނެސް އެދެއަތުގެ ތެރައަށް ލިއެވެ.\n” ލީން ދެން އެގޮތަށް ނުރޯތި… ކިރިޔާ ހާޓް އެޓޭކެއް ނުޖެހުނީ… ” ޒަވީން އެވްލީންގެ ކަނދުރާގައި ދަތްދޮޅި ޖައްސާލުމުން އެވްލީން ހަށިގަނޑުގައި ހީލިކެރުވުމެއް އުފެދުނެވެ. ޒަވީންގެ އެންމެ ބީހުމަކުންވެސް އޭނަގެ ހިތާއި ސިކުނޑި ”ރީފްރެޝް” ކޮށްލައެވެ. ” އައި ޕްރޮމިސް ހަނީ… ” އެވްލީން ބުންޏެވެ.\nރޭގަނޑު ޒަވީން ޑިއުޓީއަށް ދަމުން ދިޔައީ ހޮސްޕިޓަލުން ލީވް ނަގާނެ ވާހަކަ އެވްލީން ކައިރީގައި ބުނެފައެވެ. ޒަވީންއާއެކު ހޭދަކުރެވޭނެ ވަގުތު އިތުރު ވުމާއެކު އޭނައަށް ރައްކާތެރިކަން ލިބޭނެތީ އެވްލީން ހިތަށް ވަނީ ފިނިކަން ގެނެސްދީފައެވެ. ކަންކަމާމެދު މާބޮޑަށް ނުވިސްނުމަށް ޒަވީން ތަކުރާރުކޮށް ބުނެފައި ވީނަމަވެސް ރިހާނީއާއި ޖުނެއިނާގެ ރޭވުންތަކާމެދު ވިސްނަމުން ގޮސް އެވްލީން ހުންނަނީ ހިތްބިރު ގެންފައެވެ. އެމީހުންގެ ކުރިމަތީގައި ބަލި ވާން ބޭނުން ނުވިޔަސް ބަނޑުގައި އަށަގަންނަމުންދިޔަ ދަރިފުޅު ވެފައިވަނީ އެވްލީންގެ ބަލި ފަޔަކަށެވެ. އޭނަގެ ހުރިހާ އުއްމީދަކާއި ހުވަފެންތަކެއް ދަރިފުޅާ ގުޅިފައި ވާއިރު ދަރިފުޅު ކޮންމެ ނުރައްކަލަކުން ސަލާމަތްކުރަން އޭނަ ބޭނުމެވެ.\nއެނދުގެ ހެޑްބޯޑަށް ލެނގިލައިގެން އެވްލީން އިނީ ވާހަކަ ފޮތެއް ކިޔާށެވެ. ކޮޓަރީގެ ދޮރު ހުޅުވުނު އަޑަށް އެވްލީން އަވަސް އަވަހަށް ދޮރާއި ދިމާއަށް ބަލާލައިފިއެވެ.\nޒަރާއާއި ޖުނެއިނާ ވާހަކައެއްގައި ތިބެ އެތެރެއަށް ވަންތަން ފެނިފައި ކިޔަން ގެންގުޅުނު ވާހަކަ ފޮތް އެވްލީން އެނދުމަތީގައި ބޭއްވިއެވެ. ” ދަރިފުޅު ކާން ނައިސްގެން މަންމަ މިއައީ ޑިނާރ ހިފައިގެން… ” ފަހަތުން އައިސް ވަން ލޫސީ ގެނައި ތަބައްގައި ހުރި ތަށިތައް ސައިޑް ޓޭބަލް މަތީގައި ބެހެއްޓުމާއެކު ޖުނެއިނާ ވާހަކަ ދެއްކިއެވެ. ސްޕެގެޓީއާއި ކިވީ ޖޫސްތަށްޓަށް ބަލައިލަމުން އެވްލީން ފުން ނޭވާތަކެއް ބޭރުކޮށްލިއެވެ. އޭނަ ފޮޅަލަށް އެލާޖިކް ވާކަން އެނގިހުރެ ޕަޕާޔާ ކުކީޒް ހަދައިގެން އައި މަންމަ މިފަހަރު ކާނާއަށް ޒަހަރު ނުލާކަން ވެސް އެނގެނީކީ ނޫނެވެ.\n” މަންމާ… އައެމް ނޮޓް ހަންގްރީ… ދެންމެ ޒޭވް ގެނެސްދިން އައިސް ކްރީމް އެންޑް ޗޮކްލެޓް ކައިގެން މިހުރީ… ” އެވްލީން އަތުގެ އިނގިލިތަކާ ކުޅެލަމުން ޖުނެއިނާއަށް ނުބަލާ ވޭތޯ މަސައްކަތް ކުރިއެވެ. ” ދަރިފުޅާ… ތިކަހަލަ ކާއެއްޗެހި ކައިގެން ބޭބީ ބޮޑު ނުވާނެ… ނިއުޓްރިޝަން ހުންނަ ކާއެއްޗެހި ބޭބީ ހެދިބޮޑުވުމަށް ބޭނުންވާނީ… ” ޖުނެއިނާ އެނދުގެ މަގަތުގައި އިށީނަމުން އެވްލީން އަތުގައި ހިފަހައްޓާލިއެވެ. އެވަގުތު އެވްލީންއަށް އަތް ދަމައިގަނެވުނީ ކުއްލިޔަކަށެވެ. ވިހަގަދަ ސޫއްޕެއް އެއަތަށް ކަށި ޖެހި ފަދައެވެ.\n” ލީން… ޖޫން އެބުނަނީ ތެދެއް… ޔޫ ހޭވް ޓު އެވޮއިޑް ސްނެކްސް އެންޑް އޯލް ދެޓް… ” ޒަރާ ވިސްނައިދޭފަދަ ގޮތަކަށް ބުނުމުން ހުރިހާ ދޮރެއް ބަންދުވެގެން ދިޔަހެން އެވްލީންއަށް ހީވިއެވެ. އޭނަ އެނުކާން އެތައް ބަހަނާއެއް ދައްކަން ބޭނުންވިޔަސް ޒަރާ ހުރުމުން މިފަހަރު ބަހަނާއެއް ދައްކާކަށް ނުކެރުނެވެ. އެވްލީން ސްޕެގެޓީ ތަށި ނަގަން އުޅުމުން ޖުނެއިނާ ދިއްކޮށްލީ ކިވީ ޖޫސްތަށްޓެވެ. ” ފުރަތަމަ ޖޫސް ފޮދެއް ބޮއިލާފަ ދެން ކާން ފެށީމަ ރަގަޅު ވާނީ… ” މަކަރުވެރި ހިނިތުންވުމަކާއެކު ޖުނެއިނާ ޖޫސްތަށި އެވްލީން ތުސްފަތުގައި ޖައްސާލިއެވެ. އެވްލީން އަރުތެރެއިން އެންމެ ތިއްކެއްވެސް ދިޔަ ނުދީ ހިފެހެއްޓުމުގެ ބޭނުމުގައި ދެދަތްޕިލަ ޖައްސާ ބާރު ކޮށްލިއެވެ. ” އޯހް މައި ގޯޑް… އައެމް ސޯ ސޮރީ ގާރލް… ” ޖުނެއިނާ ޖޫސްތަށިން ދޫކޮށްލުމާއެކު އެވްލީން ލައިގެން ހުރި ހެދުމުގެ މައްޗަށް ޖޫސް ވެރުނެވެ. އެވްލީން ދެލޯބޮޑުކޮށްލަމުން ޖުނެއިނާއާއި ދިމާއަށް ބަލައިލުމަށްފަހު އަވަސް އަވަހަށް އެނދުން ތެދުވެލިއެވެ.\n” އިޓްސް އޯކޭ… އައިލް ކްލީން އިޓް… ” އެވްލީން ފާޚަނާއާއި ދިމާއަށް މިސްރާބު ޖެހިއެވެ.\nއެވަގުތު ޖުނެއިނާ ބަލައިލީ ލޫސީއަށެވެ. ޖުނެއިނާ އެއް ބުމަ އަރުވާލުމުން ލޫސީ ބޯ ޖަހާލައިފިއެވެ.\nފާޚަނާގެ ދޮރު ލައްޕާލަމުން އެވްލީން ކުރިއަށް އެޅި ފިޔަވަޅާއެކު އޮލަ އެއްޗެއްގެ މަތީގައި ފައި އަޅާލެވުނު ހެން ހީވިއެވެ. ހަށިގަނޑު ބެލެންސް ނުކުރެވުމުގެ ސަބަބުން އެވްލީން އަރިއަޅާލައިފިއެވެ. ކައިރީގައި ހުރި މޫނު ދޮންނަ ތަށިގަނޑުގައި ވެސް ހިފަހައްޓާލެވޭތޯ އެވްލީން ބެލިއެވެ. ނަމަވެސް އެވްލީންގެ ނަސީބު ދެރަކަމުން އޭނަ މޫނު ވަތަށް ޓައިލްސް މައްޗަށް ވެއްޓުނެވެ.\n” އާހް… ” އެވްލީންއަށް ބާރަކަށް ރޮއިގަނެވުނު އިރު ފާޚަނާ ތެރޭގައި ގުގުމާލާފައި ވަނީ އެވްލީންގެ ވޭނީ ހަޅޭކުގެ އަޑެވެ. އެއަޑުން ހިތްތަކުގައި ކޫރުން އަޅުވާލާނެ ކަން ގައިމެވެ. ބަނޑުގައި ހިފަހައްޓައިލަމުން އެވްލީން ކުކުރާލިއެވެ. އޭރު ލޭގެ ވަސް އެވްލީން ނޭފަތުގައި ޖެހުނެވެ. ކުއްލިޔަކަށް ދަށްބަނޑުކޮޅުގައި އުފައްދާލި ރިހުމުން އެވްލީންއަށް ހީވީ ނުދިޔެ ރަންވިހެންނެވެ. އަނެއްކާ ހަޅޭއްލަވައި ގެނެވުނީ ގަތް ބިރެއްގެ ސަބަބުންނެވެ. ޒަވީންގެ ނަން އެތައް ފަހަރަކު އެދުލުން ބޭރުވިއެވެ.\nޒަރާއާއި ޖުނެއިނާ އެވްލީންގެ ވޭނީ ހަޅޭކުގެ އަޑަށް ޑަބަލް ކީ އިން ފާޚަނާގެ ދޮރު ހުޅުވާލާފައި ވަން އިރު ފެނުނު މަންޒަރެއްގެ ސަބަބުން ދެމީހުން ވެސް ހުއްޓުން އެރިއެވެ. ” އެވްލީން ! ” ޒަރާއަށް ގޮވާ ލެވުނީ ބާރަކަށެވެ. އޭރު އެވްލީން ވޭނީ އާހެއްގެ އަޑު ބޭރުކުރަމުން ހަށިގަނޑުގައި އުފެދިފައިވާ ވޭނަށް ކެތްކުރަމުން ދިޔައެވެ. އުނަގަނޑުން ތިރީގައި އެހާ ތޫނު ރިހުމެއް އުފެދުނު ހަނދާނެއް ނުވެއެވެ. އަނެއްކާ ދަރިފުޅު ބައިގެން ދިޔައީ ހެއްޔެވެ ؟ ހިތުގައި އުފެދުނު ބިރުވެރި ޚިޔާލުތަކުން އެވްލީންއަށް އިތުރަށް ރޮވުން ނޫންކަމެއް ނުކުރެވުނެވެ. ކަމެއް ގޯސް ވެއްޖެ ކަން ޓައިލްސް މަތި ފަވާލަމުން ދިޔަ ލެއިން އެގޭހާ ވެއެވެ. ޒަރާ ކުރިއަށް ޖެހިލުމުން އަރިއަޅާނުލީ ކިރިޔާއެވެ.\nޒަރާ އެވްލީން މޫނުގައި ހިފަހައްޓައިލަމުން ލޫސީ އަށް ގޮވާލައިފިއެވެ. ” ކޯލް ޒަވީން… ” ޒަރާ އެވްލީންގެ ބޮލުގައި ފިރުމަމުން ދިޔައިރު އެދެލޯ ވަނީ ފެންކަޅި ވެފައެވެ. ޖުނެއިނާ ހުރި ފިޔަވަޅު މަތީ ގުޑާ ނުލައި ހުރިއިރު އޭނަގެ ހިތް އުފަލުން ގޮސް ނަށަނީއެވެ. ދުވަހަކު މިހާ ބޮޑު އުފަލެއް އޭނައަކަށް ނުލިބެއެވެ. ނާކާމިޔާބީގެ ހިތިރަހަ ކަރުބުޑުގައި ހަރުލާފައި ވަނިކޮށް ، ކާމިޔާބީގެ ފޮނި ރަހައިން އަރުތެރެ ފޮނިކޮށްލަދީފިއެވެ.\nޖުނެއިނާ މަގޭ ދަރިފުޅާއޭ ކިޔާފައި އެވްލީން އަތުގައި ހިފައިލި ހިނދު އެވްލީންގެ ހަރަކާތް މުޅިހެން ހުއްޓިއްޖެއެވެ. ޒަރާ ހާސްވެފައި ހުރިވަރުން އަތް ތުރުތުރު އަޅަމުން ދިޔައެވެ.\nޒަރާ ފެން ގޮށްޓެއް ނަގައި އެވްލީން މޫނަށް ބުރުއްސައިލުމުން އެވްލީން އެރީތި ދެލޯ ހުޅުވައި ނުލިއެވެ. ކަޅުކަންގަދަ އެދިގު އެސްފިޔަތައް މަރާލައިގެން އޮތް އިރު އެކޯތާފަތުގައި ރޮނގު ދަމާފައިވާ ކަރުނަ ތިކިތައް ވަނީ ހިކިފައެވެ.\nއިރުކޮޅެއް ފަހުން އަކިޔަސް އާއި ރިހާނީ ކޮޓެޖަށް އައިއިރު ”ވޯޓާރ ކްރިސްޓަލް” ޕޯޓިކޯގައި މަޑުކޮށްލައިގެން އޮތް އެމްބިއުލާންސްގެ ސައިރެންސަރުގެ އަޑުން މުޅި އެހިސާބުގެ ހަމަހިމޭންކަން ވަނީ ނަގާލާފައެވެ.\nއަކިޔަސް ލުއި ފަތެއް ބިންމަތިން އުފުއްލާހާ ފަސޭހަކަމާއެކު އެވްލީން އަތްގަނޑި މައްޗަށް އުފުއްލާލިއެވެ. މިމަންޒަރު ފެނުމުން ރިހާނީ ހުރީ ތުން ފިއްތާލައިގެންނެވެ. އަކިޔަސްގެ ފަހަތުން ރިހާނީ ދާން ހިނގައިގަތުމާއެކު ޖުނެއިނާ ރިހާނީގެ އަތުގައި ހިފަހައްޓައިލަމުން އެކަމަށް ހުރަސް އެޅިއެވެ.\n” ލެޓް ދެޓް ބިޗް އެންޑް ހާރ ޗައިލްޑް ޑައި… ” ޖުނެއިނާ ކިރިޔާ ރިހާނީއަށް އަޑު އިވޭވަރަށް ބުނެލައިފިއެވެ. ” މަމް ހޮސްޕިޓަލަށް ދިޔައީމަ އެއްވެސް މީހަކަށް ޝައްކު ނުކުރެވޭނީ… ” ރިހާނީ މޫނުވަނީ ސާދަ ވިލޭރޭގެ ހަނދު ފަދައިން އުޖާލާ ވެފައެވެ. ” ހޫމްމްމް… ރިނީ ދޭ ، މަންމަ އެބަ އަންނަން ލޫސީއަށް ފައިސާ ދީފަ… ” ޖުނެއިނާ ހިނގައިގަތީ މެއިޑުން ތިބުމަށް ހަމަޖެހިފައިވާ ބަޔާއި ދިމާއަށެވެ.\nޒަވީންއަށް އާދެވުނު އިރު އަކިޔަސް އެވްލީން ސްޓްރެޗާރ މަތީގައި ބާއްވަނީއެވެ. ކާރުގެ ދޮރު ލައްޕާލަމުން ދުވެލާފައި އައިސް ސްޓްރެޗާރއާއި އަރާހަމަކުރިއިރު ޒަވީންގެ ދެލޮލުގައި ކަރުނަ ވިދައެވެ. ފްރީޒް ވެފައިވާ އެވްލީން އަތުގައި ހިފަހައްޓައިލުމުން އެލޮލުގައި ވިދަމުން ދިޔަ ކަރުނަ ތިކިތައް ފައިބައިގަތެވެ. ކިތަންމެ ކެތްތެރިވާން ބޭނުން ކަމުގައި ވިޔަސް ފުރާނައަށް ވުރެ ބޮޑަށް ލޯބިވާ އޭނަގެ އަންހެނުން އެހާލުގައި ވާތަން ދެކެން އެހިތަށް ކެތް ނުކުރެވުނެވެ. ބަލިވެ އިނީއްސުރެ ކޮންމެ ރެއަކު ދަރިފުޅާއި ބެހޭގޮތުން އެވްލީން އޭނަ ކައިރީގައި ދައްކާފައިވާ ވާހަކަތަކުން ޒަވީންގެ ހިތަށް އިތުރަށް ތަދުކުރުވިއެވެ. ދަރިފުޅާމެދު ތަފާތު އެކިއެކި ހުވަފެންތަކެއް ދެމަފިރީން ދެކެމުން ދަނިކޮށް އެ ހުވަފެންތައް ވިއްސިވިހާލި ވެއްޖެއެވެ. ދެން އެއުފާތައް އަނބުރާ ލިބޭނެ ހެނެއް ހިޔެއް ނުވެއެވެ. ކުރާނެ ކަމެއް ނެތެވެ. ތަޤްދީރުގެ ނިންމެވުނަތައް ބަދަލެއް ނުކުރެވޭނެއެވެ.\nއެވްލީން ހޭއަރައިގެން ދަރިފުޅާމެދު ސުވާލުކޮށްފިނަމަ އޭނަ ދޭނީ ކޮން ޖަވާބެއް ހެއްޔެވެ ؟ ދަރިފުޅު ވަކިވެގެން ދިއުމުން އެވްލީންއަށް ކެތް ކުރެވޭނެ ހެއްޔެވެ ؟ އެހަޤީޤަތާއި ކުރިމަތި ލުމުގެ ބާރު އެވްލީންއަށް ލިބިގެން ނުވެއެވެ. ހިތާމައިގެ ސަބަބުން އެވްލީން އޭނައާ ވަކިނުވެއްޖެނަމަ ކިތަންމެހާ ވެސް ރަގަޅެވެ.\nއެމްބިއުލާންސް އެސްޓީ ތޯމަސް ހޮސްޕިޓަލާއި ދިމާއަށް މިސްރާބު ޖެހުމާއެކު ރިހާނީއާއި އަކިޔަސް ކާރުގައި ހޮސްޕިޓަލަށް ދާން ނައްޓާލައިފިއެވެ.\nވެންޓިލޭޓާރގެ އެހީގައި އެވްލީން ނޭވާލަމުން ދިޔައިރު ސްޕެޝަލިސްޓް ނަރުހުންތަކެއް އެވްލީންއަށް ފަރުވާ ދިނުމުގައި އަވަދިނެތި އުޅެއެވެ. ޒަވީން އެވްލީންގެ އަތުގައި ހިފަހައްޓާލައިގެން އެރީތި މޫނަށް ބަލަހައްޓައިގެން އިނެވެ. ދަރިފުޅު ހުރިހާ ނުރައްކަލަކުން ސަލާމަތް ކޮށްދޭނަމޭ ބުނެފައި އެންމެ ފަހު ވަގުތު އޭނައަށް އެކަންވެސް ނުކުރެވުނެވެ. ހާދަ ދެރައެވެ. ޖުނެއިނާގެ ނުބައި ރޭވުންތަކުން އޭނައަށް އެވްލީން ސަލާމަތް ނުކުރެވުނެވެ. ނަމަވެސް އޭނަ މިފަހަރު ޖުނެއިނާ ދޫކޮށެއް ނުލާނެއެވެ.\nއައި.ސީ.ޔޫ އަށް އެވްލީން ވެއްދުމާއެކު ޒަރާއާއި ބިލާލް އިށީންދެލީ ކައިރީގައި ހުރި ކައުޗްގައެވެ. އަކިޔަސް ޒަވީން ކައިރީގައި ހުއްޓިލައިގެން ހުރިއިރު ކޮއްކޮ ދެރަވެފައި ހުރި ވަރުން އޭނަ ވެސް ހުރީ ފެންކަޅިވެފައެވެ. ޒަވީންގެ ކޮނޑުގައި އަކިޔަސް އަތް ބާއްވާލުމުން ޒަވީން ދެލޯ މަރައިލީ ހިތްދަތި ގޮތަކަށެވެ. ” ބްރޯ ވައި އިޒް އިޓް އޯލް ހެޕެނިންގް ޓު މީ ؟ ” ޒަވީން ދުރަށް ނަޒަރު ހިންގާލަމުން ތުންފަތުގައި ދަތް އަޅާލިއެވެ. ” ޒޭވް ޔޫއާރ ނައު ގްރޯން އަޕް ، ޑޯންޓް އެކްޓް ލައިކް އަ ޔަންގް ޗައިލްޑް…… އެއް ވެސް ދިރިއުޅުމެއް އެމީހަކު ބޭނުންވާ ގޮތަކަށް ނުގެންދެވޭނެ… ނައު އޯލް ޔޫ ނީޑް އިޒް ޓު ސީކް ހެލްޕް ފްރޮމް ﷲ… ” އަކިޔަސް ވިސްނައިދޭފަދަ ގޮތަކަށް ބުނެލިއެވެ.\nއަކިޔަސް ޒަވީންއާއި ވާހަކަ ދައްކަން ހުއްޓާ ބިލާލްއާއި ޒަރާ ވެސް އައިސް ޒަވީން ކުރިމައްޗަށް ހުއްޓުނެވެ. ” ޒޭވް… އުއްމީދު ގެއްލާލާކަށް ނުވާނެ… ” ޒަރާ ޒަވީން ގައިގައި ބައްދާލި އެވެ.\nyay!!!! me first dhw.. stry is awsm\nalhe pls pls baby salaamai kohbala eyrun rihaanee hunnaanee kada vefa\nAlhe baby numarahchey… ?\nMi ee kiyaa foohi nuvaaha reethi vahAkaeh. Khiyaalu vvv muhsadhi kuriyah vadain navaa.❤❤❤\nAlhey baby salaamaiy kurahchey…mee hama kiyaa foohinuvaa ne kahala story eh..????❤\nAlheyy leen ah gotheh nahadhahcheyy abadu leen hithaamaiga…… junainaa ge hageegai ingen vehjeh nuntha ketheh nuvey mihaar ???… haadha gohey eyna rihaanyy ei ekakueemmen ge hageegai xaraa mennah ingen vehjeh nuntha…..???\nThi junainaa gandu indhaalabala thanehga ehengnaafahe Insaanehtha eiy\nLeen ves maraalany tha…. ehn vegen nuvaaneh nuntha …. omg keehve ehn leen ah hadhaan …. alheyy leenge dad annanama dhw..? so sad\nkithah part tha ihnanee ?\nalheyy next park kobaa. kei madhu vefa\nPlease abort vaa gothah nuhadhaathi… Ehen vias ket it be like s surprise.. Twins indhefa 1 child abort vaa gothah sth like that\nNext part up kohbala\nކުށަކީ ކޮބާ؟ (13)\nFeatured ހިތާމަ ލޯބި September 8, 2018


You are here: Home ∼ ސިސް\nޕަބްލިޝްކުރީ އެޑްމިން 01-03-2016 ގައި\n“ބަންގިގޮވާނީ ކޮހިނެއް؟” ގެ ނަމުގައި އެފް.އައި.އެސް ގެ ސޮސައިޓީ ފޮރ އިސްލާމިކް ސްޓަޑީޒް އިން2ގަޑިއިރުގެ ވާކްސްޕްއެއް ކުރިއަށް ގެންގޮއްސިއެވެ. މި ވޯކްސޮފްގައި ކިޔަވައިދެއްވީ ފުރުގާން މިސްކިތުގެ އިމާމް އަޙްމަދު ރިޔާޒްއެވެ. ފެބުރުއަރީ …\nކެޓެގަރީ: ސިސް, ޚަބަރު\nޕަބްލިޝްކުރީ މުޙައްމަދު ރަމީޒް އަޙްމަދު 30-08-2015 ގައި\nފެކަލްޓީގެ ދަރިވަރުންނަށް ޚާއްޞަކޮށްގެން ކަށުކަމާކެމީއާ ގުޅޭ މަޢުލޫމާތުދިނުމުގެ ވޯކްޝޮޕެއް ބާއްވައިފިއެވެ. “ޖަނާޒާ ވޯކްޝޮޕް”ގެ ނަމުގައި 2015 އޮގަސްޓް 29 ވީ ހޮނިހިރު ދުވަހު ބޭއްވުނު މި ވޯކްޝޮޕްގައި 65 ދަރިވަރުން ބައިވެރިވެފައިވެއެވެ.\nއެއްދުވަހުގެ މިވޯކްޝޮޕްގެ ކޯޑިނޭޓަރަކީ …


Philippines in gadhafadha China aa ehvarukohfi | Mihaaru\nފިލިޕީންސުން ގަދަފަދަ ޗައިނާއާ އެއްވަރުކޮށްފި\n16 އޮކްޓޯބަރ 2019 - 11:33 1 comment\nވޯލްޑް ކަޕް ކޮލިފައިންގައި ރާއްޖެ ހިމެނޭ ގްރޫޕުގައި ރޭ ފިލިޕީންސް އިން އަމިއްލަ ދަނޑުގައި ގަދަފަދަ ޗައިނާއާ 0-0 އިން އެއްވަރުކުރިއިރު ސީރިއާ އިން އަމިއްލަ ދަނޑުގައި ގުއާމް އަތުން 4-0 އިން މޮޅުވެ އެއް ވަނަ އަށް އަރައިފި އެވެ.\nގުއާމުން ހަތަރު މެޗު އަދި އަނެއް ހަތަރު ޓީމުން ތިން މެޗު ކުޅެފައިވާއިރު އެއް ވަނައިގައި ސީރިއާ އޮތީ ނުވަ ޕޮއިންޓާ އެކު އެވެ. ޗައިނާ ދެ ވަނައިގައި އޮތީ ހަތް ޕޮއިންޓާ އެކު އެވެ. ރާއްޖެ އޮތީ ތިން ޕޮއިންޓާ އެކު ތިން ވަނައިގަ އެވެ. ގުއާމް އޮތީ ހަތަރު މެޗުން ވެސް ބަލިވެ ޕޮއިންޓެއް ނުލިބި ފުލުގަ އެވެ.\nއޭޝިއާގެ މެދުފަންތީގެ ޓީމެއް ކަމަށްވާ ފިލިޕީންސް އިން ތިން ހާހެއްހާ ސަޕޯޓަރުންގެ ކުރިމަތީގައި ޗައިނާއާ އެއްވަރުކުރުމަކީ އެ ގައުމުގެ ފުޓްބޯޅައިގެ އެންމެ ބޮޑު އެއް ކާމިޔާބެވެ. މި މެޗުގައި ފިލިޕީންސް އިން އެންމެ މޮޅަށް ކުޅުނީ އިނގިރޭސި ދެ ވަނަ ޑިވިޝަނުގެ ކާޑިފް ސިޓީގެ ގޯލްކީޕަރު ނީލް އެތެރިޖެވެ. އިޓަލީ އަށް ވޯލްޑް ކަޕް ކާމިޔާބުކޮށްދީފައިވާ މާސެލޯ ލިއްޕީގެ ކޯޗުކަމުގައި ކުޅޭ ޗައިނާއާ ދެކޮޅަށް ފިލިޕީންސުން ވަނީ އޯގަނައިޒް މޮޅު ކުޅުމެއް ދައްކައިފަ އެވެ.\nއޭޝިއަން ކަޕުގެ ޖޮއިން ކޮލިފައިންއާ އެކު ވެސް ކުރިއަށްދާ މި ކޮލިފިކޭޝަނުގައި ކުރިއަށްދާން ރާއްޖެ އަށް ދެން އޮތީ ވަރަށް ރަނގަޅު ފުރުސަތެކެވެ. އެއީ އަމިއްލަ ދަނޑުގައި އަންނަ މަހު ފިލިޕީންސް އާއި ގުއާމާ ދެކޮޅަށް ކުޅޭ މެޗުތަކެވެ. ރާއްޖެ ވަނީ ގުއާމުގައި އެ ޓީމު އަތުން 1-0 އިން މޮޅުވެފަ އެވެ. ރާއްޖެ އާއި ފިލިޕީންސް އެންމެ ފަހުން ވާދަކުރީ 2014 ވަނަ އަހަރުގެ އޭއެފްސީ ޗެލެންޖް ކަޕުގެ ސެމީ ފައިނަލުގައި މާލޭގަ އެވެ. އިތުރު ވަގުތު ކުޅެ ފިލިޕީންސް މޮޅުވީ 3-2 އިންނެވެ.\nދެ ލެގުގެ އުސޫލުން ކޮންމެ ޓީމެއް ކޮންމެ ޓީމަކާ ވާދަކުރުމަށް ފަހު އެއް ވަނަ ޓީމަކަށް އޭޝިއަން ކަޕުން ޖާގަ ލިބި ވޯލްޑް ކަޕް ކޮލިފައިން ތިން ވަނަ ބުރުން ފުރުސަތު ލިބޭނެ އެވެ. އަދި ދެ ވަނަ ޓީމަށް ތިން ވަނަ ބުރުންނާއި އޭޝިއަން ކަޕުން ނުވަތަ އޭޝިއަން ކަޕް ކޮލިފައިންގެ ތިން ވަނަ ބުރުން ޖާގަ ލިބޭނެ އެވެ. ގްރޫޕުގެ ތިން ވަނަ ހޯދާ ޓީމަށް އޭޝިއަން ކަޕް ކޮލިފައިންގެ ތިން ވަނަ ބުރުން އަދި ހަތަރު ވަނަ ޓީމަށް ތިން ވަނަ ބުރުން ނުވަތަ ޕްލޭއޮފް ބުރުން ފުރުސަތު ލިބޭނެ އެވެ. ފުލަށް ދާ ޓީމަށް ޖެހޭނީ އޭޝިއަން ކަޕް ކޮލިފައިން ޕްލޭއޮފް ބުރަށެވެ.


Fuvahmulah: Is Safuga Anhen Faujeh - vNews.mv\nކޮވިޑާ ހަނގުރާމަ ކުރުމަށްޓަަަކައި ފުވައްމުލަކުގައި އަންހެން ފައުޖެއް!\nރިފާޢަތު Gn. Fuvahmulah | 21 May 2020, 19:59\nކޮވިޑް-19 އާއި ގުޅިގެން ސަރުކާރުން ރާއްޖޭގެ އެކި ކަންކޮޅުތަކުގައި ގިނަ މަސައްކަތްތަކެއް ކުރަމުންދާއިރު މި މަސައްކަތުގެ އެންމެ އިސްސަފުގައި އަންހެނުން ހަރަކާތްތެރިވަމުންދާ މަންޒަރަކީ ބަލާލި ކޮންމެ ސަރަހައްދަކުންވެސް ފެންނަން އޮތް ހަގީގަތެކެވެ. އަމިއްލަ ފުރަނަ އަތްމައްޗަށް ލައިގެން މުޅި އާއިލާ ދޫކޮށް ގައުމަށްޓަަކައި ކަނބަލުން ވަމުންދާ ގުރުބާނީ ވަރަށް ބޮޑެވެ.\nކޮވިޑް-19 އާއި ގުޅިގެން އަތޮޅުތަކުގެ މަސައްކަތްތައްވެސް ހަލުވި މިނެއްގައި ކުރިއަށްދާ ކަމަށް ސަރުކާރުން ތަކުރާރުކޮށް އަންނަނީ ބުނަމުންނެވެ. ސަރުކާރުގެ މިވާހަކަތަކާ މެދު ހިތްހަމަނުޖެހޭ މީހުންނެކޭ އެއްފަދައިން މި މަސައްކަތް ހެޔޮހިތުން ބަލައިގަންނަ މީހުންވެސް މަދެއް ނޫނެވެ. ފުވައްމުލަކަކީ މިކަމުގެ މިސާލެކެވެ.\nފުވައްމުލަކު ހޮސްޕިޓަލުގެ މެނޭޖަރ އަހުމަދު ސައީދު ވީނިއުސްއަށް ދެއްވި ޚާއްސަ ބަސްދީގަތުމެއްގައި ވިދާޅުވީ މުޅި ފުވައްމުލައް ސިޓީ އޮތީ ކޮވިޑުން ރައްކާތެރިވުމަށްޓަަކައި އަޅަންޖެހޭ އެންމެ ފުރިހަމަ ފިޔަވަޅުތައް އަޅާފައި ކަމަށެވެ. ދިވެހިރާއްޖެއަށް އެންމެ ފުރަތަމަ ކޮވިޑް އައި ހިސާބުން ފެށިގެން އެކަމަށް ވަރަށް ޚާއްސަ ސަމާލުކަމެއްދީގެން މުޅި ފުވައްމުލައް ސިޓީގެ ރައްޔިތުންނަށްޓަކައި ހަރުދަނާ ފިޔަވަޅުތަކެއް ދުރާލާ އަޅަންފެށި ކަމަށް އަހުމަދު ސައީދު ވިދާޅުވިއެވެ.\nއަދި އެންމެ އިސްސަފުގައި މަސައްކަތްކުރަމުންދަނީ ވަރަށް ހިތްވަރުދަގަ އަންހެން ފައުޖެއްކަަން ވަރަށް އުފަލާއެކު ފާހަގަކުރައްވާ އަހުމަދު ސައީދު ވިދާޅުވީ މި މަސައްކަތުގައި ޝާމިލްވާ މީހުންގެ ތެރެއިން 95 އިންސައްތައަކީ އަންހެން ބޭފުޅުން ކަމަށެވެ.\nފުވައްމުލަކު ހޮސްޕިޓަލުގެ ގާތްގަނޑަކަށް 95 އިންސައްތައަކީ އަންހެން ބޭފުޅުން. ކޮވިޑް-19 އާއި ގުޅިގެން އެކުލަވާލެވުނު ހުރިހާ ޓީމެއްގައިވެސް ގިނައީ ފުވައްމުލަކު އަންހެނުން. އަދި ނުރައްކާތެރި ހާލަތެއް މެދުވެރިވެއްޖެ ނަމަ އެކަމާވެސް ކުރިމަތިލާން ހަމަ ތިބީ މިތަނުގެ އަންހެން ޓީމެއް.\nފުވައްމުލަކު ހޮސްޕިޓަލުގެ މެނޭޖަރ އަހުމަދު ސައީދު\nކޮވިޑު ބަލީގައި މީހަކު ނިޔާވާ ހިސާބުން ފެށިގެން ކޮންމެ ކަމެއްގައި ވެސް މައުލޫމާތު ދިނުމަށް ކުރީގައި މަސައްކަތް ކުރަނީ އަންހެން ބޭފުޅުންކަން ފާހަގަކުރައްވައި އަހުމަދު ސައީދު ވިދާޅުވީ ޖަމާއަތްތެރިންނަށް މައުލޫމާތު ދިނުމުގެ ޚާއްސަ ސެޝަންތައްވެސް އެބޭފުޅުން ހިންގަވާފައިވާ ކަމަށެވެ. ފުވައްމުލަކު ހޮސްޕިޓަލުގައި މަސައްކަތް ކުރުމަށް އޮތީ އަންހެން ފައުޖެއް ކަމަށާއި ކޮވިޑާއި ގުޅިގެން ފުވައްމުލަކު ރައްޔިތުން ސަލާމަތް ކުރުމަށްޓަކައި ކުރާ ހުރިހާ މަސައްކަތެއް ކުރަމުންދަނީ ހޮސްޕިޓަލުގެ އަންހެން މުވައްޒަފުން ކަމަށްވެސް އަހުމަދު ސައީދުގެ ވާހަކަގައި ވިދަޅުވިއެވެ.\nސަޕޯޓް ސްޓާފުންގެ ގޮތުގައި މަސައްކަތް ކުރާ މަދު ފިރިހެނުން ފިޔަވާ ގިނައީ އަންހެނުން. މީގެ ތެރޭގައި ނަރުހުންނާއި ޕަބްލިކް ވޯކަރުން ހިމެނޭ. މެނޭޖްމަންޓް ލެވެލްގައިވެސް ކޮވިޑާއި ގުޅިގެން މަސައްކަތް ކުރާ ޓީމުގައި ތިބެނީ ދެ ފިރިހެނުން. ދެން ހަމަ ހުސް އަންހެނުން މިތިބެނީ. އެހެންވީމަ އެއީ މުޅި ފުވައްމުލައް ސިޓީވެސް ފަޚުރުވެރިވާން ޖެހޭނެ ކަމެއް. މިފަދަ ނުރައްކާތެރި ހާލަތެއްގައިވެސް ރައްޔިތުންގެ ހައްގުގައި އަންހެން ފައުޖެއް ހަރަކާތްތެރިވާ ކަމީ ލިބޭ ފަޚުރެއް.\nކޮވިޑާ ގުޅިގެން ފުވައްމުލަކު ރައްޔިތުންނަށް މައުލޫމާތު ދިނުމުގެ ހަރަކާތްތައް އެންމެ ފުރަމަ ފެށިގެންދިޔައީ ހޮސްޕިޓަލުގެ ޓީމުން ނަމަވެސް ވަކި ހިސާބަކުން ފުވައްމުލަކު ކައުންސިލް ބައިވެރިވެ ޓާސްކްފޯހެއް އެކުލަވާލެވިގެން ދިޔައި ކަމަށް އަހުމަދު ވިދާޅުވިއެވެ. އަދި އެހާ ހިސާބުން މުޅި ރަށުން ވަރަށް ވަރުގަދަ ލީޑާޝިޕެއް ނެގި މި މަސައްކަތުގައި ސިޓީ ކައުންސިލްގެ ދައުރު ވަރަށް ފުރިހަމައަށް ލިބެމުންދާ ކަމަށް ވެސް ވިދާޅުވިއެވެ.\nއެހެން ރަށްރަށާއި ޚިލަފަށް ފުވައްމުލަކުގައި ކޮވިޑްގެ ހުރިހާ ހަރަކާތްތަކެއް ރޭވިގެން ދިޔައީ ކައުންސިލްގެ ބެލުމުގެ ދަށުން ކަމަށާއި އެގޮތުން މުޅި ކައުންސިލް އިދާރާ އަދި ކައުންސިލް މެމްބަރުންނާއި ޑެޕިއުޓީ މޭޔަރުގެ އިތުރަށް މޭޔަރު ފަލާހުގެ އެހީތެރިކަން ވަރަށް ބޮޑަށް ލިބިގެންދިޔަ ކަމަށް އަހުމަދު ވިދާޅުވިއެވެ.\nރަށުގެ ރައްޔިތުން ކޮވިޑަށް ހޭލުންތެރިކުރުމަށް ހޮސްޕިޓަލުން ކޮށްފައިވަނީ ވަރަށް ރަނގަޅު މަސައްކަތްތަކެއްކަން ފާހަގަކުރައްވައި އަހުމަދު ސައީދު ވިދާޅުވީ މި މަސައްކަތުގައި ޕަބްލިކް ހެލްތު ޔުނިޓްގެ ބޭފުޅުންނާއި ނަރުހުންގެ ދައުރު ވަރަށް ފުޅާކޮށް ލިބުނު ކަމަށެވެ.\nމުއައްސަސާތަކަށް ގޮސް އެ ތަންތަނުގެ މުވައްޒަފުންނަށާއި އަދި ރަށުގެ ރައްޔިތުންނަށް ކޮމިއުނިޓީ އޮފިސަރުން އަދި ނަރުހުން ވަނީ ވަރަށް ރަނގަޅަށް މައުލޫމާތު ފޯރުކޮށްދީފަ. ވަރަށް ބުރަ މަސައްކަތްތަކެއް މިކަމުގައި ކޮށްފަ އެބަހުރި.\nފުރަބަންދަކަށް ރާއްޖެ ދިޔުމުން އެކަމާ ނުރުހުން ފާޅުކޮށް ހިތްހަމަނުޖެހުން ފާޅުވެސް ކުރާނެކަން މިފަދަ ހާލަތެއްގައި ގަބޫލުކުރެވޭ ކަމަށާއި އެހެންނަމަވެސް މަސައްކަތް ކުރީ މުޅި މުޖުތަމައުގެ އާންމު ރައްކާތެރިކަމާއި ސަލާމަތަށް ކަމަށް އަހުމަދު ސައީދު ވިދާޅުވިއެވެ. މި މަސައްކަތް ކާމިޔާބުކަމާއެކު ކުރަމުންދާ އިރުގައިވެސް އެކި ދިމަދިމާލުން ވަރަށް ގިނަ ޕްރެޝަރުތަކެއް އަންނަ ކަމަށާއި ނަމަވެސް ސިޓީ ކައުންސިލުން ސަރުކާރާ ގުޅިގެން އެ ކަންތައްތައް ކޮންޓްރޯލް ކުރީ ވަރަށް ފުރިހަމައަށް ކަމަށް އަހުމަދު ވިދާޅުވިއެވެ. އަދި ކައުންސިލުން ފެނިގެން ދިޔައީ ވަރަށް ހިކުމަތްތެރިކަމާއެކު މަސައްކަތް ކުރި މަންޒަރުތައް ކަަމަށްވެސް އަހުމަދު ސައީދު ވިދާޅުވިއެވެ.\nރާއްޖޭގެ އެހެނިހެން ހިސަބުތަކުގައި ކޮވިޑާއި ގުޅިގެން އެ ރަށެއްގެ ކައުންސިލުން ނުވަތަ އިދާރާއަކުން އަޅާ ފިޔަވަޅުތަކާ ގުޅިގެން ހިިތްހަމަނުޖެހުންތަކެއް ފެނިގެން ދިޔަ ނަމަވެސް އެފަދަ މަންޒަރެއް ފުވައްމުލަކުން ފެނިފައި ނުވާ ކަމަށާއި ރަށުގެ ރައްޔިތުން ދައްކަމުން އަންނަނީ ނަމޫނާއެއް ކަމަށް އޭނާ ވިދާޅުވިއެވެ. އަދި ކޮވިޑް-19 ގެ ހާލަތަށް ލުޔެއްދޭން ސަރުކާރުން ނިންމާފަވާއިރު އެއްވެސް ކަހަލަ ގޯހެއް ފުވައްމުލަކުގައި ހެދިފައިނުވާތީ އެކަމާ ވަރަށް އުފާ ކުރައްވާ ކަމަށްވެސް ހޮސްޕިޓަލުގެ މެނޭޖަރު ވިދާޅުވިއެވެ.\nސަރުކާރުން ފުރަބަންދަށް ލުޔެއްދޭން ނިންމި ނަމަވެސް މުޖުތަމައުގެ ސަލާމަތާއި ރައްކާތެރި ކަމަށްޓަަކައި ފުވައްމުލަކު ރައްޔިތުން ޚާއްސަ ސަމާލުކަމެއް ދިނުމަށް އަހުމަދު ސައީދު ވަނީ އެދިވަޑައިގެންފައެވެ. އަދި މި މަސައްކަތް މިހާ ކާމިޔާބު ކަމާއެކު ކުރިއަށްގެންދިޔުމުގައި ނާއިބުރައީސް ފައިސަލް ނަސީމްގެ އެއްބާރުލުމާއި އެހީތެރިކަން ލިބިފައިވާކަން ފާހަގަކުރެއްވިއެވެ. ސިއްހީ ދާއިރާގެ ކަންކަން ގާތުން ބައްލަވަމުންގެންދަވާތީ ނާއިބުރައީސަށް ވަރަށް ޚާއްސަ ޝުކުރެއްވެސް ފުވައްމުލަކު ހޮސްޕިޓަލުގެ މެނޭޖަރ ވަނީ އަދާކުރައްވާފައެވެ.\nކޮރޯނާވައިރަސް ފުވައްމުލައް ފުވައްމުލައް ސިޓީ ކައުންސިލް ފުވައްމުލަކު ހޮސްޕިޓަލް ކަނބަލުން ރާއްޖެ ރިޕޯޓް


Addu gai kuda kujjakah goanaa kuri kamuge thuhumathugai fulus meehaa hayyaru koffi - AO News\nއައްޑޫސިޓީގައި 16 އަހަރުގެ ކުޑަ ކުއްޖަކަށް ޖިންސީ ގޯނާ ކުރި މައްސަލައިގައި ތުހުމަތު ކުރި ފުލުސް މީހާ ހައްޔަރު ކޮށްފިއެވެ.\nއައްޑޫސިޓީ ހިތަދޫ މޫލެކެޑެ ދާއިރާގެ ކައުންސިލަކު އަޙްމަދު ސައީދު ވަނީ އޭނާ ހައްޔަރު ކުރިކަން “އޭއޯ ނިއުސް” އަށް ކަށަވަރު ކޮށް ދެއްވާފައެވެ.\nފުލުސް މީހާ ހައްޔަރުކޮށްފައިވަނީ މި މައްސަލައާއި ގުޅިގެން އޭނާ ހައްޔަރުކޮށްފައި ނުވާތީ މިއަދު ރައްޔިތުން ނިކުމެ ކުރި މުޒާހަރާގެ ތެރެއިންނެވެ.\nމިއަދު ހަވީރު “ހައްޔަރުކުރޭ” ގެ ނަމުގައި ކުރިއަށް ގެންދިޔަ މި މުޒާހަރާ އެސިޓީގެ ސިޓީ ސްކޮއާ ކައިރިން ފަށާފައިވާއިރު، މުޒާހަރާގެ ބައިވެރިން ވަނީ ހިތަދޫގައި ހުންނަ ފުލުހުންގެ އިދާރާގެ ބައެއް ފުލުހުންނާއި ބައްދަލުކޮށް އެކަމުގައި ތުހުމަތު ކުރެވޭ ފުލުހުންގެ މީހާ ހައްޔަރު ކުރުމަށް ގޮވާލާފައެވެ.\nއެސިޓީގެ ފުލުހުންގެ އިދާރާ ކައިރިއަށް އެއްވުމަށްފަހު، މިހާރު މުޒާހަރާގެ ބައިވެރިން ވަނީ ޖިންސީ ގޯނާ ކުރި ކަމުގެ ތުހުމަުތު ކުރެވޭ ފުލުސް މީހާ ދިރިއުޅޭ ގެ ކައިރިއަށްވެސް އެއްވެފައެވެ. އަދި ފުލުސް މީހާ ހައްޔަރު ކޮށްގެން ގެންދާއިރު، ބިޑި އަޅުވައިގެން ގެންދަން އެސަރަހައްދަށް އެއްވެގެން ތިބި އާއްމުން ވަނީ ޝަރުތުކޮށްފައެވެ.\nނަމަވެސް ފުލުހުން ތުހުމަތު ކުރެވޭ މީހާއަށް ހިމާޔަތް ދީގެން ގެންގޮސްފައިވަނީ މޫނު ނިވާ ނުކޮށް އަދި އާއްމުން ޝަރުތު ކުރި ގޮތަށް ބިޑި ވެސް ނާޅުވާ ކަމަށް އެ ސަރަހައްދުގައި ހުރި ރިޕޯޓަރު މައުލޫމާތު ދެއެވެ.\nމި މުޒާހަރާގެ ތެރެއިން ހިނގި ހަމަ ނުޖެހުމުގެ ތެރޭގައި ފުލުހުން ބާރުގެ ބޭނުން ކުރުމުގެ ސަބަބުން އާއްމުންގެ މީހުންނަށް ވަނީ އެކި ވަރުގެ އަނިޔާތައް ވެފައި ކަމަށް ވެސް އޭނާ ވަނީ ބުނެފައެވެ. އަދި ބައެއް ފުލުހުންނަށް ވެސް ވަނީ އަނިޔާ ވެފައެވެ.\nމައުލޫމާތު ލިބޭ ގޮތުގައި މި މައްސަލާގައި ތުހުމަތު ކުރެވިފައިވަނީ ހިތަދޫ ފުލުހުންގެ އިދާރާގެ ފޮރެންސިކް ޑިޕާޓްމެންޓްގައި މަސައްކަތް ކުރާ ފުލުހަކަށެވެ.\nއައްޑޫ ސިޓީގެ އަވަށްތަކުގައި އީ-ޓުކުރިއާ ބެހޭ މައުލޫމާތު ދިނުމުގެ ސެޝަންތަކެއް ބާއްވައިފި\nސެޕްޓެމްބަރު 30, 2021\n16 އަހަރުވީމަ އެއީ ކުޑަކުއްޖެއްތަައް\nސެޕްޓެމްބަރު 16, 2021\nހައްޔަރު ކުރަންވީގޮތް އެނގެނީ އާއްމުނަށްތަ.


ޕީސީއާރު ޓެސްޓްގެ ނަތީޖާ މިހާރު 12 ގަޑިއިރު ތެރޭގައި ލިބޭނެ: ޓްރީ ޓޮޕް ހޮސްޕިޓަލް – Dhuvas Online\nޓްރީ ޓޮޕް ހޮސްޕިޓަލުން ކޮވިޑް-19 ޕީ.ސީ.އާރް ޓެސްޓުކުރެވޭ އަދަދު އިތުރުކޮށް އޮކްޓޯބަރ 20، 2020ވާ ބުދަ ދުވަހުން ފެށިގެން، މި ޙިދުމަތުގެ އަގުތައް ހެޔޮކޮށް، 12 ގަޑިއިރުތެރޭ ރިޕޯޓު ލިބުން އަވަސްކޮށްފިއެވެ.\nއެ ހޮސްޕިޓަލުން ބުނެފައިވަނީ މިޙިދުމަތުގެ ޓެސްޓުކުރެވޭ އަދަދު އިތުރުކުރުމާއެކު، އަގުތައް ހެޔޮކޮށް، ރިޕޯޓު ލިބުން 12 ގަޑިއިރަށް އަވަސްކުރެވިފައިވަނީ ދިވެހިރާއްޖޭގައި ގިނައަދަދަކަށް ޕީސީއާރު ޓެސްޓު ހެދުމަށް ބޭނުންޖެހިފައިވާ ދަނޑިވަޅަކަށްވުމާއެކުގައި ކަމަށެވެ.\nޓްރީ ޓޮޕް ހޮސްޕިޓަލުން ޕިސީއާރް ޓެސްޓުގެ އަގުތައް:\nދިވެހި ރައްޔިތުން 1,149ރ.\nވޯކް ޕަރމިޓް ބިދޭސީން 1,149ރ.\n“ޓްރީ ޓޮޕް ހޮސްޕިޓަލުގެ މިއައު ބަދަލާއެކު ސާމްޕަލް ނެގުމަށްފަހު 12 ގަޑިއިރުތެރޭ ނަތީޖާ ރިޕޯޓު ލިބިލައްވާނެއެވެ. އަދި ޕީ.ސީ.އާރު ނަތީޖާ އާޖަންޓުކޮށް ބޭނުންފުޅުވެވަޑައިގަންނަވާ ބޭފުޅުންނަށް ނަތީޖާ އަވަސްކުރުމުގެ ޕްރީމިއަމް ހިދުމަތް ލިބިވަޑައިގަންނަވާނެއެވެ. ޓްރީ ޓޮޕް ހޮސްޕިޓަލުން ޕީ.ސީ.އާރު ޓެސްޓު ހެއްދުމުގެ ޙިދުމަތް އައުޓް-ޕޭޝަންޓް (އޯ.ޕީ.ޑީ) އަދި އިން-ޕޭޝަންޓް (އައި.ޕީ.ޑީ) އަށް ހުޅުވާލެވިފައިވެއެވެ. ” އެ ހޮސްޕިޓަލުން ބުނެފައިވެއެވެ.\nއިތުރަށް ބުނެފައިވަނީ ނަންނޯޓުކުރުމަށް ނުވަތަ އިތުރު މައުލޫމާތު ސާފުކުރުމަށް 3351610 އަށް ގުޅައިގެން ނުވަތަ [email protected] އަށް އީމެއިލް ކުރުމުން ލިބިލައްވާނެ ކަމަށެވެ.\nފާއިތުވި 24 ގަޑި އިރު 27 މީހުން ރާއްޖެއިން ކޮވިޑަށް ޕޮޒިޓިވް ވެއްޖެ\nމޯލްޑިވްސް ރިސާރޗުން ބާއްވާ ހެލްތު ފޯރަމެއް މާދަމާ ބާއްވަން ނިންމައިފި\nޞަލާހް ކޮވިޑް-19 އަށް ފައްސި ވެއްޖެ\nކުރާނެކަމެއް ނެތް، އާދިކާ ގޯރް ހުސްހަށިބައި ނޫންކަން ހާމަކޮށްފި


Dhuniye Ah Mashooru Standard Brand Ge Fankaa Raajje Ah - Vaguthu\n6 މަސް ކުރިން ( ޑިސެމްބަރު 27, 2018 )\nދުނިޔޭގެ ނަން މަޝްޙޫރު ސްޓޭންޑަރޑް ބްރޭންޑްގެ ފަންކާ ރާއްޖެއަށް ތަޢާރަފް ކޮށްފިއެވެ.\nމި ފަންކާ ރާއްޖެއަށް ތައާރަފް ކޮށްފައިވަނީ މާފަންނު ގިޔާސުއްދީން ސްކޫލްގެ ކުރިމަތީ ހުންނަ ސެވަން ވީކްސް ސެނެޓަރީ ވެއަރ ފިހާރައިންނެވެ.\nއެއް އަހަރު ދުވަހުގެ ވޮރަންޓީއާއެކު އެފިހާރައިން ރާއްޖެއަށް ތަޢާރަފްކުރި މި ފަންކާއަކީ އެއްގޮތަކަށްވެސް ދަބަރުގެ އަސަރެއް ނުކުރާގޮތަށް ތައްޔާރު ކޮށްފައި ހުންނަ ކޮލެޓީ މޮޅު ފަންކާއެކެވެ. އަދި މީގެ އިތުރު ވަރަށް ރީތި ޑިޒައިންތަކުގެ އެކި ކުލަކުލައިގެ ފަންކާވެސް މި ބްރޭންޑްގެ ލިބެން ހުރެއެވެ.\nSEVEN WEEKS SANITARY WARE For more information Please call: 3332665 #STANDARDCeilingFAN #Fittings #Hardware\nPosted by Standard FAN - Maldives on Wednesday, December 5, 2018\n"މި ބްރޭންޑްގެ ފަންކާގެ އެންމެ ޚާއްޞަ ކަމަކީ އެބޭފުޅެއްގެ ކޮޓަރީގެ ނުވަތަ ރެސްޓޯރެންޓެއްވިޔަސް އެ ބޭނުންފުޅުވާ ކުލައަކުން ފަންކާ ބައްލަވައިގަތުމުގެ ފުރުސަތު މި ބްރޭންޑްގައި އޮންނަ ކަން، ބައެއް ފަހަރު ފަންކާ ގަނެފައި އެބަޖެހޭ އެ ބޭނުންވާ ކުލައަކަށް ބަދަލު ކުރުމަށް ސްޕްރޭ ކުރަންވެސް އަދި މި ފަންކާ އަކީ އެއްގޮތަކަށްވެސް ދަބަރު ނުޖަހާ ގޮތަށް ތައްޔާރު ކޮށްފައި ހުންނަ މޮޅު ފަންކާއެއް" ސްޓޭންޑަރޑް ފަންކާއާއި ބެހޭގޮތުން ސެވަންވީކްސް ސެނިޓަރީ ވެއަރގެ ވެރިޔާ އަޙުމަދު މުޖާހު ވިދާޅުވިއެވެ.\nސެވަން ވީކްސް ސެނެޓަރީ ވެއަރ – ވަގުތު އިމޭޖްސް: މުހައްމަދު ޖިމީ\nމީގެ އިތުރުން ފާޚާނާއަށް ބޭނުންވާ ހުރިހާ ސާމާނެއް އެއްތަނަކުން ހޯދާލަން ބޭނުން ނަމަވެސް ދާންވީ ހަމަ ސެވަން ވީކްސް ސެނިޓަރީ ވެއަރ އަށެވެ. ފާޚާނާއަށް ބޭނުންވާ ރީތި މޮޅު ސާމާނުތައް އެތަނުން ލިބޭނެއެވެ. އެތަނުން ވިއްކާ ޕްރޮޑަކްޓްތަކުގެ ކޮލެޓީވެސް ވަރަށް ރަނގަޅު ކަމަށް ގިނަބަޔަކު ފާހަގަ ކުރެއެވެ.\nކޮންމެ ރަށެއްގައި ކޮންމެ ތަނެއްގައި ހުއްޓަސް، ސެވަން ވީކްސް ސެނިޓަރީ ވެއަރ އިން ރީތި ކޮލެޓީވެސް ވަރަށް މޮޅު ސާމާނުތައް ސީދާ އެ ބޭނުންވާ ތަނަކަށް ނުވަތަ ރަށްރަށަށް ނަމަ ދޯންޏާއި ހަމައަށް ގެންގޮސްދޭނެވެ. ޑެލިވަރީކޮށްދެނީ މުޅިން ހިލޭއެވެ.\nމީގެ ތިން އަހަރު ކުރިން ހުޅުވި ސެވަން ވީކްސް ސެނިޓަރީ ވެއަރ ފިހާރައަކީ ގިނަބައެއްގެ އިތުބާރުވެސް ލިބިފައިވާ މޮޅު ކޮލެޓީ ބްރޭންޑެޑް ޕްރޮޑަކްޓްތައް ވިއްކަމުން އަންނަ ފިހާރައެއްކަން ފާހަގަކޮށްލަން ޖެހެއެވެ. އިންޑިއާ، ޗައިނާ އަދި ބެންކޮކްގެ މީގެ އިތުރުންވެސް އެހެން ބައެއް ޤައުމުތަކުގެ މޮޅެތި ޕްރޮޑަކްޓްތައް އެ ފިހާރައިން ލިބޭނެއެވެ.\nމުޅި ފާހަނާ ސެޓް އެއްކޮށް ނިންމާލެވޭނެ ފާހަނަ ތެރެ ރީތިވެފައި ފުރިހަމަވެސް ވާނެއެވެ. މީގެ އިތުރުން ހޫނު ފެން ބޭނުން ކުރެވޭ ބޮއިލަރުތަކާއި، ހީޓަރާއި، އެކި ވައްތަރުގެ މޫނު ދޮންނަ ތަށި ސެޓާއި، ފާހަނާ ތަށި، އެކި ވައްތަރުގެ ޝަވަރު އަދި އެކި ވައްތަރުގެ ތަށިމުށީގެ އިތުރުން ލަކުޑި ދޮރު، ފައިބަރު ދޮރުގެ އިތުރުން، ސްޓޭންޑް ފަންކާ އަދި ސީލިންގ ފަންކާ އާއި ކޮންސްޓްރަކްޝަން ސާމާނާއި މެޝިނަރީތަކުގެ އިތުރުންވެސް ވަރަށް ގިނަ ޕްރޮޑަކްޓްތައް އެ ފިހާރައިން ލިބެން ހުރެއެވެ.\nއެ ފިހާރައިން ވިއްކާ ފާހަނަ ތައްޓަށް ބަލާއިރު، އެއީ ދުނިޔޭގެ ނަން މަޝްހޫރު ކްލެސިކަލް ބްރޭންޑްގެ މޮޅު ފާޚާނާ ތައްޓެވެ. އެ ފާހަނަތަށީގެ ފްލެޝް ޓޭންކަށް ފަސް އަހަރުގެ ވޮރެންޓީ އެ ފިހާރައިން ދޭނެއެވެ. "ފަސް އަހަރުގެ ކުރީގައި ފްލެޝްޓޭންކުގެ އެތެރޭގެ މައްސަލައެއް ޖެހިއްޖެޔާމުން އަޅުގަނޑުމެންގޮސް އޭތި ބަލާފައި ފްރީކޮށް އޭގެ ސާވިސް ވެސް ކޮށްދޭނެ އަދި އާ އެއްޗެހި އަޅުވަދީފައި އަޅުގަނޑުމެން ދާނީ. އަދި އެއަށް ބޭނުންވާ ސްޕެއާވެސް އަޅުގަނޑުމެންގެ އަތުގައި ލިބެން ހުންނާނެ". މުޖާހު ވިދާޅުވިއެވެ.\nއެ ފިހާރައިން މައުލޫމާތުދިންގޮތުގައި، އެތަނުން ކްލެސިކަލް ބްރޭންޑްގެ ފާހަނަތަށި ވިއްކަމުން ގެންދާތާ ތިން އަހަރު ވެއްޖެއެވެ. ކަސްޓަމަރުންގެ ފަރާތުން ވަރަށް ރަނގަޅު ތަރުހީބެއް އެ ބްރޭންޑްގެ ފާހަނަތައްޓަށް ލިބެމުން އަންނަކަން އެތަނުން ފާހަގަކުރިއެވެ. އެ ފިހާރައަށް ވަދެއްޖެނަމަ ހަމަ ޔަގީނުންވެސް އެތަނުން ވިއްކަމުންދާ ތަކެތީގެ ވައްތަރުތައް ގިނަ ކަމާއި ފުރިހަމަކަމުގެ ވާހަކަދައްކާނެއެވެ. އަދި އެތަނުން ފެންނަ ތަކެތި ގަންނަންވެސް ބޭނުންވާނެއެވެ.\nހުޅުމާލެ މާރުކޭޓުން ގޮޅި ލިބުނު މީހުންގެ ނަންތައް އާންމުކޮށްފި\nޑިސެމްބަރު 27, 2018 13:43\nފަންކާގެ އަގުވެސް ޖަހާލާނަމަ އެއްނު.....\nޑިސެމްބަރު 27, 2018 13:46\nޑިސެމްބަރު 27, 2018 23:10\nއޯ ތީގެ ފަންކާ އެއް މަވެސް ގަތީ ވަރަށް ފައްކާ ވ. ސުޕީޑް ވ. ސަޅި


Dr. Ubaid anekkaa ves IGMH ah | Mihaaru\nޑރ. އުބައިދު އަނެއްކާ ވެސް އައިޖީއެމްއެޗާ ގުޅިވަޑައިގަތަސް ޓްރީ ޓޮޕް ހޮސްޕިޓަލް ގައި ވެސް ޕާޓް ޓައިމްކޮށް ބަލި މީހުން ބައްލަވާނެ.\nޑރ. އުބައިދު އަނެއްކާ ވެސް އައިޖީއެމްއެޗަށް\n03 ސެޕްޓެމްބަރ 2019 - 15:00 15 comments\nވީހާ ވެސް ގިނަ ބަޔަކަށް ޚިދުމަތް ދެއްވަން ބޭނުންވާތީ، ސާޖަރީގެ ޚާއްސަ ޑޮކްޓަރު އަބްދުﷲ އުބައިދު އަނެއްކާ ވެސް އައިޖީއެމްއެޗުގައި މަސައްކަތް ކުރައްވަން ފައްޓަވައިފި އެވެ.\nއެތައް ބައެއްގެ މަގުބޫލުކަން ހޯދާފައިވާ ޑރ. އުބައިދު މީގެ ކުރިން އައިޖީއެމްއެޗުގައި މެދުކެނޑުމެއްނެތި 10 ވަރަކަށް އަހަރު މަސައްކަތް ކުރެއްވި އެވެ. އެ އަށް ފަހު، މީގެ ހަތަރު އަހަރު ކުރިން ގުޅިވަޑައިގަތީ އޭޑީކޭ ހޮސްޕިޓަލާ އެވެ.\nއޭޑީކޭގައި އުޅުއްވަމުން އުބެއިދު ވަނީ ނިއުޒިލެންޑުން ހެލްތު އިންފޮމެޓިކްސް އިން މާސްޓާސް ވެސް ހާސިލް ކުރައްވައިފަ އެވެ. އޭގެ ފަހުން މީގެ އަހަރެއްހާ ދުވަސްކުރިން އޭނާ މަސައްކަތް ކުރައްވަން ފެއްޓެވީ ޓްރީ ޓޮޕް ހޮސްޕިޓަލުގަ އެވެ.\nއުބެއިދު "މިހާރު" އަށް މިއަދު ވިދާޅުވީ، މެދުކެނޑުމަކަށް ފަހު، މިދިޔަ އާދިއްތަ ދުވަހު އަނެއްކާ ވެސް އައިޖީއެމްއެޗާ ގުޅިވަޑައިގަތީ ވީހާ ވެސް ގިނަ ބަޔަކަށް ޚިދުމަތް ދެއްވުމަށް ކަމަށެވެ. ސަރުކާރުގެ އެންމެ ބޮޑު ހޮސްޕިޓަލާ އަލުން ގުޅިވަޑައިގަތުމަށް ފަހު، ޑރ. އުބައިދު އޭނާގެ ފޭސްބުކް ގައި ވިދާޅުވީ، "އަމިއްލަ ގެއަށް ދެވުނު ކަމުގެ އިހްސާސް "މިހާރު ކުރެވިފައިވާ ކަމަށެވެ.\nއައިޖީއެމްއެޗްގެ ސީއީއޯ ބަންދު އިބްރާހިމް ސަލީމް (ކ) އާއި ޑރ. އުބައިދު ފޮޓޯ އަކަށް ހުއްޓި ވަޑައިގެން.\n"ވީހާ ވެސް ގިނަ ބަޔަކަށް ހިދުމަތް ދީ، އޮޕަރޭޝަންތައް ކޮށްދިނުމަށް އައިޖީއެމްއެޗާ އަލުން މި ގުޅުނީ. އެކަމަކު ޓްރީ ޓޮޕްގައި ވެސް ޕާޓް ޓައިމްކޮށް ބަލި މީހުން ބަލާނަން،" އައިޖީއެމްއެޗްގެ ސީނިއާ ކޮންސަލްޓަންޓް އަދި ސާޖަރީ ޑިޕާޓްމަންޓުގެ ހެޑް އުބައިދު "މިހާރު" އަށް ވިދާޅުވި އެވެ.\nއޭނާ ވިދާޅުވި ގޮތުގައި، ޓްރީ ޓޮޕް ހޮސްޕިޓަލަކީ ވަރަށް ފެންވަރު ރަނގަޅު ތަނެކެވެ. ނަމަވެސް އަގާ ހެދި، ފަރުވާ ދެއްވަން ބޭނުންވާ ވަރަށް ބަލި މީހުން ނުބެއްލެވޭ ކަމަށް ޑރ. އުބައިދު ވިދާޅުވި އެވެ.\n"އެ ހޮސްޕިޓަލްގެ ކޮލިޓީ ދަމަހައްޓައި ހިދުމަތް ދޭ ނަމަ ޓްރީ ޓޮޕް ވަރަށް ކުރިއަށް ދާނެ،" އޭނާ ވިދާޅުވި އެވެ.\nޓްރީ ޓޮޕް ހޮސްޕިޓަލްގައި ހޭދަކުރެއްވި މުއްދަތުގައި 400-500 ސާޖަރީ ޑރ. އުބައިދު ހައްދަވާފައި ވެ އެވެ.\nއިތުރު ލިޔުންތައް އައިޖީއެމްއެޗު ޑޮކްޓަރުން ޑރ. އަބްދުﷲ އުބައިދު ސިއްހަތު